
„ TĄ KNYGĄ sunku skaityti. Tai šiurpi žudiko išpa- 

S žintis. Pavėluota atgaila dėl to, ko niekada nebesu- 

grąžinsi - daugybės pražudytų jaunų sielų. Tai kny- 

ga apie tai, ką iš jaunos atviros būtybės padaro šovinizmas, 

skiepijamas jai nuo mažumės. Tad perženkime pasibaisėjimo 

slenkstį ir leiskimės į kelionę po tamsiausius žmogiškosios 
sielos užkaborius... 

Stefanas Dombskis (Stefan Dambski) gimė 1925 m. gruo- 
džio 3 d. Nosuvkos palivarke, Žešovo vaivadijoje, Lenkijoje, 
grafo Kazimiežo Dombskio (Kazimierz Dambski) ir Ados 
Jendžejovič-Dombskos (Ada Jędrzejowicz-Dambska) šei- 
moje. Jo gimtosios vietos — tai etninis ukrainiečių ir lenkų 
paribys Galicijoje. Srefano vaikystė nebuvo normali. Anksti, 
1934 metais, mirė motina, tvarkiusi ūkius Nosuvkoje ir Dy- 
longuvkoje. Tėvas grafas Kazimiežas Dombskis vaikais nesi- 
rūpino ir 1939 metais išvyko į Kolumbiją, o iš ten į Jungtines 
Amerikos Valstijas, kur 1947-1952 metais Niujorke buvo 


lenkiško laikraščio „Nowy Dziennik“ („Naujasis dienraštis“) 
vyriausiasis redaktorius. Stefaną ir jo brolį Stanislavą (Sta- 
nistaw Dambski) po motinos mirties globojo jų netekėjusi 
teta. Broliai išsiskyrė 1945 metais, kai liepos mėnesį Stefanas 
su kitais išaiškintais savo kuopos kariais buvo permestas į Va- 
karus. Atsidūręs amerikiečių okupacinėje zonoje Vokietijoje, 
tarnavo sargybos kuopoje netoli Niurnbergo. Stanislavą dėl 
brolio pabėgimo iš Lenkijos suėmė komunistinis saugumas; 
išėjęs iš kalėjimo, būdamas vos 26-erių, 1948 metais jis mirė 
nuo džiovos. 

Penktojo dešimtmečio pabaigoje Stefanas žaidė profėsio- 
nalųjį futbolą. 1950 metais, tėvui padedant, emigravo į JAV. 
Gyveno Čikagoje, nuo 1976-ųjų — Majamyje. Negalėjo sau 
rasti vietos — vertėsi atsitiktiniais nekvalifikuotais darbais 
(transporte, prekyboje), dažnai juos keitė. Du kartus išsisky- 
rė, jo vienintelė, jau Amžinybėn išėjusi, duktė suaugusi nepa- 
laikė su juo ryšių. 

Aštuntajame dešimtmetyje S. Dombskis pradėjo rašyti 
atsiminimus. Macyt, tai jam nebuvo lengvas potyris. Rašė 
juos keliolika metų. Juos bebaigdamas (nutrūksta tik pačioje 
pabaigoje, viduryje sakinio), sunkiai sirgdamas, 1993-iaisiais 
nusišovė. 

2005 metais 177 puslapių kompiuteriu surinktas atsimi- 
nimų tekstas pateko į visuomeninį „Kartos“ fondą (Funda- 
cja Ošsrodka KARTA) Lenkijoje. Jį perdavė S. Dombskio 
giminės - Kristina Dombska-Nikols (Krystyna Dąmbska- 
Nichols) ir Aleksandras Dombskis (Aleksander Dambski). 
Pirmą kartą platūs atsiminimų fragmentai buvo paskelbti 
2006 metais ketvirtiniame fondo žurnale „Karta“ (Nr. 47). 
2010 metais „Kartos“ fondas atsiminimus išleido atskira 


knyga pavadinimu Egzekutorius (Egzekutor). Knyga Len- 

kijoje iš karto tapo bestseleriu, susidomėjimas ja neslūgsta 
iki šiol. 

Vos tik pasirodę atsiminimų fragmentai iš karto susilaukė 
įnirtingo Armijos krajovos (Armia Krajowa, AK) veteranų 
pasipiktinimo bei pasmerkimo. Protestavo Pasaulinė AK ka- 
rių sąjunga (Swiatowy Związek Žolnierzy AK, ŠZŽAK), re- 
gioniniai Lenkijos AK veteranų skyriai. Išėjusi knyga sukėlė 
dar didesnį šių „kovotojų“ įsiūtį. Kodėl? Todėl, kad antrašti- 
nis Egzekutorius pirmą kartą atskleidžia tiesą apie Armijos 
krajovos nusikaltimus. 

Armija krajova buvo viena didžiausių karinių pasiprieši- 
nimo organizacijų Antrojo pasaulinio karo metais. Jos indė- 
lis kovoje prieš Lenkiją okupavusius nacius - didelis. Tačiau 
organizacijos veiklą lydi daugybė prieštaravimų, o dažnai — 
ir nusikaltimų šleifas. Ypač tai liečia AK veiklą tarpukario 
Lenkijos okupuotose teritorijose - Rytų Lietuvoje, Vakarų 
Baltarusijoje ir Vakarų Ukrainoje. 

Ar Armijos krajovos veikla nusikaltimais išsiskyrė tik iki 
1939 metų okupuotose Lietuvos, Baltarusijos ir Ukrainos 
žemėse, ar Lenkijoje buvo kitaip? Egzekutoriaus atsiminimai 
leidžia teigti, kad labai panašūs procesai vyko visoje tarpu- 
kariu Lenkijos kontroliuotoje teritorijoje. Panašūs todėl, kad 
juos sukėlusios priežastys — tos pačios. 

Apie ką mums pasakoja Egzekutorius? Jis labai dažnai 
mini „šūvį į pakaušį“ — tai tarsi jo įprasta „darbo“ (robota) 
priemonė. Ar tai kažko neprimena? Tai labai primena bolše- 
vikų ir nacių braižą. Taip pat šį braižą žinome iš 1919-1920 
metų, kai lenkų agresoriai taip žudė karo belaisvius', ir iš 


! Petras Ruseckas, Savanorių žygiai, t. 2, Kaunas, 1937, p. 325-336. 


1939 metų, kai lygiai taip pat lenkų prižiūrėtojai šaudė iš 
Šv. Kryžiaus kalėjimo varomus kalinius". 

Egzekutorius lyg su ironija pareiškia: De! įdomumo sunai- 
kinome visus Volksdeutsche“... O juk tai buvo vokiečių tau- 
tybės buvę Lenkijos piliečiai. Kraują stingdo makabriškos 
ukrainiečių civilių gyventojų skerdynių scenos. Kankinių 
mirtis jų laukė vien dėl to, kad gimė ukrainiečiais. O juk jie 
buvo ukrainiečių tautybės Lenkijos piliečiai. Argi tai - ne 
etniniai valymai? Kaip tai panašu į 1944 metų liepos lietuvių 
žudynes Vilniuje vien už tai, jog jie buvo lietuviai. 

Egzekutorius vaizdžiai aprašo AK bendradarbiavimą su 
komunistine Lenkijos milicija. Ar tai neprimena AK bendra- 
darbiavimo su vokiečių, o paskui su sovietų okupantais Lie- 
tuvoje? Apginkluoti vokiečių kovai su bolševikų partizanais, 
po to su savo naujaisiais sąjungininkais sovietais 1944 metų 
vasarą griovę ir deginę Vilnių, galiausiai savo bolševikinių 
draugų likviduoti. 

Egzekutorius gėrisi klasta apgaunant priešą — tai aprašo- 
ma Pilmano (Pillman) sušaudymo epizode. Tikslas pateisina 
priemones. Kaip mums tai gerai pažįstama iš visos santykių 
su Lenkija istorijos. 

Egzekutorius rašo apie pasibaisėtiną beatodairiškumą ir 
žiaurumą vykdant vadovybės įsakymus. Lygiai taip pat AK 
galvažudžiai elgėsi ir Lietuvoje. 

Egzekutorius atskleidžia ir dar vieną mums Lietuvoje 
gerai žinomą aspektą - aktyvų bažnyčios dalyvavimą AK 
veikloje. Pabaisa kunigo mantija privertė jį nužudyti savo 


' Jeronimas Cicėnas, Vilnius tarp audrų, Vilnius, 2010, p. 236-237. 

* Vokiečiai tautybės, ne pilietybės prasme. Aprašomuoju laikotarpiu jie 
jau buvo Vokierijos piliečiai, bet pavadinimas išliko, nes buvo kilę ne iš 
Vokietijos. - Vert. 

vaikystės draugą. Fanatikams negaliojo Aukščiausiojo įsaky- 
mai - kaip mums tai gerai pažįstama iš lenkų „apaštalavimo“ 
mūsų Žemėje. 

"Autorius pabrėžia, kad AK nusikaltimai nebuvo kažkokių 
pavienių sadistų veiksmai — jis nurodo, jog tai buvo daroma 
su visišku AK vadovybės pritarimu. 

Kai Stefanas įstojo į AK, jis buvo vaikas - vos 16-0s metų. 
Jis rašo, kad tokių kaip jis buvo absoliuti dauguma. Štai ko- 
kius „karius“, išauklėtus fanatizmo dvasia, jų vadai siųsdavo 
žudyti žmonių „Lenkijos vardan“. 

S. Dombskis rašo: Pasibaigus karui daugelį metų ban- 
džiau analizuoti save patį ir galiausiai pripažinau, jog tokį 
žvėriskumo laipsnį pasiekiau daugiausia dėl mano auklėjimo 
vaikystėje - perdėtai patriotinėje atmosferoje. Kaip stebėtinai 
šis prisipažinimas koreliuoja su kitu, dar gerokai iki karo pa- 
rašytu prancūzo Renė Martelio (Renė Martel) tekstu: Jau 
kelinti metai esame priversti būti Lenkijos imperialistinių 
idėjų atgijimo liudininkais. Tai yra ta pati psicbozė, ta pati 
kitų tautų niekinimo ir naikinimo dvasia, tas pats klaidų ir 
kvailysčių svaigulys - ką mūsų seneliai švelniai vadino „nesai- 
kingumu“. Vienas labiausiai aliarmuojančių simptomų Len- 
kijoje yra intelektualinis ir moralinis jaunuomenės nuodijimas 
knygomis ir vadovėliais, kurie, persunkti lenkų tautos didybės 
manijomis, sistemingai ardo vaiko sielą, skiepydami jam ne- 
apbykantos jausmą. 

Autorius stebėtinai tiksliai įvardijo savo tapimo monstru 
priežastį — šovinistinį Lenkijos jaunimo auklėjimą, nuo pat 
mažens diegusį neapykantą kitoms tautoms ir kitaip mąstan- 
tiems žmonėms. 


" Renė Martel, France et Ia Pologne. Rėalitės de VEst europėen, Paris, 1931. 

Ar šiandieninė Lenkija pasikeitė? Matant „kresų“ pasiut- 
polkę, nežabotą agresyvų kišimąsi į kitų suverenių valstybių 
vidaus reikalus, atvirai antivalstybinių organizacijų tose ša- 
lyse rėmimą, šovinistinę ir revanšistinę retoriką, sklindančią 
iš jos aukščiausių oficialių pareigūnų lūpų, beatodairišką tau- 
tinių mažumų persekiojimą, barbarišką jų istorijos ir kultū- 
ros paminklų naikinimą, ciniškai kalbant apie „demokratijos 
rojų“ toje šalyje, makiavelinį savo jaunosios kartos nuodijimą 
suklastota istorija, fariziejišką bažnyčios naudojimą savo šo- 
vinistinėse machinacijose - tegul kiekvienas pats sau atsako 
į šį klausimą. 

Ši knyga — tai rūstus perspėjimas, įtaigus raginimas būti 
budriems ir neturėti iliuzijų. 


Artūras Andriušsaitis 


ĮŽANGA 


ERAI SUVOKIU, kad šie atsiminimai tikriausiai 

£ niekada nepasirodys knygų lentynose. Jau prabėgo 

tiek metų, kai palikau savo gimtąją šalį ir pradėjau 

klajones po įvairius svetimus kraštus, negalėdamas sugrįžti į 
tą Lenkiją, už kurios laisvę kadaise kovojau. 

Likau gyvas per karą, bet iš mano pirmųjų trijų šimtų vai- 
kinų, buvusių su manimi 1942 metais, šiandien gyvų liko tik 
trylika. Trys mirė jau laisvoje Amerikos žemėje, kiti krito 
„garbės lauke“, dažnai šalia manęs. Tik du iš kritusiųjų buvo 
vyresni kaip dvidešimties metų. 

Laikas bėga greitai, nebe daug jo man beliko. Kas keleri 
metai susitinku su Armijos krajovos veteranais Čikagoje. Pa- 
šnibždomis kalbamės apie senus laikus. [...] Apie tuos parti- 
zaniškus išgyvenimus nekalbama. Negaliu patikėti, kad tokia 
didelė Antrojo pasaulinio karo lenkiškosios istorijos dalis 
gali prapulti negrįžtamai. Tie jaunuoliai, mirdavę kasdien 
šalia manęs, neturėjo giminių, neturėjo pavardžių, būdavo 

užmirštami jau kitą dieną. Tu siandien, o aš rytoj - sakydavo 
tada. [...] 

Mano karo laikų slapyvardis buvo „Vilpišys* I“ („Žbik I“). 
Ėjau skyriaus vado pareigas, per ketverius tarnybos metus 
įgijau būrininko laipsnį. Priklausiau dviem AK daliniams: 
konspiracijoje „Juzefo“* daliniui Antrojoje Žešovo rinktinė- 
je su vadaviete Nieborove; po operacijos „Audra“? („Burza“) 
buvau perkeltas į kuopą „D 14“, kitaip AK 14 Jazlovo ulonų 
pulką, įėjusį į Lvovo dalinių grupės „Sargyba“ („Warta“) su- 
dėtį. Buvau apdovanotas Narsiųjų kryžiumi (Krzyž Walecz- 
nych) - tai man buvo labai svarbu, daugiausia dėl to, jog tą 
Kryžių gavo tik keturi mūsų dalinio vaikinai (apie Virtuti 
Militari Keturioliktuke neteko girdėti). 

Turiu Atskirojo likvidacinio referato Armijos krajovos 
karių reikalams amerikiečių okupacinėje zonoje Vokietijo- 
je išduotą „Asmens liudijimą“ Nr. L.dz. 279/47, pasirašytą 
Referato vedėjo majoro Kazimiežo Piotrovskio (Kazimierz 
Piotrowski). 


Į AK mane įtraukė geras prieškario laikų pažįstamas [Stanis- 
lavas Palacas] (Stanistaw Palac), už mane vyresnis, konspira- 
cijoje turėjęs jaunesniojo leitenanto (podporucznik) laipsnį. 


* Miškinė katė. — Vert. 

* Miečyslavas Chendinskis (Mieczystaw Chendynski) (1901-1954) - 
nuo 1941 m. pradžios AK Hyžno rinktinės vado pavaduotojas, po to va- 
das. Nuo 1944 m. gegužės mėnesio AK Žešovo-pierų paapygardės vado 
pavaduotojas. Operacijos „Audra“ metu 11-osios Žešovo-rytų grupės 
dalinių vadas. 

> Operacija „Audra“ — prieš vokiečius nukreipta Armijos krajovos ope- 
racija, vykusi visoje tarpukario Lenkijos kontroliuotoje teritorijoje. Pra- 
sidėjo 1944 m. sausio mėnesį, sovietinei kariuomenei peržengus buvusią 
1939 m. sieną, vyko iki 1945 m. sausio mėnesio. — Vert. 

Jis priklausė ne Keturioliktukui, į mano Žešovo apylinkes 
atėjusiam daug vėliau, bet Antrajai „Juzefo“ rinktinei. Jo sla- 
pyvardis buvo „Srachas“. Jis tapo mano tiesioginiu viršininku 
ir „kontaktiniu asmeniu“. Priėmė mano priesaiką mažoje kai- 
mo trobelėje prie uždegtos šalia Biblijos žvakės. 

Su mūsų vaikinais iš konspiracijos pirmą kartą susitikau tik 
prabėgus dviem savaitėms po priesaikos. Buvau greičiau nu- 
sivylęs. Nesinešiojo ginklų. Nedalyvavo jokiose pratybose. Jų 
užduotis buvo tik perduoti pranešimus. Nuo to ir pradėjau. 

Įstojęs į AK gretas tikėjausi daugiau veiksmo ir emocijų, 
svajojau apie šlovę. O čia pirmuosius tris mėnesius nieko ne- 
vyksta. Kas dvi dienas išjudėdavau su pranešimais, kuriuos iš 
po vieno akmens išimdavau tik tam, kad padėčiau po kitu, 
esančiu už 15-0s kilometrų. 

"Tada gyvenau kaime su broliu ir teta; pradėjau svajoti apie 
išėjimą iš namų ir persikėlimą į diversiją?. Žinojau, jog miške 
manęs laukia sunkios gyvenimo sąlygos, bet taip pat jutau, 
kad ten rasiu įvairesnį ir pilną stiprių pojūčių, kurių visada 
taip ieškojau, gyvenimą. Apsispręsti buvo lengva, bet patekti 
į diversiją — tai jau kitas reikalas. Apie „Juzefą“ buvau girdė- 
jęs, bet jokio priėjimo prie jo neturėjau, nė nežinojau, kur jo 
ieškoti. Man padėjo grynas atsitiktinumas. 


TUO METU turėjau draugą Jureką. Vaikinukas ir prie šo- 
kio, ir prie rožančiaus. Kas įdomu, nors pats AK nepriklausė, 
kažkaip visada draugus rinkdavosi iš akovcų. Ir čia sprogo 
bomba! Vieną popietę ateina pas mane „Stachas“ ir sako, kad 
būčiau atsargus kalbėdamas su Jureku, nes pasirodė, jog šis 
reguliariai kas savaitę matosi su gestapu. Prašė manęs laikinai 


* Turimi galvoje koviniai AK daliniai. - Vert. 

kaip ir anksčiau su juo matytis, kol ateis vaikinai iš diversijos 
jo likviduoti. 

Iš karto pastebėjau savo didįjį šansą. Pasakiau „Stachui“, 
jog turiu po savo lova paslėpęs lenkišką kbk? ir paprašiau, kad 
man leistų pribaigti Jureką. Sakiau, pasiūlysiu jam pamedžioti 
stirnų, kurias iš tikrųjų paslapčia medžiojau, ir reikalas baig- 
tas. Iš pradžių „Stachas“ apie tai nė girdėti nenorėjo, aiškino, 
jog neturiu patyrimo, kad jeigu Jurekas ką pajustų, galime 
stipriai įkliūti, kad tai „vaikinukas, pasikaustęs keturias kojas“. 
Po valandą trukusio disputo su viskuo sutiko, nors ir nenoriai. 

Kai „Stachas“ išėjo, giliai atsikvėpiau. [...] Kažkaip man 
neatėjo į galvą, kad už kelių valandų turėsiu nušauti žmogų, 
kad turėsiu atimti gyvybę ne tik žmogiškai būtybei, bet dar 
ir savo draugui, su kuriuo ne viena gertuvė samanės išgerta. 
Laikiau tai tikriausiai visiškai normaliu reikalu, reikalu, kuris 
turi būti sutvarkytas, paprastos patriotinės pareigos atlikimu. 
Tai, kad pasisiūliau savanoriškai, buvo nesvarbu. 

Kitą dieną po mano pokalbio su „Stachu“ atėjo Jurekas. 
Tera išėjo į kleboniją. Likome bute vieni. Kaip visuomet 
linksmas Jurekas pasakojo man paskutinių dviejų dienų nau- 
jienas. Ištraukiau iš spintos buteliuką, pripyliau stiklines ir 
„nuspaudėme g424“. 

Kai jau kaip reikiant pralinksmėjo, aš, neva apgirtęs, de- 
likačiai prisipažinau, jog labai mėgstu medžioklę, kad net 
turiu namuose paslėptą nedidelį karabiną ir, jeigu turėtų 
noro, tai su malonumu dar šį vakarą paimčiau jį raguotųjų 
medžioti. [...] Sutiko iš karto. Stebėdamasis apžiūrėjo mano 
karabiną, pagyrė, kad taip gerai užlaikytas, lyg ką tik iš ga- 
myklos. Išgėrėme keliui „krūminės“, karabiną pasikišau po 


* Kavalerijos karabinas. — Vert. 

apsiaustu ir mažiau kaip po pusvalandžio įžengėme į pirmą 
miško takelį. 

Ėjau pirmas, nešinas paruoštu šauti ginklu. Dabar prisimi- 
niau paskutinius „Stacho“ žodžius: J nepamiršk jam berskai- 
tyti nuosprendžio, tegul žino, už ką žūsta! Kartu ėmiau prisi- 
minti to nuosprendžio žodžius: Lenkijos Respublikos vyriau- 
sybės ir AK vadovybės vardu... Nesąmonė, pamaniau, kaip tik 
dabar iki visiškos laimės jam nuosprendis reikalingas! 

Praėjome antrą iš eilės miško laukymę. Žinojau čia kiek- 
vieną kampą, kiekvieną medį. Greitai apsisukau. Jurekas žen- 
gė žvaliu žingsniu, šypsodamasis. Iš taip arti nereikėjo taiky- 
tis. Šoviau žaibiškai, iš po pažasties. Jurekas žengė dar vieną 
žingsnį, šypsena sustingo lūpose, ir jis be žodžių kaip kaladė 
krito ant žemės. 


DIVERSANTAS 


RAĖJO DVI savaitės, ir jau buvau diversijoje. „Sta- 
p chas“ viską sutvarkė. Buvau pristatytas pačiam „Ju- 
zefui“. Trumpas raportas apie mane, vienos pagyros. 
Esu septintame danguje. Patenku į Juzkos [Zavoros] (Jozef 
Zawora) „Juodojo“ („Czarny“) būrį. Puikus vaikinukas: šal- 
tas, susivaldęs, mažakalbis - mano partizano tipas. Bandau 
juo sekti. Jaučiu, kad jam patinku. Mūsų būrys dabar vykdo 
daug pratybų Žešovo miškų gilumoje netoli Nieborovo. Mo- 
kausi šaudyti trumpuoju ginklu. Kol kas naudojuosi skolintu 
pistoletu, nes atsitempiau tik mažą karabiną; kaip vėliau įsi- 
tikinau — visiškai čia nemadingą. Šovinių — kaip vaistams, to- 
dėl juos naudoti galima tik pagrindinėms pratyboms. Kiek- 
vienas svajoja apie automatą. [...] Kol kas šios rūšies ginklų 
mažai — jie naudojami tik slapukams arba skolinami einan- 
tiems į rimtesnius darbus draugams. 
Jeigu kalbėsim apie mane, tai apsiginklavau greičiau nei 
tikėjausi. [...| Sėdžiu sau ramiai slapuke miško pakrašty kartu 

su savo kbk, ir kaip tik „Juodasis“ ateina manęs pakeisti. O 
čia netikėtai atlekia vaikinukas iš kaimo. 

— Ponai! - šaukia uždusęs. - Vokiečiai Hyžno palivarke ir 
suėmė vieną iš jūsų vaikinų! 

Iki palivarko — nė kilometro nebus. Bėgame su Juzeku iš 
visų jėgų. Iš tikrųjų, vaikinukas iš mūsų dalinio - pažinome jį 
iš karto. Tai Mietekas „Nenuorama“ („Szaj“). Jau sėdėjo mer- 
sedese. Buvo neginkluotas. Vokiečiai nežinojo, ką turi — suė- 
mė, nes rado pas jį mėsos, o jau vien to užteko, kad daugiau 
šio pasaulio nebematytų. 

Žiūrėdami iš už pastato kampo, įvertiname padėtį. Du 
uniformuoti vokiečiai, vienas civiliais drabužiais ir vairuoto- 
jas. Civilis stovi prie automobilio ir jau atsisveikina su pali- 
varko valdytoju. Nėra ko laukti. 

Vienas sėdi pavojingai arti Mieteko. Pirštu rodau jį „Juo- 
dajam“. Suprato: per toli, kad pasiektų automatas. Nukreipiu 
į jį karabino taikiklį. Taikau į galvą, kad tik toliau nuo Mie- 
teko. Skaičiuok, sakau „Juodajam“. Girdžiu: Viens, du, trys... 
Patraukėme vienu metu. Abu kariškiai griūva žemėn. Civilis 
neria į atvirą automobilį. 

Kiemo medžių priedangoje pribėgame artyn. Rankas 
aukštyn! - šaukiu vokiškai. Abu, vairuotojas ir civilis, atsisto- 
ja nuo automobilio grindų ir pakelia rankas. Palivarko val- 
dytojas tarsi suakmenėjęs stovi prie mersedeso kapoto. Mie- 
tekas — baltas kaip siena, bet sveikas - nušoka nuo galinės 
sėdynės. Lavonus sukrauname į automobilį, civilį pasiimame 
su savimi. Vairuotojas - lenkas, liepiame jam lauko keliu va- 
Žiuoti į mišką. 

Pakeliui tikriname civilio tapatybę. Negerai, aukšta figūra. 
Iki šiandien prisimenu jo pavardę - Pilmanas, Kreislandwiyt 
[žemės ūkio skyriaus vedėjas], aukščiausia persona Žešove po 

miesto burmistro. Žinojo jį visi vaivadijos gyventojai. Jis nu- 
statydavo „kvotas“, jis skirdavo Bezugsschbein [korteles|. Pui- 
kiai suvokiame, kad dėl jo vokiečiai pacifikuos visą Hyžną. 
Kas dešimtas lenkas šiame kaime bus sušaudytas. 

Privažiavę miško pakraštį, paliekame automobilį ir eina- 
me pas „Juzefą“ nurodymų. Randame jį prie laužo. Išsamiai 
raportuojame. Už idiotišką perėjimą palivarko kiemo, kur 
stovėjo vokiečių automobilis, viduriu, Mietekas atsiima savo. 
Teisinasi, kad jam nė į galvą neatėjo, jog vokiečiai patikrins 
krepšį. Tačiau taip atsitiko. 

„Juzefas“ priėmė sprendimą. Nuvaryti automobilį kartu su 
vairuotoju atgal į kaimą. Vairuotojui duoti aiškias instruk- 
cijas, kad, grįžęs į Žešovą, jas perduotų savo viršininkams: 
Pilmanas, gyvas ir sveikas, yra partizanų nelaisvėje. Jeigu per 
ateinančius šešis mėnesius nė vienam lenkui Hyžno apylinkė- 
je nenukris nuo galvos nė plaukas, tai, praėjus šiam terminui, 
Pilmaną paleisime sveiką. 

Planą vykdome nedelsdami. Du vaikinai vairuotoją kartu 
su automobiliu nuveža į kaimą, kur, suteikę instrukcijas, pa- 
leidžia. 

Vienas mano naujų draugų, „Mairūnas“ („Majeranek“) 
[Kazimiežas Stankievičius| (Kazimierz Stankiewicz), eina 
dabar su manimi ir Pilmanu į Hyžno slėnio gilumą. „Mai- 
rūnas“ ant peties nešasi kastuvą, Pilmanas eina pusgyvis iš 
baimės, burbėdamas po nosimi nesuprantamus žodžius. [...] 
Prieiname mišką. Iš už diržo išsitraukiu parabelį, dar prieš 
kelias valandas priklausiusį Pilmanui, ir iš penkių centimetrų 
atstumo šaunu jam į pakaušį. Puikus ginklas, kaip nuostabiai 
guli rankoje - galvoju, žiūrėdamas į griūvantį kaip maišas že- 
mėn vokietį. Dar vienas, vadinamas kontrolinis, šūvis, ir pa- 
kaitomis su „Mairūnu“ imamės kastuvo. 

Vokiečiai niekada nesužinojo, kas atsitiko Pilmanui. Tik- 
riausiai pagal instrukciją laukė tuos pusę metų, o paskui jau 
„buvo per vėlu pacifikuoti kaimą. 


BĖGA MĖNESIAI. Praėjo žiema, prasidėjo 1943 metai. Ta 
prabėgusi žiema - pirmoji, mano praleista „miške“. Tą žodį 
rašau kabutėse, nes iš tikrųjų daugumą naktų praleidau kai- 
muose, vaikinukų iš konspiracijos namuose. Tai buvo rizikin- 
ga ne tiek man, kiek jiems. Visos jų šeimos gyveno nuolatinė- 
je suėmimo arba mirties už partizanų slėpimą baimėje. 

[...] Pirmaisiais buvimo diversijoje metais žuvo apie trisde- 
šimt mano geriausių draugų. [... | 

Turėjome „kaiščių“ gestape ir lenkų uniformuotoje polici- 
joje. Daugeliu atvejų tie ponai mus perspėdavo apie artėjan- 
čias gaudynes į Vokietiją, taip pat apie išdavystes. Tie žmonės 
mums buvo aukso vertės. Nedaug jų buvo. [...) 

Vienu tokiu brangiu „kaiščiu“ buvo ne kas kitas, o pats 
lenkų uniformuotos policijos Tyčine, mažame miestelyje, 
esančiame už 8 kilometrų į pietryčius nuo Žešovo, virši- 
ninkas. 

Taip jau atsitiko, kad kartu su „Vilku“ („Wilk“) [Janu 
Gonsioru] (Jan Gąsior) ir „Mairūnu“ buvome išsiųsti į darbą 
Žešove. Užbėgome pusryčių į vienintelį atidarytą tame mies- 
te restoraną. Ten užsisakėme bandelių su sviestu ir smagiai 
kibome į valgį, užsigerdami kava. O čia atsidaro durys, ir jei- 
na trys policininkai mėlynomis lenkų policijos uniformomis. 
Vienas iš jų (ko mes nežinojome) buvo pats ponas viršinin- 
kas, kuris, pamatęs nepažįstamus veidus, nusprendė mūsų pa- 
prašyti dokumentų. 

Matydami, jog vienas policininkų padėjo ranką ant pis- 
toleto, visi trys vienu metu išplėšiame šaudykles iš už diržų. 

„Mairūnas“ vienu šūviu paguldo viršininką, o mes su „Vilku“ 
krentame ant grindų ir atidengiame ugnį į du likusius. Visas 
tas vyksmas truko ne ilgiau kaip penkias sekundes. 

Tiktai po dviejų savaičių, grįžęs į dalinį, sužinojau, kad 
vienas iš užmuštų policininkų dirbo AK. [...] 


LIKVIDACIJAI „ŠVARIAI“ atlikti reikėjo ne tik atitinka- 
mo pasiruošimo, bet ir talento bei ginkluotės. Taip pat buvo 
svarbu visada veikti su tais pačiais vaikinais. Kadangi daugu- 
mai darbų reikėjo ne daugiau kaip trijų partizanų, kūrėsi gru- 
pės, visada veikdavusios kartu. Todėl tokioje „susigrojusioje“ 
grupėje visi vienas kitą puikiai pažinojo, vienas kitu besąly- 
giškai pasitikėjo ir netikėtos, pavojingos situacijos atveju be 
žodžių žinojo, ką daryti. Taip pat ginklai privalėjo būti aukš- 
čiausios kokybės, patikimi. [...] 

Antraisiais partizanavimo metais tipiška mano ginkluo- 
te, jeigu darbuodavausi mieste, buvo paprastas devintukas“. 
Labiausiai mėgau pusiau automatinį vokišką parabelį. Labai 
taiklus ginklas ir, švariai užlaikomas, beveik niekada neužsi- 
kertantis. 

Priešingai visuotinai nuomonei, labai nepraktiški buvo 
įvairių rūšių būgniniai revolveriai. Gaudavome juos įvairių 
dydžių ir kalibrų. Tačiau jie turėjo du pagrindinius trūku- 
mus, nors niekada neužsikirsdavo, nes šoviniui neiššovus, 
kitą kartą nuspaudus nuleistuką, paprasčiausiai persukdavo 
būgnelį viena pozicija į priekį ir galėjai toliau šaudyti. 

Pirmas trūkumas — tai velniškai ribotas šūvių kiekis. Daž- 
nai atsitikdavo, kad iš pažiūros lengvame darbe iškildavo 
komplikacijų, todėl reikėdavo daugiau šūvių. Iš būgno buvo 


*9 mm kalibro pistoletas. - Vert. 

galima krapyti tik šešis kartus, o kas toliau? Gal „rankas aukš- 
tyn“? Priešingai automatiniam pistoletui, į kurį, iššovus de- 
vynis šūvius, užtekdavo tik įmesti naują apkabą, būgniniam 
reikėjo daug daugiau laiko iššautoms gilzėms pakeisti naujais 
šoviniais. Antra, buvo netaiklus, nes neturėjo saugiklio, ir 
šaunant reikėjo labai stipriai mygti nuleistuką, dėl ko dažnai 
vamzdis imdavo virpėti, ir šūvis būdavo netaiklus. 

Visada daug dėmesio skirdavau pistoleto kalibrui. [...] Už- 
klupus svarbiausia yra greitis. Nervai taip pat vaidina svar- 
bų vaidmenį. Blogai pašautas priešininkas, kiek tai priklauso 
nuo mažo pistoleto kalibro, neretai būna sąmoningas, o tu- 
rėdamas kišenėje savo revolverį ar pistoletą, dar yra pajėgus 
gintis, todėl dažnai sukelia fatališkų pasekmių. 

Puikus pistoletas buvo lenkiškas vis'as, gamintas prieš karą 
Radome, tačiau pas mus jį buvo labai sunku gauti. Be to, geri 
devintukai dar buvo: ispaniškas lama, vokiškas P-38, rusiškas 
TT ir mauzeris. Iš anglų oro tiekimų dar gaudavome ameri- 
kietiškus 45-0 kalibro koltus. Perskaičiavus į mūsų kalibrą, 
tai buvo dvyliktukai“. Geras ginklas - žmogus, pašautas juo į 
koją, per pusę valandos mirdavo nuo nukraujavimo. Bet ne- 
praktiškas, nes pas mus jam amunicijos buvo visiškai nejįma- 
noma gauti, taigi išnaudojus vieną šovinių dėžutę, pridedamą 
prie pistoleto, galima buvo jį išmesti į šiukšlyną. 

Į darbus kaimuose eidavau dažniausiai pilna ginkluote — 
be pistoleto, imdavau dar automatą. Prie vokiečių — vokiš- 
ką, prie sovietų — rusišką. Angliški stenai buvo neblogi, nes 
neužsikirsdavo, tačiau buvo lėti ir netaiklūs. Geriausi buvo 
rusiški PPŠ, kurie buvo naudojami arba su 72-ų šovinių būg- 
nais, arba su 32-4 šovinių apkabomis. Tos apkabos buvo 


212 mm kalibro revolveris. - Vert. 

šimtu procentų patikimos. Gynybinės granatos naudotos tik 
didesnėse operacijose. Į lengvesnius darbus jų neimdavome, 
kad be reikalo neapsisunkintume. 

Treniruodamasis stengiausi išmokti kuo greičiau išsitrauk- 
ti pistoletą ir žaibiškai iššauti. 


1943 METŲ vasarą savanoriškai pasisiūliau vykti keturioms 
savaitėms į Žešovą grobti iš vokiečių pistoletų. Man suorga- 
nizavo gyvenamąją vietą - mažą kambarį palėpėje Griunval- 
do gatvėje. Į miestą mugės dieną atvažiavau kaimišku vežimu. 
Pistoletas — paslėptas šiauduose. Laukia manęs vaikinas iš 
vietinės konspiracijos. Pasikeitus slaptažodžiais, veda į butą; 
rankos paspaudimas atsisveikinimui — ir tiek jį temačiau. 

Pirmą savaitę atidžiai studijuoju du vokiečių naktinius 
klubus. Stebiu škopus, sa merginomis einančius į parką. Die- 
nos metu už dviejų žingsnių nuo parko suoliuko augusioje 
senoje liepoje surandu drevę. Įdedu ten savo parabelį ir patį 
artimiausią pirmadienį imuosi darbo. Pradedu apie devintą 
valandą vakaro. Nepamiršdami komendanto valandos, vokie- 
čiai iš klubo išeina šiek tiek anksčiau, norėdami su panomis 
atlikti meilės reikalus. O čia laukiu aš. Turiu gerai padirbtus 
netikrus popierius, tad ramiai sau sėdžiu ant suoliuko. 

Eina pro mane tokia įsimylėjusi pora, o aš, priešingai tai- 
syklėms, užuot žiūrėjęs į merginos kojas, raižau žvilgsniu pis- 
toletą skopo dėkle. Nedomina manęs net 7,65 mm valteris, 
turi būti tik devintukas. Praleidau tris pirmąsias poras, kol 
horizonte pasirodė tinkama auka - Vermachto karininkas su 
dideliu parabeliu prie šono. Greitu žingsniu prieinu prie dre- 
vės, ištraukiu savo šaudyklę, įremiu karininkui tarp šonkau- 
lių ir mandagiai prašau atiduoti pistoletą. Davęs įsimylėjusiai 
porai nurodymus, kaip turi elgtis man nuėjus, užsikišu pa- 

imtą ir savo nuosavą pistoletus už diržo ir žvaliai judu atgal 
į landynę. 

Kitą vakarą grįžau į tą patį parką žvalgybai, be ginklo, 
tik padėčiai įvertinti. Pamačiau daugybę skopy, tikrinančių 
praeivių dokumentus. Pralaukiau visą savaitę, atlikau pana- 
šų darbą kitame Žešovo parke, po to persimečiau į Vysloko 
upės pakrantę. Ten paimu vėl du pistoletus ir viską pabai- 
giu. Jaučiu, kad jau tik laiko klausimas, kada mane sudoros. 
Jeigu žūti - tai per atsitiktinumą, o ne dėl kvailumo. Mugė 
pirmadienį, sutinku pažįstamą vaikiną iš Dylonguvkos. Nu- 
veža mane į kaimą, nė neįtardamas, jog mažame maišelyje, 
kabančiame man už nugaros, vežuosi net keturis trofėjinius 
pistoletus ir dar savo nuosavą. 


OKUPACIJA DARĖ savo - vis daugiau žmonių ieškojo pas 
mus prieglobsčio. Dažniausiai ateidavo jauni vaikinai, visiškai 
„sudegę“, be šeimų, be namų. Ateidavo dėl įvairių priežasčių. 
Kai kurie vedini patriotinių paskatų, kiti - dėl to, kad jiems 
grėsė suėmimas arba išvežimas darbams į Vokietiją. Tiesa ta, 
kad pirmosios kategorijos savanorių buvo daugiausia, bet tai 
dar nedarė jų didvyriais. |...) 

Diversija tokiam vaikinui suteikdavo šansų, nors ir labai 
mažų, išlikti gyvam per karą ir apgobdavo jį tam tikra globa. 
Vadovybė už jį rūpinosi, ką valgys pietums, kur miegos ir ką 
darys... Jautėsi čia reikalingas. Ir tikrai buvo reikalingas, nes 
be tų vaikinų AK negalėtų egzistuoti bei vykdyti didesnių 
operacijų. [... 

Neginčiju, kad man ir tokiems kaip aš diversinis gyveni- 
mas buvo labai parankus. Nereikėjo eiti į mokyklą, kurios 
jaunystės metais nemėgau, nereikėjo dirbti fizinio darbo, taip 
pat neturėjau jokių šeimyninių įsipareigojimų ir neturėjau 

rūpintis, ką rytoj dėsiu į puodą. Nepakenčiau monotoninio 
gyvenimo, o įvairumo ir visokių emocijų diversijoje netrūko. 

Į atskiras likvidacijas dažniausiai buvo vykstama savano- 
riškai. Mūsų būryje - kaip čia, pas „Juzefą“, taip ir vėliau pas 
„Dražą“* („Draža“) — veiksmuose nedalyvaudavo daugiau 
kaip dešimt ar daugiausia penkiolika vaikinų. [...| Buvo tai 
visada pasiruošę bet kokiam darbui, vadovybei gerai žinomi 
bei pasiekę tokį aukštą lygį žmonės, kad jų atranka buvo tie- 
siog rutininė, pagal reikiamą kvalifikaciją. 

Kokių reikėjo turėti savybių, kad būtum tikrai tinkamas 
tiems darbams? Reikėjo pasirengimo, geros fizinės būklės, na 
ir, kas svarbiausia, šaltakraujiškumo, susivaldymo. Įvaldyti tą 
pastarąją savybę tikrai nebuvo lengva. Čia kiekvienas su savi- 
mi turėjo dirbti individualiai. [...] Reikėjo eliminuoti baimę. 
Manau, kad tai įmanoma tik jauniems žmonėms, taip iki dvi- 
dešimties. [...] Kuo žmogus vyresnis - tuo protingesnis ir tuo 
labiau trokšta gyventi. [...] 

Ištisas dienas dirbau su savimi. Bėgau nuo realybės. Gy- 
venau amžinai įsivaizduodamas, įkalbinėjau sau, kad neišgy- 
vensiu per šį karą, o, jeigu net ir kažkokiu stebuklu išgyven- 
čiau, tai manęs nelaukia jokia sėkminga ateitis — ir todėl vie- 
nintelė protinga išeitis yra mirtis. Gyvendamas šia nuostata 
ištisus mėnesius, galų gale ja patikėjau. Ir tai mane padarė 
tokį gerą. 


* Dragan M. Sotirovič, „Draža“, „Michalas“ („Michal“), „X“ (1913- 
1987) - Jugoslavijos kariuomenės kapitonas, serbas. Po ryšių su AK už- 
mezgimo 14-ojo ulonų pulko miško dalinių vado pavaduotojas. 1944 m. 
liepos 31 d. suimtas NKVD. Pabėgęs iš kalėjimo, persikėlė per Sano upę 
į Žešovo apylinkes. „Sargybos“ grupėje vadovavo kuopai „D 14“, 1945 m. 
vasarą išvyko į Prancūziją, priėmė Prancūzijos pilietybę ir pakeitė pavardę 
į Žaką Romaną (Jacgues Roman). 

Vienu metu buvau viso dalinio pasididžiavimas. Kadan- 
gi man buvo vis vien, ar aš gyvenu, nerūpėjo, ar gyvena kiti. 
Šaudžiau į žmones kaip į taikinius pratybose, be jokių emo- 
cijų. Mėgau žiūrėti į siaubo iškreiptus veidus prieš likvidaciją, 
į trykštantį iš suknežintų galvų kraują. 

Išsipildė mano svajonės — tapau žmogumi be skrupulų... 
Pasidariau blogesnis už niekšingiausią žvėrį. Atsidūriau pa- 
čiame žmogiškojo liūno dugne. O vis tik buvau tipiškas AK 
karys. Buvau didvyris, ant kurio krūtinės po karo sužibo Nar- 
siųjų kryžius, vienas iš vos keturių, įteiktų visame Keturiolik- 
tuko dalinyje... 


DARBAI 


AU 1943-IŲJŲ ruduo. Vokiečiai vis akivaizdžiau 

traukiasi iš Rytų fronto. [...] Aš dabar turiu apsčiai 

darbo. AK rimtai ėmėsi suvedinėti sąskaitas su visais 
Volksdeutsche. 

Be perstojo esu likvidacijose. Grįžtu į dalinį, vieną dieną 
ilsiuosi ir vėl einu į vietovę. [...| Dabar dažniausiai vykstu su 
„Mairūnu“ ir „Vilku“. |...) 

Pono Barano (Baran) likvidacija Žešove. Nors turėjo gry- 
nai lenkišką pavardę“, buvo Volksdeutsche. Ne vieną lenką 
pasiuntė į koncentracijos stovyklą ir už tai visiškai pelnytai 
užsidirbo mirties bausmę. Einame į Žešovą dviese — aš ir 
„Mairūnas“. Šauniai žygiuojame visą naktį, [...] Žešove esame 
anksti ryte. Gegužės 3-iosios gatvėje mūsų jau laukia vietinis 
ryšininkas. Einame prie namo, kuriame gyvena ponas Bara- 
nas, ir laukiame apie pusvalandį. Punktualiai aštuntą ryte iš- 


2 Baran — avinas (/enk.). — Vert. 

eina ponas Baranas ir pasuka gestapo pastato link. Vietinis 
ryšininkas, buvęs su mumis identifikacijai, ištaria tik vieną 
žodį: Tas ir nueina priešinga kryptimi. 

„Mairūnas“ dabar pereina į kitą gatvės pusę kaip „sauga“, o 
aš varau paskui Baraną. Prieinu prie jo iš užpakalio per žings- 
nį, ramiai išsitraukiu parabelį, pridedu jam beveik prie pat 
galvos ir nuspaudžiu nuleistuką... Tačiau — nieko neįvyksta... 
Girdžiu tik lengvą „klik“! Po velnių, galvoju, pasitaikė blogas 
šovinys. Bandau pertaisyti pistoletą. Dariau tai tikriausiai per 
daug nervingai — kitas šovinys užstringa vamzdyje. 

O čia ponas Baranas, pasirodo, ne toks jau avinas, kaip 
atrodo. Atsisuko, iš karto įvertino situaciją ir, nieko nelauk- 
damas, išsitraukė iš kišenės savo ginklą. [...] Akimirksniu 
apsisukau ir moviau tokiu greičiu, kokio man pavydėtų ne 
vienas olimpietis. Nespėjau nubėgti tikriausiai nė dešimties 
žingsnių, kai mano Avinėlis atidengė man pavymui ugnį. 
Gatvėje — tikra Sodoma ir Gomora. Bėgu zigzagais, karštli- 
giškai bandydamas išsigelbėti, „Mairūnas“ spaudžia kita ga- 
tvės puse. Žmonės, kurių čia pilna, šoka į atvirus vartus arba, 
apimti siaubo, krenta žemėn, o ponas Baranas - nieko, tik 
pila man pavymui visą apkabą. 

Galbūt ta istorija būtų pasibaigusi tragiškai, jeigu man į 
pagalbą neateitų atsitiktinumas. Kaip tik į gatvę brička įva- 
žiavo kažkokio aukšto laipsnio vokiečių karininkas. Pamatė 
civiliai apsirengusį poną Baraną, kaip pašėlusį šaudantį gat- 
vėje. Kadangi jo, matyt, nepažinojo, palaikė bandančiu kažką 
likviduoti partizanu. Ilgai nesvarstydamas, nusitraukė nuo 
kaklo savo automatą, nusitaikė į poną Baraną ir suvarė į jį 
pusę apkabos. 

Kai pagaliau pribėgau gatvės kampą ir atsigręžiau pasižiū- 
rėti, turėjau prasitrinti akis, nes pamaniau, jog blogai matau. 

Ponas Baranas gulėjo išsitiesęs gatvėje kaip ilgas, o virš jo su 
ginklu rankoje stovėjo didvyriškasis hitlerininkas. Grįžtame 
su „Mairūnu“ į dalinį. „Juzefo“ nėra, taigi prisistatome lei- 
tenantui (porucznik) „Lūšiai“ („Rys“) [Tadeušui Vraženiui| 
(Tadeusz Wražen). Trumpai raportuojame apie sėkmingai 
įvykdytą likvidaciją. Nesileidžiame į smulkmenas. Nuospren- 
dis įvykdytas, o kokiu būdu - tai jau niekieno reikalas. 


APIE 30 kilometrų į pietus nuo Žešovo buvo išsidėstęs 
Hartos kaimelis. Vietiniai gyventojai - daugiausia smulkūs 
ūkininkai, kurių pagrindinis rūpestis buvo išmaitinti šeimas. 
Politika nesidomėjo, kiekvieną sekmadienį eidavo į bažnyčią 
ir laukė geresnio rytojaus. Būtent tame kaimelyje gimė ir už- 
augo nuostabaus grožio mergina - Jadzia Pierožanka (Jadwi- 
ga Pierožanka). Baigė septynių klasių pradinę mokyklą, taigi, 
kaip kaimo sąlygomis, turėjo sau užtikrintą rytojų. 

Buvo gelsvų plaukų, mėlynų akių ir nežemiškos figūros. Po 
tėvo, žuvusio per nelaimingą atsitikimą lentpjūvėje, mirties 
gyveno su motina ir jaunesniąja seserimi. Savaime supranta- 
ma, jog Jadzios palankumo siekė ne tik Hartos, bet ir visų 
aplinkinių kaimų vaikinai. 

Jadzia mėgo pasilinksminti, todėl lankydavosi visose vie- 
tinėse vakaruškose ir vestuvėse, kurios ne visada baigdavosi 
laimingai. Neretai atsitikdavo, jog kažkuris silpnesnių Jadzios 
simpatikų grįždavo namo sudaužyta galva, per kurią stipres- 
nis konkurentas iena užvoždavo. Tačiau Jadzia mėgo tipiš- 
kus vyrus. Vienas jų buvo Bronekas Pieniovskis (Bronistaw 
Pieniowski). [...] Jis mėgo dainuoti, ir tai Jadziai labiausiai 
imponavo. O jau visai dėl Broneko pametė galvą, kai būdama 
pažįstamų vestuvėse, kaip visada iš visų pusių apsupta simpa- 
tikų, savo akimis pamatė, kaip Bronekas, įskaudintas, jog jam 

pritrūko vietos šalia mylimosios, pakilo nuo kėdės ir, atsisto- 
jęs prieš pat orkestrą, užtraukė stipriu tyru balsu: Pasitrau- 
kite diedai, pasitraukite frajeriai, nes jus isšvaikysiu po velnių! 
Šokote jūs - aš jums netrukdžiau, o dabar su langais išmėtysiu! 
(Ustąpcie mi dziady, ustąpcie frajery, bo was powyganiam do 
jasnej cbolery! Wyscie tancowali, ja wam nie przeszkadzal, a 
teraz was bedę oknami wysadzat!). Pabaigęs iškilmingai nuėjo 
į trobos kampą, iš kur ištraukė gerai paslėptą vežimo ieną, iš 
abiejų pusių kaustytą geležimi. Pamatę ieną, visi suprato, jog 
tai šventės pabaiga ir kad kiti šokiai įvyks tik per sveikatos 
pataisymą. Per minutę troba ištuštėjo, nes tie, kurie nespėjo 
pro duris, gelbėjosi šokdami pro langus. 

Tarp Broneko ir gražiosios Jadzios prasidėjo didelis roma- 
nas. [...] Tačiau Bronekas manė, kad ne tik meile žmogus gy- 
vas. [...] Kad vedybas galima nukelti vėlesniam laikui, o Tėvy- 
nei jo reikia dabar pat, nes juk karo nenukelsi. Nepadėjo nei 
Jadzios prašymai, nei ašaros, nei gundančios šypsenos. [...| 
Bronekas apsisprendė. Mylėjo savo merginą ir išpažino jai 
viską. Pasakė, jog stoja į diversines gretas kovoti už Tėvynę. 

1943-iųjų rudenį Bronekas Pieniovskis buvo paskirtas 
į mūsų dalinį. Labai jį pamėgau už nuoširdumą, atvirumą, 
laisvomis minutėmis mokiau jį daugelio partizaniškų gudry- 
bių. |... 

Apie Jadzią papasakojo man viską. Sveikinau jį su tokia 
meile. 

"Tuo metu, Bronekui išėjus, Jadzią apėmė neviltis. Nema- 
tė jau savo gyvenimo tikslo. [...] Ėmė ieškoti būdų atkeršyti 
sužadėtiniui. [...] Nuėjo į vietinį gestapą ir viską išgiedojo. 
Kad jos Bronekas išėjo pas partizanus, kad turi ginklą... Ges- 
tapas iš karto pasiuntė baudžiamąją ekspediciją, kuri likvi- 
davo visą Broneko šeimą. Nuo kulkų krito jo motina, tėvas, 

du broliai ir sesuo, net dėdė, užpuolimo metu nakvojęs pas 
Broneko tėvus. 

Praėjus dviem savaitėms po tragedijos Jadzios likimui 
„prispaudžiamas antspaudas“. Išeinu iš buto dar prieš pate- 
kant saulei, po apsiaustu turiu automatą. Pakeliui užsuku 
„Mairūno“. Einame į Hartą. Visa diena žygyje, esame vietoje 
apie šeštą vakare. Šiandien atsimenu, kaip pakeliui galvojau 
apie Broneką. Vaikinukas net nežinojo, kad tai aš nuėjau į 
tą darbą. 

Vietoje susirandame vaikiną iš čionykštės konspiracijos. 
Jau tamsu. Priveda mus prie Jadzios namo ir nueina. Stovime 
po langais. Macau tris siluetus... Yra namuose - galvoju. Bel- 
džiamės ir, nelaukdami atsakymo, pro atviras duris įeiname 
į trobos vidų. Jadzią pažįstu iš karto. Tiek apie ją girdėjau iš 
Broneko. Kokia gražuolė! Tie ilgi plaukai ir tos didelės mė- 
lynos akys... Kai mus pamatė, pastebėjau, jog pasidarė balta 
kaip popierius. 

— Jadzia Pierožanka? - klausiu, žiūrėdamas jai tiesiai į akis. 

— Taip, tai aš [...]. 

Girdžiu, kaip dreba jos balsas; bandau išlaikyti šaltakrau- 
jiškumą iki galo. Jos jaunesnioji sesuo stovi kaip suakmenėju- 
si, motina griūva be sąmonės ant žemės. Skaitau nuosprendį. 

— Už Lenkijos valstybės išdavimą jūs nuteista mirties baus- 
me, nuosprendis bus įvykdytas nedelsiant. Turite dešimt mi- 
nučių pasimelsti ir atsisveikinti su šeima. 

Mano ramus balsas vis dėlto daro savo - didelės kaip žir- 
niai ašaros pasirodo Jadzios akyse. Spazmiškai raudodama, 
sesuo puola jai ant kaklo, matau, kaip dabar pakelia nualpu- 
sią motiną ir guldo ją į lovą. Žiūriu, kaip Jadzia daro kryžiaus 
ženklą ant krūtinės ir girdžiu, kaip šnabžda maldą. Taip pra- 
bėga keletas minučių. 

Galiausiai imu Jadzią už rankos ir pasuku durų link. Praei- 
nu pro „Mairūną“, tarsi suakmenėjusį stovintį duryse. Matau, 
kad jo akys drėgnos. Dar keli žingsniai - ir kluonas. Pastatau 
prie jo pusiau nualpusią iš baimės Jadzią, veidu į save, žengiu 
žingsnį atgal ir pakeliu automatą. Taikau tiesiai į galvą. Mė- 
nesienos naktis - matau prieš save tą puikų kūną ir paskutinę 
akimirką pajuntu tam tikrą gailestį. 

Nuleidau vamzdį ir tuo pat metu nuspaudžiau nuleistuką. 
Kad tik ne į galvą, pagalvojau, kaip ji atrodys karste? Ilga se- 
rija... ir viskas baigta! Jadzia Pierožanka nustojo egzistuoti... 
Ir kodėl? Tai buvo klausimas, vėliau mane kamavęs ištisas sa- 
vaites. 


1944 METŲ pradžioje vokiečių žlugimas buvo jau vis labiau 
akivaizdus. Daug rečiau galėjai pamatyti vykstančius į rytus 
pastiprinimus. Žešovo kaimuose buvo pastebimas tam tikras 
atsipalaidavimas. Liovėsi anksčiau be paliovos vykdavusios 
gaudynės, pamažu nuslopo gestapo ir žandarmerijos aktyvu- 
mas. Taip pat atėjo tam tikras sąstingis likvidacijose. Buvo 
toks laiko tarpas, kai tris savaites nebuvau jokiame darbe ir 
nenušoviau nė vieno žmogaus. Paprasčiausiai nebuvo į ką 
šaudyti. Dėl įdomumo sunaikinome visus Vo/ksdeutsche ir jų 
simpatikus. Tie, kurie liko gyvi, o - prašau manimi tikėti — 
liko jų tik saujelė, gelbėjosi bėgdami į Vokietiją arba slėpėsi 
didesniuose miestuose, pakeisdami pavardes. [...] 

Mūsų diversinis dalinys, priklausęs Antrajai „Juzefo“ rinkti- 
nei, padidėjo beveik du kartus. Ateina dabar pas mus berniukai 
(rašau berniukai, nes, be karininkų, neatsimenu nė vieno, su- 
laukusio dvidešimties metų), visą okupaciją praleidę konspira- 
cijoje. Nebijo jau šeimų persekiojimo, nes vokiečiai, stengda- 
miesi išlaikyti Rytų frontą, dabar turi daugybę savo rūpesčių. 

Tie berniukai atsineša ginklų — daugiausia antikinių, lai- 
kytų dar nuo prieškario laikų. Galima pas juos pamatyti senų 
mauzerių, o ne vienas mūsuose apsireiškė su mažu šešetuku“. 
Kadangi dauguma jų iš atsineštų ginklų niekada nešaudė, da- 
bar vietoje, miškų laukymėse, dalyvauja intensyviuose moky- 
muose. Be šaudymo pratybų, išeina pagrindinį karinį paren- 
gimą, mokosi slapukų paslapčių, patruliuoja... 


KADANGI KAIP tik tuo metu leitenantas „Lūšis“ ieškojo 
savanorių vadinamiesiems „bobiškiems“ darbams, tuoj pat 
pasiūliau savo paslaugas ir ėmiau įkalbinėti „Mairūną“ ir 
„Vilką“ sau į kompaniją. „Bobiški darbai“ — tai ne likvida- 
cijos, o tik lengvas atsiskaitymas su tomis panelėmis, kurios 
dėl pinigų ar dėl malonumo mėgo pasilinksminti su vokie- 
čiais. |... | 

"Tos panelės kaime juk pažinojo visus kaimynus, apie kiek- 
vieną žinojo viską — kas su kuo palaiko ryšius, kur vyksta... 
Esu įsitikinęs, kad daug neišaiškintų suėmimų galima buvo 
toms panelėms prirašyti. 

Tačiau kadangi neabejotinos išdavystės nė vienai tų mer- 
gaičių nebuvo galima įrodyti, AK vadovybė nusprendė jas ne 
likviduoti, o tik įspėti ateičiai, paskirdama kūno bausmę. To- 
kia bausmė buvo plaukų nukirpimas plikai ir priedo 25 rykš- 
tės per nuogą užpakaliuką. Mano trejetukas nebuvo pirmasis, 
pasiųstas į tokį darbą — metais anksčiau jo atlikti vyko kiti 
vaikinai. 

Kai kurioms panelėms pirmosios pamokos buvo maža. 
Antroji buvo griežtesnė tuo, kad jau spėję paaugti plaukai 
buvo ne tik kerpami, bet ir tepami specialia „derva“, sukelda- 


* Mažas 6 mm kalibro pistoletas. - Vert. 


34 


vusia chronišką plaukų slinkimą ir garantavusia visišką plikę 
ilgesniam laikui. 

Mūsų trejetukas per vakarą apdorodavo vieną kaimą. Pir- 
mas žingsnis — tai susisiekimas su vietos vedliu. Tas arba jau 
turėdavo parengtą sąrašą, arba vesdavo pas šaltyšių, kuris — 
jei priklausė konspiracijai - duodavo mums užrašytas lapelyje 
pavardes bei namų numerius. Darbą pradėdavome ankstyvą 
vakarą, kad užbaigtume naktį prieš dvyliktą, nes po šios va- 
landos prieiti prie namų pasidarydavo daug sunkiau. Visada 
eidavome lydimi vietinio vedlio, kuris, nors pats į vidų neida- 
vo, tačiau buvo be išlygų reikalingas, nes žinojo visus praėji- 
mus ir namus. 

Dirbome kaip gerai susižaidusi sporto komanda. „Vilkas“ 
laikydavo merginą, aš ją kirpdavau kirpėjo žirklėmis iki pat 
odos (turėjau patyrimo, nes kadaise žemės ūkio mokykloje 
kirpau avis), o „Mairūnas“ viską užbaigdavo, kirsdamas mūsų 
jau nukirptą auką gumine lazda per nuogą užpakaliuką. |...) 

[Vienos akcijos metu] Ateiname sau ramiai prie pirkelės, 
apstojame galines bei priekines duris ir pro langą mandagiai 
prisistatome, nurodydami mūsų vizito tikslą. O čia tėtį ištin- 
ka nervinis priepuolis ir pradeda mums išsigalvoti: Jūs, keksės 
vaikai, tik per mano lavoną mano Magdą pamatysite! 

„Mairūnas“ išdaužia langą ir verčiasi į vidų. O čia tėtis 
šmaukšt kirviu. Vos vaikinukui kojos nenukirto. Iš karto 
surimtėjome, griebėmės pistoletų — ir ugnis! Iš moterų le- 
menimo, kilusio name, lengva buvo nuspėti, jog tėtis jau ne- 
beegzistuoja. Pasitraukiame darbo nebaigę. Magda jau buvo 
nubausta — ir tai didesne, nei jai priklausė, bausme. 


TIKRIAUSIAI GALIMA susidaryti įspūdį, kad pas mus 
AK nebuvo disciplinos, kad darbų metu galima buvo žudyti 

nekaltus žmones, neplanuotus toje akcijoje. Taip nebuvo. Tu- 
rėjome paklusti specialiai karinei teisei, už kurios sulaužymą 
mums grėsė įvairios drausminės bausmės. Kaip reguliariojo- 
je kariuomenėje - drausminiai įsakymai arba net karo lauko 
teismas. 

Vienu didesnių nusižengimų, aišku, buvo Lenkijos vals- 
tybės išdavimas — išgiedojimas gestapui arba okupacinei 
valdžiai kokių nors diversinių ar konspiracinių paslapčių. 
"Taip pat ir civiliams: degtinė degtine, o burną reikėjo laikyti 
užčiauptą. Po kažko tokio nebuvo pasiteisinimo! Negalima 
buvo leistis suimamam, o paskui, kankinimų metu, gelbėti 
savo gyvybę, giedant apie draugus. Karo lauko teismas, pir- 
mininkaujamas dalinio vado, nuosprendis, paskelbtas dažnai 
net nedalyvaujant kaltinamajam, kurio tik paskelbus nuos- 
prendį buvo paprašoma nusisukti į „to storo medžio“ pusę. 
Nereikėjo nei egzekucinės komandos, nei juodo raiščio ir 
panašių terlionių. Užteko paprasto šūvio į pakaušį, paleisto 
buvusio draugo. 

Bet vadovybės paskirtas užduotis reikėjo vykdyti besąlygiš- 
kai. Jeigu, pavyzdžiui, būtume nusileidę tos merginos tėvui, 
tai paskui visi mums duris prieš nosį uždarinėtų ir jokio tos 
rūšies darbo negalima būtų įvykdyti. Galiu save įsivaizduoti 
to tėvo vietoje, suvokiu, jog juo dėtas gal padaryčiau tą patį, 
bet negalėjau leisti, kad įpykęs tėtušis „Mairūnui“ nukirstų 
koją. Galima čia kvestionuoti patį įsakymą, bet atliktam dar- 
bui nieko prikišti negalima. 


APIE AŠTUNTĄ ryte atėjo į mano butą būrininkas „Ere- 
lis“ („Orzet“) su įsakymu. Buvau paskirtas į patrulį, eisian- 
tį į Tyčino pusę. Patrulio tikslas - laikytis šalia pagrindinio 
Žešovo kelio ir periminėti pavienius sunkvežimius, vežančius 

proviziją Žešovo kryptimi. Be manęs ir „Erelio“, į tą darbą 
nuėjo dar „Mairūnas“ bei devyni kiti vaikinai. 

Išžygiavome punktualiai devintą ir, praėjus pusei valandos, 
jau matome Žešovo kelią. Visi be pistoletų, už nugaros turi- 
me automatus ir po vieną atsarginę apkabą. 

Po trijų valandų padoraus žygio įeiname į Borek Stary, 
kur vietoj lauktų sunkvežimių pamatome visai ką kita. Keli 
metrai nuo kelio stovi du vokiečių tankai, bet be įgulų, ati- 
darytais liukais. Tas vaizdas mums buvo netikėtas ir nelabai 
žinojome, ką su tuo „fantu“ daryti. Nespėjus priimti kažko- 
kio sprendimo, iš esančios priešais trobos išbėgo įgulos - ti- 
kriausiai pastebėjo mūsų grupę per langą — ir dabar būtinai 
norėjo sušokti atgal į savo tankus. 

Neturėjome laiko pasitarti. Iš karto įvertinome situaciją. 
Jeigu vokiečiai įšoks į savo tankus — ištaškys mus tomis pa- 
trankėlėmis. Puolame į pakelės griovį ir atidengiame ugnį iš 
automatų. Iš viso vokiečių yra aštuoni. Po pirmos mūsų sal- 
vės krenta trys, kiti, matydami, jog nepateks į tankus, griūva 
ant žemės ir ima pliekti į mus iš rankinių ginklų. 

Ugnis tipri. Du vaikinukai iš kairės pusės atsiplėšia nuo 
mūsų ir užeina škopams iš šono. Aš guliu griovyje pirmas iš 
dešinės, „Mairūnas“ - šalia manęs. Girdime, kaip tiedu vaiki- 
nai dabar atidengia ugnį iš šono, girdime žūstančių vokiečių 
riksmus. Šaudau tiesiai priešais save, trumpomis serijomis, 
stengdamasis rasti taikinį. Įdėjau jau antrą 32-4 šovinių ap- 
kabą. Kažkas dar į mus šaudo — pamaniau, jog tai du pasku- 
tiniai vokiečiai. O čia girdžiu „Mairūno“ riksmą: Stefanai, 
atsargiai! 

Pasižiūriu į dešinę pusę. Vienas tų nepribaigtų vokiečių 
užėjo mums iš dešinio Hango ir pateko į mūsų griovį. Aiškiai 
matau jo juodą uniformą, buvo už mažiau kaip 10 metrų nuo 

manęs. Kadangi gulėjau pirmas iš dešinės, jį pamatęs „Mairū- 
nas“ negalėjo šaudyti, nes bijojo per klaidą kliudyti mane. Tą 
akimirką vokietis atidengia ugnį tiesiai į mane. 

Matau ugnies blyksnius beveik tiesiai į akis, girdžiu — tik- 
rąja to žodžio prasme - spynos žvangėjimą. Visiškai instink- 
tyviai patraukiu savo automatą iš ankstesnės padėties. Spau- 
džiu nuleistuką, nors vamzdis dar nėra susilyginęs su taiki- 
niu. Pagaliau ta akimirka, kai mano šūviai pataiko škopui į 
galvą. Macau, kaip jo makaulė virsta viena raudona mase. 

Tai buvo paskutiniai šūviai tame mūšyje. Tas kitas vokie- 
tis, matyt, žuvo jau nuo draugų rankos. Dabar pasidarė tylu. 
Pamažu pakylu ir purtausi dulkes. 

Pasižiūriu į kairę pusę. Dabar pamatau, kad „Mairūnas“ 
guli nejudėdamas ant nugaros. Matau jo atmerktas akis, 
matau kaip kraujas srovele bėga iš peršautos galvos. Iš karto 
supratau, kad jis nebegyvas —- su tokia žaizda neišgyvenama. 
Vokietis šaudė į mane, bet neatlaikė jo nervai, dėl to kulkos, 
tik per centimetro dalis pro mane pralėkusios, pataikė „Mai- 
rūnui“ tiesiai į galvą. 

Vaikinai dabar stovi tylėdami, gerai žinodami, kas mus 
siejo. Paimu „Mairūną“ ant rankų ir bandau su juo grįžti į 
dalinį. Žengiu kelis žingsnius ir nukrentu. Viena kulkų man 
įdrėskė koją, ir negaliu išstovėti. Draugai paima jo kūną, 
mane už pažastų — ir taip grįžtame į Nieborovą. Net neatsi- 
menu, kas buvo padaryta su tais dviem tankais. 

„Mairūno“ laidotuvės buvo vienintelės tikros iš tų, kurio- 
se teko dalyvauti per visą savo diversinę karjerą. Dažniausiai 
toli nuo dalinio žuvę vaikinai būdavo paliekami arba, jei leis- 
davo sąlygos, užkasami vietoje. Nieborove turėjome savo ka- 
pinaites mirusiems nuo žaizdų arba žuvusiems artimesniuose 
veiksmuose. Laidojami jie būdavo tik su apatiniais baltiniais, 

nes drabužiai dažnai būdavo atiduodami draugui, neturėju- 
siam kuo apsirengti. Apie karstą ar mišias negalėjo būti nė 
kalbos. 

Bet mano „Mairūnas“ turėjo viską. Tai jau buvo penk- 
tieji karo metai, ir vokiečių budrumas buvo nusilpęs. Be to, 
mūsų karo kapelionas, pažinojęs mane dar nuo vaikystės lai- 
kų, nedrįso man atsakyti ir viską sutvarkė. Suorganizavo net 
rinkliavą karstui, kurį čia pat sukalė vietos stalius. Šventose 
mišiose, prasidėjusiose lygiai vidurnaktį Hyžno bažnyčioje, 
dalyvavo visas mano Antrosios rinktinės dalinys, išskyrus 
karininkus ir vaikinus, saugojusius bažnyčią per pamaldas. 
Niekada nepamiršiu tų jaudinančių akimirkų, tos skendin- 
čios šviesose bažnyčios, tos partizanų brolijos, pasibaigus 
mišioms, pritariant vargonų garsams, visa gerkle traukiančios 
„Dieve, kur(i)s Lenkiją..:“ (Bože, coš Polskę“). [...] 

Prisimenu, koks kietas tada buvau, bet taip pat prisimenu 
ašaras, pasirodžiusias mano akyse tų laidotuvių metu. Juk aš 
su tuo vaikinu buvau beveik kiekviename darbe. Pažinojau 
kiekvieną jo judesį, kiekvieną mintį, žinojau, jog bet kokioje 
situacijoje galiu juo besąlygiškai pasikliauti. Laisvu nuo tar- 
nybos metu kartu vaikščiojome pas mergaites, kartu gėrėme 
karčiąją. Suvokėme, jog tikriausiai neliksime gyvi per tą karą, 
kad anksčiau ar vėliau reikės galvą padėti. 


* „Dieve, kur(i)s Lenkiją..“ — lenkų religinė giesmė, sukurta XIX a. pir- 


moje pusėje. Tapo antruoju neoficialiu Lenkijos himnu. — Vert. 


„AUDROS“ METAS 


PERACIJA „AUDRA“ Žešovo apylinkėse prasidė- 

jo 1944 metų liepos 26 dieną. [...] Žmonės iš konspi- 

racijos dabar palikinėjo savo namus, šeimas, stvėrėsi 
kokio nors ginklo ir jungėsi į diversiją, kad bendromis jėgo- 
mis muštų nekenčiamą priešą. Kaimų pakraščiuose kluonai 
buvo verčiami „sargybinėmis“, kuriose naujai iškepti „kariai“ 
ėjo sargybas ir išeidavo karinius mokymus. 

Viena tokių sargybinių buvo Dylonguvkoje. Tai kaimas, 
kuriame praleidau didžiąją dalį savo jaunystės metų, visas 
vietinis jaunimas mane pažinojo. Čia buvo mano motinos, 
mirusios 1934 metais, ūkis. Dažnai ten atvažiuodavau atos- 
togų iš Jaslo ir Lvovo, kur lankiau mokyklas, o vaikystės me- 
tais — iš Nosuvkos, kurioje gimiau ir kur mano tėvas turėjo 
palivarką. Žinojau čia kiekvieną medį, kiekvieną kalvelę, 
kiekvieną šilelį. Prisimenu, kaip sezoninės merginos per pa- 
baigtuves man dainuodavo: Dylonguvkos tvenkinyje gulbės 
plaukioja, o mūsų ponaitis Stefanas karalaičiu bus! (W dyton- 

gowskim stawie plywają fabgdzie, a nasz panicz Stefan krėle- 
wiczem bedzie“ ). |...) 

[Kelios dienos prieš „Audros“ pradžią|, turėdamas truputį 
laisvo laiko, išsirengiau aplankyti Dylonguvką. Vietoje užti- 
kau gal penkiolika vaikinų. Pažino mane visi, taigi pasisveiki- 
nimas buvo nuoširdus. Atsirado taip pat samanės butelis. |... 

Pirmiausia, mane pritrenkė jų patriotizmas. Jaučia jau 
karo pabaigą, svajoja apie ginkluotus veiksmus, apie kuriuos 
taip menkai nutuokia ir taip mažai turi patirties. Žiūriu į jų 
ginkluotę: nė vieno automato, keletas penkiašūvių karabinų 
(kbk) ir du maži pistoletai, kurių paimti į rankas aš nerizi- 
kuočiau. Tačiau nieko nekritikuoju —- nenoriu gadinti nuo- 
taikos ir to kovinio užsidegimo. 

Mums besikalbant įlekia į sargybinę uždusęs vaikinukas. 
Važiuodamas per kaimą dviračiu, pralenkė judantį mūsų 
pusėn vokietį, važnyčiojantį porą arklių, pakinkytų į didelę 
platformą. Joje buvo prikrauta įvairių, tikriausiai prisigrob- 
tų, daiktų, taip pat tupėjo didelis vokiečių aviganis. Vokietis 
civiliai apsirengęs, vaikinukas jį aplenkė už kokių dviejų kilo- 
metrų nuo mūsų, su juo nebuvo jokios apsaugos. 

Puiki proga — velniai žino, kas gali būti toje platformo- 
je, o, be to, darbas atrodo juokingai lengvas. Sakau, jog man 
reikalingas tik vienas savanoris, nes vienam vokiečiui sunku 
reikalauti viso skyriaus. Pirmasis pasisiūlo vaikinas, kurio sla- 
pyvardžio neatsimenu, žinau tik, kad jo vardas buvo Vlade- 
kas. [...] 

Nusileidome į sargybinės apačią. Vladekas ginkluotas 
mano parabeliu, o aš - nedideliu jo karabinu; laukiame pa- 
sislėpę prie upelio, už dviejų storų medžių. Tikrai po kelių 
minučių vokietis atvažiuoja platforma, tad narsiai iššokame 
iš už medžių ir visa gerkle rėkiame: Hal/t! Hžnde boch! [Stot, 

rankas aukštyn!) Vokietis iš tikrųjų pristabdė žingine bėgu- 
sius arklius ir paklusniai iškėlė rankas, bet užtai platformo- 
je važiavęs aviganis vienu galingu šuoliu nusileido man ant 
galvos arba, tiksliau, ant mano laikyto karabino vamzdžio. 
Nuspaudžiau nuleistuką —- sunkiai sužeistas šuo atšoko nuo 
galvos ir inkšdamas nukrito ant kelio. 

Sumaištyje išsigandęs Vladzio šovė į vokietį, sužeisdamas 
jį į kaklą. Pamatęs, kas darosi, vargšas vokietukas [...] nušoko 
nuo platformos ir ėmė bėgti. Peršoko net upelį į kitą pusę, 
bet ten paslydo ant šlapios žolės ir išsitiesė kaip ilgas. Pirmas 
jį pasivijo Vladekas. Tikriausiai nelabai žinojo, ką daryti, nes 
užuot pribaigęs, kad nesikankintų, ėmė krėsti jo kišenes. Pa- 
ėmė asmens dokumentus ir truputį sovietinio automato šovi- 
nių. O tuo metu mūsų vokietukas sukvailioja ir ima plyšauti: 
Hilfe, Hilfe, Kameraden, nicht schbiessen! | Gelbėkite, gelbėkite, 
draugai, nešaudyti!). 

Matau, kad yra negerai, nes viskas vyksta pagrindinio kelio 
viduryje. Nesunku prisišaukti nelaimę, tuo labiau, jog kas mi- 
nutę čia pravažiuoja bėgantys iš fronto vokiečių kariuomenės 
daliniai. Stovėdamas kelio viduryje, prašau Vladzio truputį 
pasitraukti į šoną, ramiai nusitaikau į vokietį ir spūsteliu nu- 
leistuką. Vienas šūvis, ir vokietis nustoja triukšmauti. 

Dabar griebiamės arkliukų ir nutempiame platformą į ša- 
lutinį kelią. Pavažiavome gal du šimtus metrų, kai išgirdome 
variklio aidą, ir iš už posūkio išlekia pilnas vokiečių kareivių 
sunkvežimis. Mauname be platformos ir be arklių prieš kal- 
nelį, slepiamės krūmuose. Pamarę pakelėje lavoną, vokiečiai 
sustojo, ėmė jį apžiūrinėti, bet negalėjo nustatyti, kieno jis 
yra. Nepažįstamasis apsirengęs civiliai, jokių popierių, nes 
Vladzio jį apšvarino. Kareiviai arba nepastebėjo stovėjusios 
šalutiniame kelyje platformos, arba taip skubėjo, jog neno- 

rėjo gaišti laiko jai apžiūrėti. Girdime variklio riaumojimą. 
Nuvažiuoja. 

Grįžtame prie arklių, visą platformą tempiame net iki sar- 
gybinės. Tik dabar atrandame tą nuostabų sovietinį automa- 
tą, ir dar su amunicija, daug visai naujų drabužių ir geltoną 
SA pulkininko uniformą. Nieko nuostabaus, kad škopalas 
važiavo apsirengęs civiliai. Apžiūrinėju fotografijų albumą. 
Žmona, trejetas žavių vaikų, pas kuriuos jau niekada nebe- 
grįš, adresas Niurnberge. [...) 

Tuo metu sargybinėje neapsakomas džiaugsmas, vaikinai 
dalijasi drabužius, Vladekas didžiuojasi savo pirmu sėkmingu 
darbu. Kažkas ištraukia naują butelį, ir gerai nusiteikę, ap- 
laistome pavykusią akciją. Apsinešęs grįžtu į savo dalinį Nie- 
borove, niūniuodamas sau linksmai po nosimi: Nuo Žešovo 
važiuoja pirkliai, vienas laiko, kitas rurina... (Od Rzeszowa 


jadą kupcy, jeden trzyma, drugi dupczy...). 


PRAĖJUS KELIOMS dienoms „Juzefas“, kurio pastarąjį 
mėnesį Nieborove niekas nematė, grįžo į dalinį. Trumpai pa- 
sisveikinęs, visus karininkus ir vyresniuosius puskarininkius 
sušaukė į susirinkimą savo bute. Sukinėdamasis netoliese, pa- 
stebėjau, jog per tris valandas iš pastato niekas nepasijudino 
nė per žingsnį. Pagaliau pasirodė leitenantas „Lūšis“ ir davė 
įsakymus daliniui: Rytoj penktą ryte viso dalinio rikiuotė, nė 
vieno žmogaus negali trūkti, net slapukai bus nuimti ir daly- 
vaus rikiuotėje. Vieta: pratybų aikštė - miško laukymė Nr. 3. 
Kitą dieną auštant visi esame vietoje. Prasideda trumpi 
raportai. Raportuoja skyriai, būriai. Pagaliau priešais dali- 
nį pasirodo pats vadas „Juzefas“. Matau jį gal trečią kartą 
gyvenime. Rimtas, susikaupęs, pasitikintis savimi. Priima ra- 
portą iš leitenanto „Lūšies“. Po to keliais žodžiais sveikinasi 

su daliniu. Dėkoja mums už pasiaukojimą ir pasišventimą, 
parodytus pastaraisiais metais. Paskelbia taip pat dešimt 
slapyvardžių, kurių turėtojai pakeliami laipsniu. Girdžiu ir 
savo: „Vilpišys I“; automatiškai žengiu tris žingsnius į prie- 
kį. Mano pirmas paaukštinimas AK. Dabar esu grandinis 
(kaprat). [...] 

Toliau - pagrindinė rikiuotės dalis. Girdžiu ramų „Juzefo“ 
balsą: Kariai, pradedame baigiamąją karinę operaciją, opera- 
ciją, kuri mums atneš galutinį priešo sutriuškinimą ir atvers 
kelią į laisvą Lenkiją! Šios operacijos pavadinimas - „Audra“. 

„Juzefas“ kalba trumpai, kariškai. Visi dabar ant kairės 
rankos turėsime nešioti baltai raudonus raiščius, ir tik AK ka- 
riai su tokiais raiščiais bus draugiškai traktuojami į Lenkijos 
teritoriją įžengiančių sovietų dalinių. Periminėsime visus bė- 
gančius iš fronto vokiečius. Mūsų dalinys turės blokuoti visus 
kelius į rytus nuo Žešovo. Vermachtas bus nuginkluojamas 
ir - aprūpinus specialiais leidimais - nukreipiamas pas sovie- 
tus, kurie vokiečius paims į nelaisvę. Tuo tarpu visi vokiečių 
partijos nariai (SS, SA, gestapas, žandarmerija) likviduojami 
vietoje. [...] Visi padaliniai privalo palaikyti nuolatinį ryšį su 
dalinio vyriausiąja vadovybe. 

Taip pat aptariamas bendradarbiavimas su vietine konspi- 
racija, dabar jau oficialiai pavaldžia mūsų diversijai ir mums 
padėsiančiai ginkluotuose veiksmuose. Pagaliau rikiuotės 
pabaiga - dainuojame ir skubame į butus pradėti paskutinių 
pasiruošimų išžygiavimui į pozicijas rytoj auštant. 

Grįžau į savo butą rūškana veido išraiška. Nepasitikėjau 
visuotinėmis akcijomis. Tai nauji veidai, nauji žmonės, ku- 
riais bus sunku pasitikėti. Buvau individualių darbų eksper- 
tas, turėjau didelį įdirbį. O čia viską reikia pradėti iš naujo. 
Sėdėjau prie lango nejudėdamas gal visą valandą, svarsčiau 

padėtį. Priėjau prie išvados, jog galva sienos nepramušiu, kad 
ši baigiamoji operacija yra neišvengiama. 

Galiausiai nusiminęs ėmiau valyti automatą ir parabelį, 
skaičiuoti šovinius. Vakarą užbaigdamas ištriūbijau pusę bu- 
telio samanės be užkandos ir, paskerstas kaip kiaulė, užmigau 
nenusirengęs, laukdamas geresnio rytojaus. 


KITĄ DIENĄ jau devintą ryte esu pozicijose. Vietovė Bo- 
rek Stary, kokie 10 kilometrų nuo Nieborovo. Iš viso esame 
penkiese, sėkmingu sutapimu - visi iš mano skyriaus. Net 
atsivilkome vienintelį mūsų dalinyje sunkųjį kulkosvaidį — 
seną lenkišką maksimą. Įsitaisėme už kokių s0-ies metrų nuo 
pagrindinio Žešovo kelio, pasislėpę už mažo žemėje iškasto 
rūsiuko, ir laukiame skopy. 

Po kokios valandos iš už posūkio pasirodo pelenų spalvos 
mersedesas. Nusitaikome į jį ir tik laukiame, kad įvažiuotų 
į mūsų šaudymo liniją. Likimo ironija — iš priešingos pusės 
vaikis važiavo vežimu. Škopai iš mersedeso negalėjo mūsų 
pamatyti, užtai vaikis pastebėjo mus iš karto. Akimirksniu 
įvertino situaciją ir užkirto arkliams, akivaizdžiai tikėdama- 
sis persimesti į kitą kelio pusę. Negelbėjo mūsų karštligiškai 
rodomi ženklai stabdyti arklius: vaikis atsidūrė tiesiai prieš 
mus tą pačią akimirką, kai atvažiavo vokiečiai. Turėjome at- 
sisakyti šaudyti, ir per kelias sekundes tas puikus mersedesas 
išnyko dulkių debesyse. 

Atvažiuoja prašmatnus juodas opelis. Šį kartą kelias tuš- 
čias. Karališkai privažiuoja mūsų rūsiuko priekį. Matau ke- 
turis žmones vokiškomis uniformomis. Dabar! - rėkiu, ir 
ugnies lavina nuvilnija į automobilio pusę! Šaudome langų 
lygyje. Opelis, jau lėčiau važiuodamas, daro lengvą posūkį į 
kairę ir įrieda į griovį. Pastebėjau, jog keliomis sekundėmis 

anksčiau atsidarė galinės automobilio durelės, per kurias ant 
kelio iššoko sužeistas vokietukas. Bandė net atsikelti, bet tą 
akimirką trumpa mūsų sunkiojo kulkosvaidžio serija nurami- 
no jį amžiams. 

Prieiname prie automobilio. Vien didelės žuvys, yra tarp 
jų Vermachto generolas - kas per pasisekimas! Įrodymui pa- 
imu jo popierius, nors jie stipriai permirkę krauju. Kraujo, 
kita vertus, yra visur — ant sėdynių, grindų, net ant langų du- 
ženų. T3 pribaigtą ant kelio vokietį įverčiame į automobilį, 
traukiamės į saugią vietą, ir vienas draugų po mašinos galu 
meta granatą. Galingas sprogimas, ir visas opelis paskęsta 
liepsnose. Ši akcija baigta — pasitraukiame į kitas pozicijas ir 
laukiame naujų aukų. [...] 

Mūsų penketukas per kitas penkias dienas turėjo apsčiai 
darbo. [...] Sunaikinome apie dvidešimt automobilių ir užmu- 
šėme apie dvidešimt vokiečių, kurių dauguma buvo karininkai. 

Nuvarėme į Nieborovą taip pat tris važiuojančius automo- 
bilius, kurie, uždėjus ant purvasaugių baltai raudonas vėlia- 
vėles, teikė mums, deja, labai abejotinas paslaugas. Naktį tų 
vėliavėlių nesimatė, ir važiuojant iš rinktinės į rinktinę, be to, 
nenorint į save atkreipti dėmesio, be šviesų, lengvai galima 
buvo už tai užmokėti gyvybe, mūsų patruliams juos palaikius 
priešo mašinomis ir atidengus ugnį. Aš pabandžiau taip pa- 
sivažinėti tik vieną kartą ir turėjau pripažinti, jog vaikščioti 
savo kojomis — daug sveikiau. 

Kalbant apie ginklus ir amuniciją, iš tų puolamųjų akcijų 
irgi turėjome naudos. |[...| Nešioju dabar naujutėlaičius ka- 
rininko batus ir kelnes. Kišenės pilnos okupacinių zlotų ir 
cigarečių — jau nerūkau machorkos. Tik nuovargis vis dides- 
nis — po penkių dienų šokinėjimo nuo akcijos prie akcijos 
esu visiškai nerviškai nusibaigęs. Mano draugai atrodo ne ką 

geriau. |[...] Pagaliau grįžtame į mūsų mylimą Nieborovą ir 
prašome dviejų dienų poilsio. 


GAVĘS LEIDIMĄ, varau į savo seną butą ir palėpėje ant 
šieno teisiojo miegu pučiu į akį dvylika valandų. Gerai, kad 
nors turėjau pakankamai laiko nusiauti batus ir leisti savo 
nuospaudoms pailsėti... 

Kai kitą dieną pabudau, mano šeimininkė jau sukinėjosi 
po trobą, ruošdama „vargšui“ partizanui pusrytėlį. Pirmas 
šiltas valgis per penkias dienas. Ten, prie kelio, mitome tik 
sumuštiniais, kuriuos atnešdavo pasiuntinys iš kaimo. [...| 

Tik spėjau pabaigti pusryčius, kai tolumoje išgirdau pa- 
trankų aidą! Su šeimininke bėgame į kiemą. Dabar jos girdisi 
labai aiškiai. Kaime visa kas gyva iššoka į lauką. Vyresnės bo- 
butės pamaldžiai žegnojasi. Sovietų puolimas, apie kurį tiek 
teko girdėti pastarosiomis savaitėmis, jau netoli mūsų. Kas 
žino, gal dar kelios savaitės ar net dienos - ir būsime už fron- 
to linijos, būsime laisvoje Lenkijoje! 

Patrankos dabar jau netyla nė minutei. Jas girdime visą lai- 
ką - kartais garsiau, kartais tyliau, jos skamba kaip tyli muzi- 
ka, pranašaujanti naują gyvenimo pavasarį, visai naują ateitį. 

Vakare matausi su leitenantu „Lūšimi“. Gaunu naujų įsa- 
kymų. Dar viena diena poilsio, o po to - atgal prie kelio. Tik 
šį kartą ne penketuku, o visu būriu. Turime periminėti ir nu- 
ginkluoti bėgančius iš fronto vokiečius. 

Tas paskutinis poilsis man labai pravertė. Visada laikiau 
save švelniu ir maniau, jog mano rankos labiau tinka mote- 
rims lepinti nei karabinui nešioti. Tad, turėdamas savo dis- 
pozicijoje dar vieną dieną, ją praleidau vietinės šešiolikmetės, 
kurios vardas, kiek pamenu, buvo Jasia, glėbyje. Maža, gražu- 
tė blondinukė. 

Rytojaus dieną auštant išžygiuoja visas būrys. Einame apsi- 
krovę kaip jaučiai. Pilna ginkluotė, net kastuvai. Savo naujas 
pozicijas užimame prie dviejų kelių sankryžų: į Žešovą, Bla- 
žovą, Dynovą ir Lancutą - Dylonguvkos vietovėje. [...] 

Stovėdamas tų kelių sankryžoje, taip arti savo namų, jau- 
čiausi kaip didvyris, atėjęs krauju ginti savo gyvenvietės. 

Vokiečių ilgai laukti nereikėjo. Jau kitą dieną užėmus po- 
zicijas kelio tolumoje pasirodė jų grupė. Buvo jų apie trisde- 
šimt. Pamatę partizanus baltai raudonais raiščiais ant ran- 
kovių, metė šautuvus. Be jokio įsakymo iš karto žinojo, ką 
daryti. Aukštai iškėlę rankas lėtai artėjo prie mūsų. Kai priėjo 
arčiau, mane pritrenkė jų išvaizda. 

Gerai prisiminiau 1939 metų batuotą Vermachtą. Šioje 
pačioje sankryžoje vietiniams gyventojams mėtė kavą ir cu- 
krų. Buvo gražiomis, tviskančiomis naujumu uniformomis, 
puikiai ginkluoti. Pamenu, kaip vienas jų gyrėsi šia prabanga 
švaria lenkų kalba: Jūsų Lenkija tai šūdą turėjo, o dabar mūsų 
okupacijoje turėsite viską. 

Tie patys kareiviai dabar grįžo iš rytų. Arba, tiksliau, grįžo 
jų likučiai. Neišpasakytai purvini, nesiskutę, nudriskusiomis 
uniformomis, nuplyšusiais batais. Išnyko jų išdidumas, vei- 
duose nesimatė to hitlerinio pasipūtimo, to tikėjimo perga- 
le. Matėsi, kad dabar vienintelė jų svajonė - likti gyviems ir 
nusigauti pas savo šeimas tolimoje Vokietijoje. Įdomu, kiek 
šių vokiečių dar pamatys Vokietijos žemė? Manau, jog labai 
nedaug. 

Iš tų pirmųjų trisdešimties, dabar stovėjusių priešais mus, 
tik dvidešimt turėjo vadinamąsias So/dbuch (kario knyge- 
les) - tai, visus apieškoję, iš karto patikrinome. Likusieji de- 
šimt aiškinosi savo knygeles pametę karinių veiksmų metu. 
Kai kuriais atvejais gal tai ir tiesa, bet kur garantijos, jog jie 

ne partiečiai, persirengę Vermachto uniformų draiskalais ir 
mėginantys prasmukti į Vakarus? 

Nerizikuodami suklysti, rišame jiems rankas už nugaros ir, 
nuvedę į mažą šilelį Dylonguvkos dvaro žemėje, visus dešimt 
likviduojame, šaudami į pakaušius. Tokias operacijas atlieka- 
me kartais kelis kartus per dieną, kūnus užkasdami tik esant 
didesniam jų kiekiui. Daug tokių masinių kapų yra dabarti- 
nėje Lenkijoje... 

Kitaip yra su tais kareiviais, kurie turi kario knygeles. Tuos 
apdovanojame specialiai paruoštais leidimais, leidžiančiais 
„ramiai“ patekti į Lenkų Javorniką, kur juos perims sovietai 
ir išsiųs į belaisvių stovyklas, esančias Rusijos gilumoje. [...] 

Gyvenau dabar Dylonguvkoje. [...] Kartą, eidamas pietau- 
ti, pamačiau mūsų patikrintą ir prieš kokį pusvalandį praleis- 
tą vokietį, dabar apverktinos būklės sėdintį ant griovio kraš- 
to. Vargšas buvo jau beveik nuogas. Viskas, kas jam liko - tai 
batas ant dešinės kojos, dėl kurio kaip tik dabar pešėsi gauja 
žmonių iš kaimo. Paprasčiausiai apiplėšinėjo jį iki nuogumo, 
nes, matyt, jo uniforma ir batai dar nebuvo visai suplyšę. 

Mano žodžiai, kad jam viską atiduotų, susilaukė pajuokų, 
po to vienas kaimiečių užbaigdamas dailiu judesiu nuplėšė tą 
likusį batą jam nuo kojos. Visa gauja pajudėjo į kaimo pusę, 
pakeliui vis dar ginčydamasi. O vargšas škopalas sėdėjo prie- 
šais mane Adomo kostiumu. Atsidūriau kvailoje padėtyje, 
nes nežinojau, ką su juo daryti. 

Negalėjau nusirengti, atiduoti jam savo drabužių ir nuogas 
grįžti įbutą. Taip pat negalėjau jam leisti grįžti į Vokietiją, kur ga- 
lėtų papasakoti, kaip su juo pasielgė Lenkijos gyventojai. Mane 
apėmė didžiulis gailestis sau, pirmą kartą pasidarė apmaudu, 
jog turiu dalyvauti tokiame beatodairiškame kare. Be žodžių 
iš už diržo išsitraukiau parabelį ir šoviau vokiečiui į tarpuakį. 

Kai pagaliau atėjau į butą, jau buvo antra valanda po pie- 
tų. Trobos šeimininkai papietavę vėl dirbo laukuose. Ant dar 
šiltos krosnies radau du pyragus su braškėmis. [...] Po pietų 
papirosas, tai reiškia — džiovinta machorka, susukta į seno 
laikraščio skiautę. |...) 

Susimąsčiau apie savo ateitį. [...| Sovietai jau arti, vokiečių 
vis mažiau, okupacija Je facto jau pasibaigė. Tad po savaitės 
ar dviejų čia bus laisva Lenkija — ateis diena, apie kurią sva- 
jojau. Ir dabar, kai viskas buvo taip arti, mane apėmė baimė. 
Gal reikės padėti ginklus, pereiti į civilinį gyvenimą - ir kas 
tada? Baigti mokslus? Imti sąžiningai užsidirbti gyvenimui? 
Gal net AK su sovietine kariuomene nueis iki pat Berlyno, 
bet kiek ilgai tai truks? 


MANO TARNYBA prie kelio truko visą kitą savaitę. Iš 
pradžių darbo turėjome marias, bet antrajai savaitei einant į 
pabaigą, vokiečių pasirodydavo jau vis mažiau, tad galėjome 
ilgiau pailsėti. O čia vieną gražų kaip svajonė rytmetį kelio iš 
Dynovo posūkyje dulkių debesyje pasirodo pirmoji sovieti- 
nės kariuomenės kolona. 

Priekyje žlega trys didžiuliai tankai, o už jų - pilni karei- 
vių sunkvežimiai, kai kurie — net su gale prikabintomis pa- 
trankėlėmis. Taip pat yra amerikietiškų džipų su raudonomis 
žvaigždėmis, studebekerių ir sovietinių zis'ų. Dar kelios mi- 
nutės, ir visa kolona sustoja priešais mūsų būrį. 

Iš džipo iššoka sovietų karininkas, puolame jam ant kaklo 
iš džiaugsmo. Sveikinimams nėra galo. Sovietai mus neišpa- 
sakytai giria, jiems pritrūksta pripažinimo žodžių už tas visas 
teritorijas, kurias be šūvio iš mūsų perėmė. |... 

Sovietai neturėjo savo provizijos, tad iš karto kibo į kaimą, 
kad papusryčiautų. Pasigirdo vaikomų vištų kudakavimas, 

užmušamų galvijų baubimas, kiaulių žviegimas. Kai kurie 
kaimiečiai, kuriems buvo gana „ponų“ laikų, išeidavo kareivių 
sutikti net su raudonomis vėliavomis, bet vėliau labai nusivy- 
lė, kai „sąjungininkai“ juos taip apiplėšė. 

Mano palivarke Dylonguvkoje buvo puikus vaisių sodas, 
ir prisimenu, kaip sovietinė kariuomenė per vieną valandą jį 
apšvarino nuo ką tik užsimezgusių iš žiedų žieminių obuo- 
lių. Tik stebėjausi, kaip jiems nuo tų neprinokusių obuolių 
skrandžiai nesusproginėjo... 

Prisidžiaugęs savo naujaisiais „sąjungininkais“, grįžtu su 
daliniu į Nieborovą, kad pagaliau padoriai išsimiegočiau ir 
pailsėčiau. Man ir mano Antrajai AK Žešovo apygardos rink- 
tinei operacija „Audra“ jau pasibaigė. 


PRIE SOVIETŲ 


O DVIEJŲ dienų poilsio Nieborove iš vyriausiosios 

vadavietės gavau įsakymą pristatyti svarbų laišką so- 

vietų karininkui, apsistojusiam Dylonguvkos dvare. 
[...] Turėjome Nieborove tris paimtus iš vokiečių automobi- 
lius ir su draugu „Šiupiniu“ („Žurek“) [Miečyslavu Pitrusu] 
(Mieczystaw Pitrus) nusprendėme vieną iš jų paleisti. Išrinko- 
me opelį raudonomis sėdynėmis, kad taip labiau imponuotu- 
me mūsų „sąjungininkams“. [...| Kadangi atsargoje turėjome 
truputį trofėjinio benzino, po pusvalandžio pastangų mums 
sėkmingai pavyko opelį paleisti ir išvažiuoti trijų kilometrų 
kelionėn į Dylonguvką. 

Už kelių minučių jau esame prie apskritos vejos priešais 
pagrindinį Dylonguvkos dvaro pastatą. Mus labai nuoširdžiai 
priima sovietų „sutikimo komitetas“. Apstojo mūsų automo- 
bilį iš visų pusių, stebėdamiesi jo formomis, o pirmiausia — 
raudonomis sėdynėmis. Galiausiai jų entuziazmas pasiekė 
kulminaciją, tad nusprendė tą automobilį rekvizuoti Raudo- 

najai armijai. Nepadėjo mūsų aiškinimai, jog automobilis pa- 
imtas iš priešo, kad jis mums reikalingas toliau judėti vietove 
ir mušti „germaną“ bei kad turime jam specialų aukštesnės 
sovietinės valdžios leidimą. 

Šypsenos jų veiduose užgeso, keli net užėjo man ir „Šiu- 
piniui“ už nugaros ir, užlaužę rankas, atėmė pistoletus. Po 
to netekome atimtų iš vokiečių laikrodžių; ačiū Dievui, kad 
neišrengė iki nuogumo! Ant tos vejos jų buvo nemažas bū- 
rys, tad apie rimtesnį pasipriešinimą negalėjo būti nė kalbos. 
Paėmė iš manęs ir laišką, kurį turėjau atiduoti karininkui, pa- 
žadėję vėliau pristatyti patys. |... 

Už pažeminimą prisiekiau sovietams kruvinai atkeršyti ir 
tik laukiau palankios progos. Kol kas turėjome sėdėti tyliai — 
buvo duoti įsakymai sovietų neliesti, nes tai mūsų sąjungi- 
ninkai ir išvaduotojai. 


PRAĖJUS SAVAITEI po nesusipratimo Dylonguvkoje, tai- 
siau savo šeimininkei tvorą. Kelios vinys šen bei ten. Pabaigęs 
darbą, šokau ant pasiskolinto dviračio ir išsiruošiau aplankyti 
savo seną bičiulį Tadeką Rybką (Tadeusz Rybka) Dylonguv- 
koje. Pasukęs į lauko kelią, nuvažiavau Tadeko namo link. 
Staiga, žiūriu: o stebukle, pakelėje, išsitiesęs kaip ilgas guli 
sovietų viršila ir knarkia teisiojo miegu. 

Atsargiai nušokau nuo dviračio ir ant pirštų galiukų 
prisėlinau artyn. Įsitikinęs, jog tikrai miega, išsitraukiau iš 
kišenės pačią ilgiausią vinį, kokią turėjau. Ilgai nesvarstęs, 
pagelbėdamas sau pistoleto rankena, įvariau ją iki pat galo 
seržantui į galvą. Sovietukas tik lengvai atsiduso ir įsitem- 
pė, tąsomas keistų traukulių, kurie po akimirkos liovėsi. Be 
jokių emocijų, be skrupulų sėdau ant dviračio ir nuvažiavau 
toliau. 

Tadeką Rybką užtikau namuose, o, tiksliau, šalia jų. Sė- 
dėjo po aukšta liepa, ant kelių laikydamas gerokai apvalainą 
merginą, vardu Melia, ir aistringai su ja bučiavosi. Labai mė- 
gau Tadeką už jo humoro jausmą ir draugiškumą. Jam buvo 
28-eri, už mane daug vyresnis, tačiau tai netrukdė mums 
draugauti. Konspiracijoje turėjo seržanto laipsnį. [...] Regė- 
damas jį dabar su ta Melanija, kurią dar senais laikais pas jį 
daug kartų mačiau, pajutau lengvą šleikštulį. Tokie seni, pa- 
maniau, o jiems vis dar panašios kvailystės galvoje. Juk buči- 
niai ir seksas yra gerai, bet tik jauniems, o ne tokiems trūnė- 
siams netoli trisdešimties. 

Linksma buvo su juo pakalbėti apie senus laikus. Praėjus 
kokiai valandai, prie mūsų prisijungė du nauji svečiai, kuriuos 
Tadekas pristatė kaip bičiulius iš konspiracijos. Atsirado taip 
pat samanės butelis - vienas, po to antras, ir jau po valandėlės 
visi kreipėmės vienas į kitą „tu“ ir kuo puikiausiai nusiteikę 
dainavome: 47 ruginė, ar burokinė, o geriausia - tai bulvinė! 
(Czy to z žyta, czy z burakėw, a najlepsza jest z ziemniakow!). 
Paryčiais, nusigėręs kaip nedieviškas kūrinys, grįžau į butą 
Nieborove. |... | 

Kitą dieną, apie pusiaudienį, išplėšė mane iš gilaus miego 
leitenantas „Lūšis“. Užsuko pas mane į butą visas įsikarščia- 
vęs ir padrikais žodžiais ėmė pasakoti karinius ir politinius 
įvykius. |...] Sandomiežas jau sovietų rankose, o Varšuvoje 
kilo AK suorganizuotas sukilimas, vadovaujamas paties gene- 
rolo Boro-Komorovskio (Bor-Komorowski). Pusė miesto jau 
AK rankose; sovietinė kariuomenė jau Varšuvos Pragoje?, ir 
tik. laiko klausimas, kada ji smogs vokiečiams iš kitos pusės. 


* Praga — rytinė Varšuvos miesto dalis, esanti dešiniajame Vyslos upės 
krante. Iki 1791 m. buvo atskiras miestas. — Vert. 

O visa mūsų Antroji „Juzefo“ rinktinė gavo įsakymą tuoj pat 
vykti į Varšuvą suteikti pagalbos Varšuvos sukilimui, aišku, 
bendradarbiaujant su sovietais. |...) 

Įdėmiai klausiausi, nesiteiraudamas smulkmenų. "Treji me- 
tai AK padarė savo. Išmokau burną laikyti užčiaupęs, neda- 
ryti jokių pastabų. Tačiau man pasirodė keista, kam - jei so- 
vietai jau Pragoje — ten dar reikalinga mūsų pagalba?.. |...) 
Bet nebandžiau su leitenantu „Lūšimi“ diskutuoti apie šiuos 
reikalus. Galų gale [...], AK dabar buvo mano gyvenimas ir 
duonos kąsnis. [...] 

Tuo metu nebranginau savo, kaip ir kitų žmonių, gyvybės. 
Nebaigęs mokslų, civiliniame gyvenime buvau nulis, o čia, 
AK, už diržo nešiojau didelę šaudyklę ir vaidinau svarbuolį. 
[...] Visada, kiek pamenu, geriau šaudžiau nei išmaniau lo- 
tynų gramatiką. Taip pat išmokau aklai vykdyti gautus įsa- 
kymus. 


Į VARŠUVĄ išvažiuojame kitos dienos rytą. Didesnė da- 
linio dalis juda kaimiškais vežimais į Žešovo pusę; man ne- 
pavyko įsisprausti į vieną iš dviejų dar važiuojančių automo- 
bilių. |...) 

Pirmasis mūsų dešimtukas su triumfu privažiuoja Gegu- 
žės 3-iosios gatvę Žešove, kur sovietai mus iš tikrųjų labai 
nuoširdžiai sutinka. Gyventojų akyse aprūpina benzinu, 
amunicija, maistu, šiltai atsisveikina — gal tik gėlių trūksta. 
Dardame toliau. Tolesnis mūsų sustojimas - Sandomieže, 
nes kiti keliai neišvažiuojami. Kratomės linksmai, visa gerk- 
le traukiame: Svūžė verkiantys gluosniai... (Rozszumialy się 
wierzby placzące...). O čia staiga, 30 kilometrų iki Sando- 
miežo, tuščiame lauke, pievoje, - pilna sovietų su kulko- 


svaidžiais. 

Iš pradžių pamanėme, jog tai paprasta kelio kontrolė. Bet 
kai mums įsakė atsistoti iškeltomis rankomis, iš karto supra- 
tome baisią tiesą. Apie kokį nors pasipriešinimą negalėjo būti 
nė kalbos. Vienas šūvis - ir sumaltų iš tų sunkiųjų kulkosvai- 
džių į smulkius miltus. 

Dabar mus kruopščiai apieškojo, nuplėšė nuo rankovių 
baltai raudonus raiščius ir, surišę rankas už nugaros, sugrūdo 
į didelį sunkvežimį. Du enkavedistai su paruoštais šauti gink- 
lais atsisėdo šalia mūsų, buvo nuleistas galinis brezentas, ir be 
žodžių pajudėjome nežinoma mums kryptimi. 

Bet gerai mus sutvarkė, pamaniau sau, — be liudininkų, 
be triukšmo. Dabar nuveš į tylų šilelį, išsikasime sau duobes. 
[...] Prisiminiau, kaip lygiai taip pat šaudžiau žmones, kaip 
jie veltui prašydavo dovanoti gyvybę... Tad dabar nutariau 
žūti didvyriškai, be menkiausio prašymo. Tik gailėjausi leidę- 
sis taip lengvai nuginkluojamas: kol turėjau parabelį, galėjau 
pats sau paleisti kulką į kaktą - bent išvengčiau bereikalingo 
fizinio darbo kasant duobę. 

Mano apmąstymai netikėtai nutrūko sunkvežimiui susto- 
jus. Mums įsakė išlipti po vieną, saugojamiems dviejų kitų 
enkavedistų. Aš išlipau ketvirtas iš eilės; nustebęs pamačiau, 
jog vietoj miškelio esame mieste. Tikriausiai Sandomiežas, 
pagalvojau. Atskyrė nuo draugų ir nuvedė į nedidelį pasra- 
tą, kur antrame aukšte, mažame kambarėlyje, prasidėjo mano 
pirmoji apklausa. 

Tardė vyresnio amžiaus NKVD majoras, dalyvaujant dviem 
drimboms su šautuvais. Man klausimus uždavinėjo rusų kalba, 
aš atsakinėjau lenkiškai — supratome vienas kitą kuo puikiau- 
siai. Pasakiau jam savo tikrą slapyvardį, bet svetimą pavardę ir 
klaidingą AK eilinio laipsnį. Melavau tik svarbesniais atvejais, 
kad po to nesuklysčiau, jei klausimai kartotųsi. 

Iš pradžių viskas vyko neblogai, kol neprivažiavome dviejų 
punktų. Kodėl priklausiau AK, o ne PPR (Polska Partia Ro- 
botnicza) (Lenkijos darbininkų partija), ir kur tiksliai Že- 
šovo rajone slapstosi likusioji mano dalinio dalis? Bandžiau 
jam aiškinti, jog neturiu supratimo, kur dabar yra likusioji 
mano dalinio dalis — tikriausiai irgi išvyko į pagalbą Varšu- 
vai. AK priklausiau tik todėl, kad mūsų rajone PPR nebuvo. 
Aišku, tai buvo netiesa: kartkartėmis sutikdavome nedidelius 
pepeerininkų patrulius ir visada juos sušaudydavome vietoje, 
tiksliai vykdydami AK vyriausiosios vadovybės įsakymus. 

Pagaliau majoras pastebėjo, kad mandagumu iš manęs ne 
ką peš, tad linktelėjo savo parankiniams. Vienas jų liepė man 
pakelti rankas į viršų, o antras šautuvo buože iš visų jėgų vožė 
į inkstų sritį. Akyse pasidarė tamsu, ir nuskridau ant grindų. 
Kai atsipeikėjau, vėl keli klausimai, ir vėl ta pati procedūra. 
Galiausiai pajutau kraujo skonį burnoje ir praradau sąmonę. 

Kai šį kartą atgavau sąmonę, suvokiau, jog sėdžiu maža- 
me rūsiuke be langų, tik su nedidelėmis durimis. Toje patal- 
poje, be mažos kėdutės, prie kurios turėjau malonumą būti 
pririštas, dar buvo didelis šviestuvas, visą naktį stipria šviesa 
spiginęs man tiesiai į akis. Buvau labai silpnas ir sutinęs, apie 
miegą negalėjo būti nė kalbos, laikiausi iš paskutiniųjų ir sva- 
jojau apie savižudybę. Ta šviesa jautėsi visur... [...] 

Didesnę dienos dalį praleisdavau surištas kaip avinas. Be 
to, mane dažnai lankydavo visokie NKVD agentai, žadėję 
aukso kalnus, jeigu ką nors iš savo praeities prisiminčiau. 


* Lenkijos darbininkų partija — komunistinė Lenkijos partija, veikusi 
1942-1948 m. 1948 m., ją sujungus su Lenkijos socialistų partija (Pols- 
ka Partia Socjalistyczna, PPS), buvo įkurta Lenkijos jungtinė darbinin- 
kų partija (Polska Zjednoczona Partia Robotnicza, PZPR), veikusi iki 
1990 m. - Vert. 

Žadėjo net vakarienę su kava, bet kol kas maitino tik mir- 
kytais vandenyje džiūvėsiais. Kadangi tris dienas neįstengiau 
nieko prisiminti, kasdien buvau vedamas pas poną majorą 
tardyti. Baigdavosi kaip visada: gaudavau šautuvu į nugarą, 
apalpusį nuvilkdavo į rūsį, kur, palaistytas šaltu vandeniu, pa- 
mažu atsigaudavau. 

Trečią dieną supratau, kad artėja mirtis. Buvau beveik tik- 
ras, jog per kitą tardymą neišgyvensiu. Kai lipau laiptais į ma- 
joro kabinetą, buvau jau tam tikra prasme susitaikęs su liki- 
mu. Ber kartu didžiavausi savimi. Taip, didžiavausi, nes likau 
ištikimas pradžioje AK duotai priesaikai nieko neišduoti, o 
dabar žūstu kaip karys už savo Tėvynę. |...) 

Majoras sėdėjo prie rašomojo stalo, ramiai rūkydamas pa- 
pirosą. Laukiau įprastų klausimų, kaip ir ankstesnėmis die- 
nomis, o po to - normalių smūgių šautuvo buože. Bet šį kar- 
tą, mano didelei nuostabai, viskas vyko kitaip. Majoras įsakė 
tiems dviem mane atvedusiems išeiti iš kambario ir laukti už 
durų. Po to pradėjo nuo kitos bačkos. 

Aiškino man, jog esu dar labai jaunas, kad tie tardymai ne- 
turi prasmės, nes galiausiai mane užmuš buožėmis. Kad viską 
išgiedočiau apie likusius miškuose draugus ir taip išgelbėčiau 
savo gyvybę. Visiškai su juo sutikau dėl pirmojo punkto, bet 
dėl mano dalinio likusiosios dalies reikalų iš karto pareiškiau, 
jog šiuo klausimu negaliu nieko padėti, nes išvykęs į pagalbą 
Varšuvai praradau visus ryšius. 

Toks reikalo posūkis mano majorą iš karto supykdė. Išsi- 
traukė iš dėklo savo TT ir, taikydamas man tiesiai į kaktą, 
pareiškė, kad užmuš kaip šunį, jeigu tuojau pat neimsiu at- 
sakinėti į klausimus. Tačiau, užuot šovęs, pakilo nuo stalo ir 
pistoleto rankena rėžė man į dantis. Burnoje pajutau jau taip 
gerai pažįstamą šviežio kraujo skonį. 

Dabar matau, kaip sėdasi atgal prie rašomojo stalo ir deda 
priešais save tą pistoletą. Po to pakyla ir be žodžių kumščiu 
kerta man į veidą, šį kartą sukruvindamas nosį. Paskui susi- 
mąstęs nueina į kitą kambario pusę. Pro sutinusius vokus ma- 
tau jo TT, už dviejų žingsnių priešais mane gulintį ant rašo- 
mojo stalo. Matyt, pamiršo jį įsidėti. Mėginu susikaupti, nes 
gal tai vienintelis mano šansas. Turiu veikti žaibiškai, o juk tą 
pistoletą pažįstu puikiai. Šoviniai butelio formos, neregėtai 
galingi, apkaboje jų yra aštuoni, devintas - vamzdyje. 

Imu greitai kalkuliuoti. Vienas šūvis — ir majoras krenta! 
Įgriūna tiedu, mane atvedę, du šūviai — ir graužia žemę. Pas- 
kui išbėgu į koridorių. Priešais pastatą tikriausiai yra sargy- 
ba; nors jie būtų ir dviese, išgirdę šūvius, bėgs laiptais į viršų. 
Lauksiu jų pasislėpęs už sienos. Kai bus įpusėję laiptus, ati- 
dengsiu į juos ugnį. Jeigu nė karto neprašausiu - tai tik penki 
šoviniai iš mano amunicijos. Liks man dar keturi nenumaty- 
tiems atvejams... Nusišypsojus trupučiui laimės, gal pateksiu 
į gatvę. O jeigu nepasisektų — tai ką iš tikrųjų turiu prarasti ? 
Paskutinę kulką dėl visa pikta pasiliksiu sau... 

Ir kai jau norėjau stverti tą šaudyklę, pasąmonėje ėmė pra- 
busti abejonės. Negi vyresnio amžiaus žmogus ir, be to, tu- 
rintis NKVD majoro laipsnį, galėtų padaryti tokią kvailystę 
ir priešais pat seną AK ėdiką paliktų pilną šovinių pistoletą? 
Ne, tai tikriausiai neįmanoma! Dabar ėmiau svyruoti. Majo- 
ras, matyt, tai pastebėjo, nes dar kartą priėjo ir vėl padoriai 
užtvojo, o paskui nužygiavo į kitą kambario pusę. 

Dabar jau nebuvo jokių abejonių. Tas pistoletas tikrai be 
šovinių. [...] Majoras grįžo prie rašomojo stalo ir sėsdama- 
sis tik numojo ranka. Išsitraukė iš kišenės kitą, pilną šovinių 
pistoletą ir nesiterliodamas įsikišo į dėklą. O tą, gulėjusį ant 
stalo, atsainiai įmetė į atvirą stalčių. 


s9 


Ir dabar įvyko stebuklas! Manęs daugiau nemušė. Tik pa- 
klausė: jeigu jau mūsų kraštuose nebuvo PPR partizanų, ar 
nenorėčiau ištaisyti senų klaidų užsirašydamas į lenkų komu- 
nistinę generolo Berlingo armiją ir jos gretose prisidėti prie 
"Tėvynės išvadavimo bei naujos Liaudies Lenkijos kūrimo? 

Tikriausiai mano savisaugos instinktas dar šiaip taip veikė, 
nes nesvarstydamas su viskuo sutikau. Atnešė man kažkokius 
popierius, kuriuos nesipriešindamas pasirašiau net jų neskai- 
tęs. Tik dabar man oficialiai pranešė, jog esu Sandomieže ir 
kad nuo šios minutės esu paskirtas į 2-ąjį pėstininkų atsargos 
pulką Žešove, kur būsiu pristatytas rytoj auštant. 

Kai rytojaus dieną atsidūriau Žešove, negalėjau patikėti, 
jog dar esu gyvas. Nors kitas tris dienas be paliovos spjau- 
džiau krauju, nelabai jau dėl to pergyvenau. |... 


JEI SOVIETŲ kariuomenė buvo apgailėtina, tai iš tos vi- 
sos lenkų Berlingo armijos tikrai buvo galima nusijuokti. Iš 
pradžių į nedaugelį dalykų galėjau kreipti dėmesį, nes buvau 
labai silpnas po patyrimų Sandomieže. Bet kai po trijų dienų 
pradėjau atsigauti, daug keistų dalykų krito į akis. Pirmiau- 
sia, apranga. Mano 2-ojo atsargos pulko kareivinės stovėjo 
ant paties Vysloko upės Žešove kranto, ir jose gyveno bent 
du tūkstančiai kareivių. Aišku, tie kareiviai turėjo uniformas 
arba, tiksliau, jų dalis, nes kas mūvėjo uniformines kelnes, tam 
viršaus trūko, o kas dėvėjo viršutiniąją dalį, tas nešiojo civili- 
nes kelnes. Ir beveik niekas čia neturėjo batų poros. 

Po savaitės sužinojau, kad batų vis dėlto yra, tik nepakan- 
kamai daug. Tai reiškia, kad vienam būriui, kuriame buvo še- 
šiasdešimt kareivių, teko viena pora batų. Tad kas gi gaudavo 
tuos batus? Tai buvo išspręsta labai paprastai. Kadangi kie- 
kvienas būrys kasdien priešais kareivinių pastatą išstatydavo 

po vieną sargybinį, tai būtent tas sargybinis marširuodavo su 
elegantiškais batais. 

Man buvo sutinęs veidas ir pamėlusi nugara, tad kurį laiką 
buvau vietinės karo ligoninės svečias. Galėjau išeiti į kareivi- 
nių kiemą, nebuvau susaistytas jokia tarnyba. 

Kai mane truputį apgydė, buvau iškviestas į paties kapi- 
tono, pirmosios kuopos vado, kabinetą. Matyt, jis buvo in- 
formuotas apie mano praeitį, nes visai nesidomėjo išvaizda, 
tik ėmė kamantinėti apie išsilavinimą ir profesinius įgūdžius. 
Net ir norėdamas negalėjau pasigirti nei vienu, nei kitu, bet 
jis aiškiai apsidžiaugė, kai pasakiau, jog esu baigęs trakto- 
rininkų kursus ir galiu vairuoti automobilį. Taip pasisukus 
reikalui, iš karto buvau paskirtas į automobilių būrį. Ten pri- 
sistačiau leitenantui; tas kaip tik turėjo džipą, kuriam reikėjo 
vairuotojo. Greitai išlaikiau lengvą egzaminą ir jau turėjau 
savo priežiūroje mašiną. 

Tą pačią dieną nukirpo plikai - čia tai buvo įprasta nau- 
jokams procedūra. Tačiau blogiausia buvo su miegu. Pirmą 
naktį akių nesumerkiau! 

Dabar miegojau kartu su draugais iš autobūrio. Garažo 
gale, tiesa, buvo vieta miegoti, bet nebuvo lovų ir net jokio 
čiužinio. Viso garažo grindys buvo betoninės, ant to betono 
dėjome lentas arba senas nenaudojamas duris - ir taip nak- 
vojome, neturėdami net apkloto užsikloti. Tą garažo galą tik 
plona faneros pertvara skyrė nuo originalios vyrų išvietės, 
kurioje buvo bent dvidešimt angų. Ta išviete naudojosi, tik- 
raja to žodžio prasme, visas kariuomenės pulkas... Ore tvyro- 
jo stiprus kvapas, jau nekalbant apie triukšmą, kurį kėlė tie 
žmonės, beveik kasdien maitinami žirniais ar pupomis. 

Šiaip buvo neblogai. Mano darbas - džipu į įvairias vietas 
vežioti karininkus. Dažniausiai važiuodavome į Liubliną, kur 

tuo metu buvo tos naujosios Liaudies Lenkijos vyriausioji 
būstinė. Tačiau pastebėjau, jog manimi per daug nepasitikė- 
jo, nes iš pradžių net kvailo benzino už vartų pačiam neleis- 
davo išvažiuoti. Ber kas kaba - neskęsta. 

Po trijų savaičių gavau įsakymą važiuoti į miestą parvežti 
kuopai tiekimų. Kadangi kiekvienam išvažiavimui už vartų 
reikėjo apsirūpinti atitinkamais dokumentais, prisistačiau 
pas budėtoją popierių, kuriuos, dideliam mano nustebimui, šį 
kartą gavau be vargo. Matyt, pagaliau mane pripažino „savu“! 

Sargybinis prietemoje nepastebėjo mano ironiškos šypse- 
nos, Kai važiavau pro vartus, nepastebėjo irgi, jog sukdamas 
Žešovo tilto link padidinau greitį, spausdamas pedalą iki pat 
galo. Pagaliau buvau laisvas! Vėl likimas man nusišypsojo, vėl 
išėjau sveikas iš rimtos makalynės. Dabar, galvojau, atgal į da- 
linį, į partizanavimą, toliau mušti priešo, nors dabar vilkinčio 
kitokiomis uniformomis. 

Po kelių minučių atsiradau Griunvaldo gatvėje, kur mano 
pažįstamas turėjo automobilių dirbtuves. Įvažiavęs į kiemą ir 
uždarius vartus, paaiškinau jam situaciją. Netaręs nė žodžio 
prieš, pakvietė kitą mechaniką, kuris ėmėsi mano džipą ardy- 
ti iki varžtelio. Pagaliau automobilių dalių trūko, tad nieko 
nuostabaus, jog abu buvo gerai nusiteikę. Manęs irgi nenu- 
skriaudė. Gavau iš jų senų drabužių, akinius ir 3 tūkstančius 
zlotų grynaisiais. 


SUGRĮŽIMAS 


RĮŽAU Į Nieborovą. [...| Apėjau mūsų senus butus 

ir juose užtikau vos kelis vaikinus. Iš mano skyriaus, 

su manimi išvažiavusio į Varšuvą, išsigelbėjo tik du: 
Bronekas Pieniovskis ir Jendrekas „Lakštingala“ („Slowik“). 
Kiti dingo be žinios. [...] Kadangi taip pat praradome lei- 
tenantą „Lūšį“, tiesioginiu vadu dabar tapo mano artimas 
draugas Tadekas Žonsa (Tadeusz Rząsa), senas partizanas, su 
kuriuo net dalyvavau keliuose darbuose. |...) 

Prisimenu, kaip nuo mano sugrįžimo nepraėjus nė savaitei, 
sėdėjome vieno draugelio bute, kaip paprastai gurkšnodami 
samanę, kai staiga kalba nuslydo į mūsų ateitį. Buvau labai pri- 
trenktas, kai pastebėjau, jog daugelis vaikinų mano, kad mes 
savo uždavinį jau atlikome, kad laikas pereiti į civilinį gyveni- 
mą, baigti mokslus ir imtis sąžiningo darbo. Esant mūsų ga- 
limybėms, apsirūpinti netikrais popieriais būtų nesunku. [...] 

Man dėl suprantamų priežasčių buvo neramu dėl savo kai- 
lio. Visoje Žešovo apskrityje buvau taip „sudegęs“, kad jokie 
netikri popieriai nepadėtų. [...] 

Mūsų diskusiją nutraukė pasiuntinys nuo kunigo Ostrovs- 
kio* (Ostrowski), pareiškęs, jog kunigas nori su manimi pa- 
simatyti, ir kaip galima greičiau. Kunigas Ostrovskis buvo 
mūsų karo kapelionas ir beveik visą karą praleido Hyžne, 
daugiausia dirbdamas vikaru parapinėje bažnyčioje. [...] Vi- 
sos partizanų brolijos jis buvo mėgiamas už drąsą ir didelę 
dozę jaunatviško humoro. Gerai prisimenu jį iš tų laikų, kai 
sėdėjo tarp mūsų miške prie laužo ir melodingu balsu daina- 
vo: Jėzus mažytis, mažytis, nedidukas, sėdi ant vagos ir bypkelę 
rūko... (Pan Jezus malutki, malutki, niedužy, siedzi se na mie- 
dzy i fajeczkę kurzy...). |...) 

Su kunigu Ostrovskiu susipažinau keli mėnesiai prieš įsto- 
damas į AK. Nuo mažens buvau auklėjamas labai religingoje 
aplinkoje, būdamas vaikas visada lankiau pamaldas, kas savai- 
tę eidavau išpažinties, kiekvieną pirmąjį mėnesio penktadienį 
priimdavau Šventąją Komuniją ir dažnai patarnaudavau mi- 
šiose — daugeliu atvejų kaip tik kunigui Ostrovskiui laikant 
pamaldas. |...) 

Vėliau, būdami diversijoje, jau negalėjome vaikščioti į baž- 
nyčią saugumo sumetimais, vis dėlto keletą metų likau reli- 
gingas. Neretai, eidamas į darbus, patyliukais su Ponu Dievu 
sudarydavau sutartį, kad jeigu man pasiseks ir konkretų kalės 
vaiką prifarširuosiu alavu, tai ateinančią savaitę būsiu geras ir 
švarus mintimis, žodžiais ir darbais... 

Ir tos dainos, kurias mums visą laiką liepdavo dainuoti: 
Zovada kaip vėjas lekia žirgai, krito jaunas ulonas lauke, aky- 


* "Turimas galvoje kunigas Miečyslavas Bosovskis (Mieczystaw Bossows- 
ki), slapyvardis „Vilpišys“ („Žbik“), Hyžno vikaras. Pas jį gyveno pas- 
kutinis AK Hyžno rinktinės vadas Stanislavas Ostrovskis (Stanistaw 
Ostrowski) — „Erelis“ („Orzel“), apsimetęs kunigo broliu — greičiausiai 
dėl to įsivėlė klaida dėl pavardės. 

se jo liepsnoja pergalė, aukoja savo kraują už Tėvynę... O alyvų 
puokštėse paskendusioje pavėsinėje pratrūksta tylus šauksmas; 
nelauk, mergaite, ulono - ulonas niekada nebegrįš... Lauke 
surasi beržinį kryžių ir kapą gėlėse — tai lyg pasienio stulpas 
tavo mylimasis riteris ten budi Tėvynės sargyboje; neverk, nu- 
sišluostyk ašaras - iš jo kraujo kyla Lenkija! Argi tai ne gražu? 
Nieko nuostabaus, jog kiekvienas mūsų mirties ieškojo, kai 
tokios dainos be paliovos būdavo dainuojamos. 

Atvykęs į kleboniją ir trumpai atraportavęs kunigui Ost- 
rovskiui, buvau pristatytas dviem ten buvusiems ponams. 
Kapitonas „Draža“ ir leitenantas „Vėpla“ („Belabes“) | Juzefas 
Šaida] (Jozef Szajda) - grandinis „Vilpišys“: užbaigė trumpus 
pristatymo formalumus kunigas Ostrovskis. Taip pat buvau 
informuotas, kad tiedu ponai - tai 14-ojo Jazlovo ulonų pul- 
ko diversinio dalinio vadas ir vado pavaduotojas. Sužinojau, 
jog šis dalinys į Žešovo apylinkes pateko operacijos „Audra“ 
metu ir kad anksčiau veikė išskirtinai Lvovo apylinkėse. 

Dabar jis atsidūrė tokioje pat situacijoje, kaip ir mūsų 
„Juzefo“ dalinys, nusprendė neiti į viešumą ir tęsti kovą Že- 
šovo apylinkėse. Kadangi šių apylinkių nepažįsta, jiems už 
vedlį reikalingas vietinis partizanas — tad kunigas Ostrovskis 
rekomendavo mane. Apsidžiaugiau taip pasisukus reikalui, 
nes iš tikrųjų čia pažinojau kiekvieną kampelį, krūmelį ar 
medį. |...) 

Buvo jau po vidurnakčio, kai atsisveikinau su kunigu 
Ostrovskiu, ir su „Draža“ bei „Vėpla“ pajudėjome į buvusio 
Hyžno palivarko pusę, kur mūsų laukė likusieji Lvovo Ketu- 
rioliktuko partizanai. Po trumpos rikiuotės, per kurią buvau 
pristatytas daliniui, dar tą pačią naktį išžygiavome į vietovę. 
Pirmas mūsų kelionės etapas ir pirmoji mano kaip vedlio 
užduotis buvo Škliarų kaimas, esantis už s kilometrų nuo 

Hyžno. Vedžiau dalinį laukais, trumpiausiu keliu, tad po va- 
landos buvome vietoje. |...] 

Negalėjo būti nė kalbos, kad tame mažame kaimelyje ga- 
lėtų apsistoti visas dalinys. Pastebėjau, jog „Draža“ čia turėjo 
savų pažinčių ir buvo laukiamas. Taip pat mane nustebino, 
kaip sumaniai mūsų šaltyšius išvedžiojo vaikinus po butus. 
Parinko šeimininkus, kurių karas dar nebuvo visiškai sužlug- 
dęs ir kurie dar pajėgtų išmaitinti bent vieną partizaną. Man 
irgi čia paskyrė butą, bet pirmąsias dvi dienas negalėjau juo 
pasinaudoti, nes dar tą pačią naktį, beveik paryčiui, turėjau 
vykti į kaimyninį Hartos kaimelį, kur pakartojome likusių 
dalinio žmonių apgyvendinimo procedūrą. 

Iš karto pastebėjau, jog „Draža“ visų savo partizanų buvo 
labai mėgiamas ir, kaip netrukus sužinojau, ne be pagrindo. 
Buvo serbų kilmės, tačiau taisyklingai, nors ir su lengvu ak- 
centu, kalbėjo lenkiškai, be to, puikiai gaudėsi mūsų situa- 
cijoje. [...] Visi jį mylėjo kaip savo tėvą, kuris, nors ir tvar- 
ko vaikus geležine ranka, bet visada yra teisingas ir viskuo 
rūpinasi. Akcijas planuodavo kruopščiai ir daugelyje jų pats 
dalyvavo, visada labai saugojo savo karių gyvybes, kuo pats 
netrukus įsitikinau. Kai su juo susipažinau, turėjo kapitono 
laipsnį, buvo 32-ejų metų, aukštas, išvaizdus. [...] 

Netrukus po to, kai apsistojome Škliaruose ir Hartoje, at- 
sidūrėme laikinoje „Vėplos“ globoje. Tai nebuvo vienintelis 
kartas, kai „Draža“ |...] išvyko į vietovę. Jis nuo pat pradžių 
mane labai pamėgo, todėl dažnai skirdavo į savo apsaugą. Ta- 
čiau į vietovę niekada su juo nevažiuodavau, o tos jo „iškylos“ 
visada buvo laikomos paslaptyje. |... 

Kaip naujai iškeptas Keturioliktuko karys, pirmąjį mėnesį 
praleidau visiškai nieko neveikdamas. Škliaruose dabar tu- 
rėjome būti labai budrūs, kad neįkliūtume, nes vieną gražią 

naktį mūsų kraštuose apsireiškė visa sovietinės kariuomenės 
divizija. Tai buvo fronto kariuomenė, visiškai nesidomėjusi 
vidaus reikalais, tačiau turėjome būti labai atsargūs, kad jie 
nepastebėtų kažko įtartina. 

Kad neatkreiptume į save dėmesio, apsimetėme vietinių 
ūkininkų šeimų nariais ir sukinėjomės prie ūkių, mėtydami 
mėšlą arba dirbdami laukuose. Mano trobelėje apsigyveno 
sovietų kareivis, kuris miegojo palėpėje, aš gi nakvojau pa- 
grindinėje troboje ant sofos. Į sofos galą nuo sienos pusės įka- 
liau padorią vinį, ant kurios kabojo mano automatas. Likusią 
ginkluotę — granatas, pistoletą ir šovinius - laikiau paslėpęs 
pataluose. Situacija buvo itin komiška; kiekvieną rytą čiup- 
davau šakes ir sukinėjausi po ūkį. Tai buvo neįsivaizduojama 
prie vokiečių, tik tokius avinus kaip sovietai galėjai panašiais 
triukais apdumti! |...) 

Kartą per savaitę ištrrūkdavau į vadinamąsias „lūšneles“ — 
kitas trobas, kuriose mūsų vaikinai negyveno. "Ten drąsiai 
galima buvo pagerti su sovietų kareiviais ir, nusišypsojus tru- 
pučiui laimės, nusipirkti iš jų šiek tiek ginklų ar šovinių. Ypač 
apsimokėjo prekyba degtine. O už rankinį laikrodį kiekvie- 
nas sovietas buvo pasiruošęs nusikabinti nuo peties automatą 
ir atiduoti nedvejodamas. 

Pabėgęs iš Berlingo armijos, apsirūpinau rusišku PPŠ auto- 
matu — tad dabar nors nereikėjo sukti galvos, kur gauti šovi- 
nių, kurių visada galėjai susikombinuoti iš rusų. Kita vertus, 
maniau, jog rusiškas PPŠ geresnis už vokiškus automatus. Jis 
greičiau šaudė, kulkų sklaida buvo nuostabi ir, kas svarbiau- 
sia, naudojant 32-ų šovinių apkabas, niekada neužsikirsdavo 
ir reikalavo daug mažiau priežiūros bei valymo. 

Ir taip visą 1944 metų spalį gyvenau Škliaruose kaip pas 
Poną Dievą už pečiaus. Net tame pačiame name gyvenęs 

sovietukas su manim susidraugavo, manydamas, jog esu šei- 
mininko sūnus. Dažnai vakarais lošdavome „durnių“ (kai- 
muose populiarų kortų žaidimą), linksmai leisdami laiką. 

Šis dykinėjimas pasibaigė pačioje lapkričio pradžioje, kai 
mūsų kareiviukas su visa savo divizija išžygiavo tęsti karo 
su „germanais“. Pagaliau likome vieni - vėl galėjome rinktis 
miško laukymėse, dainuoti dainas, žygiuoti ir rengti apmo- 
kymus. Daug dėmesio buvo skiriama kariniam mokymui ir 
kovinėms lauko pratyboms. 


SOVIETAMS IŠĖJUS iš Škliarų, prie Keturioliktuko pri- 
sijungė mano buvęs draugas iš Antrosios rinktinės Jendrekas 
„Lakštingala“. [...] Nuoširdžiai apsikabinome, nes iš mūsų 
buvusio dalinio laikų mus siejo daug prisiminimų, ir net bu- 
vome kartu dalyvavę keliose akcijose. Jis buvo senas galvažu- 
dys, tik jo stilius buvo kitoks nei mano. Tais rūsčiais laikais 
mėgau išgerti, bet į darbus visada vykdavau blaivus. „Lakštin- 
gala“ gi buvo tokios kvailos natūros, kad prieš kiekvieną jo 
laukiančią akciją turėjo įkalti kelias giliąsias „dėl drąsos“. [...] 

O gerti partizanų daliniuose buvo griežtai draudžiama. 
Pas „Dražą“ net galiojo nerašyta taisyklė: už stiklelį degti- 
nės - kulka į kaktą. Tačiau visi gėrė ir visi žinojo, kad visi ge- 
ria. Gąsdinti mus mirties bausme buvo tas pat, kaip gąsdinti 


piktadarį probacija“. 


MANO PIRMASIS darbas Keturioliktuke visiškai nepasi- 
sekė. [...] Prasidėjo nuo to, kad mūsų žvalgyba vadovybei per- 
davė informaciją, jog viena sutuoktinių pora su užsidegimu 


* Alternatyvi (ne laisvės atėmimo) bausmė, kurios metu vykdoma nusikal- 
tėlio priežiūra. — Vert. 

perduoda įvairią pavojingą informaciją vietos komunistams. 
„Draža“, trumpai pasitaręs su „Vėpla“, paskelbė šiai porai mir- 
ties nuosprendį. Kadangi Jendrekas „Lakštingala“ juos gerai 
pažinojo, kartu su manim ir mano nauju draugu iš Keturio- 
liktuko „Luisu“ („Luis“) [Liucjanu Jaskievičiumi] (Lucjan 
Jaškiewicz) buvo paskirtas šiam darbui. [...] Kai jį planavome, 
viskas atrodė paprasta. Keli šūviai į pakaušį - ir po riksmo. 

Viskas vyko lapkritį - nieko nuostabaus, jog kai šeštadienį 
po pietų iš Škliarų pajudėjome į Bachužo pusę, laukai buvo 
lengvai pabarstyti sniegu ir spaudė šaltukas. Kelias nebuvo 
malonus, ėjome laukais, sniego kai kur buvo aukščiau čiur- 
nų, tad jau po kelių kilometrų pajutau, kad permirko batai. 
Ėmėme su „Luisu“ skųstis gyvenimo žiaurumu, nes tokiu oru 
tik šunys leidžiasi vejami iš namų. „Lakštingala“ nesiskundė, 
nes kaip paprastai prieš išžygiuodamas prisigėrė samanės. Tad 
dabar jam buvo šilta, linksma, ir jis net kartkartėmis kažką 
švilpavo sau po nosimi. 

Kai vėlai vakare atėjome į Bachužą, buvome taip išsisėmę, 
jog nusprendėme darbą atidėti rytojaus vakarui, kad sukaup- 
tume jėgų grįžimui. Apsispręsti mums padėjo pats „Lakštin- 
gala“, pareiškęs, jog čia turįs pažįstamą merginą, tad sunkumų 
dėl nakvynės neturėtų kilti. Ir iš tikrųjų viskas ėjo, kaip svies- 
tu patepta. Mergina atsirado, ir dar su tėvais bei išvaizdžia 
trobele. 

Po valandos jau buvome neblogai apsistoję, taip pat ant 
stalo atsirado vakarienė kartu su visu litru samanės. Vėliau, 
aišku, kelios dainelės prietemoje, ir visi nuėjome miegoti. 
Aš ir „Luisas“ ant grindų, o šaunusis „Lakštingala“ įsirangė 
į merginos lovą. 

Gana ilgai negalėjau užmigti. Pirmiausia, lova su mergi- 
na ir „Lakštingala“ ėmė negailestingai girgždėti, o antra — 

kas kartą panelė šaukė: O Jėzusėliau, Jėzusėliau, jau, jau, 
jau! „Luisas“ visa tai kentė stoiškai ramiai, bet galiausiai tai 
ir jį ėmė nervinti, nes murmėjo: O ko gi ta cholera tokia re- 
liginga?.. 

Atsibudau neišsimiegojęs, blogos nuotaikos ir tik pamatęs 
kiaulienos dešrą prie pusryčių, pasijutau geriau. Be to, mano 
šlapi autai pradžiūvo virtuvėje, tad dabar kojos buvo sausos. 
Visą dieną praleidome „Lakštingalos“ merginos troboje, ne- 
išeidami nė per žingsnį, kad nesukeltume įtarimo kaime. 

Kai visai sutemo, trumpai atsisveikinę išslydome iš trobos 
į darbą, kuris mūsų laukė tik už kelių namų. Kaip vikrios ka- 
tės be jokio garso prilekiame prie „Lakštingalos“ nurodyto 
namo. Viduje dega šviesos, pilna žmonių, ruošiamasi kažko- 
kiai vakaronei. |...) 

Mus išgąsdino ne tiek tas žmonių sambūris, kiek penki 
stuomeningi sovietų kareiviai, sėdintys ant suolo prie sie- 
nos su šalia atremtais šautuvais. Nieko nuostabaus, jog AK 
vadovybė Vladeku (toks buvo mūsų kandidato į numirėlius 
vardas) nesižavėjo. Kaip ten bebūtų, laikinai pasitraukėme 
pasitarti. Tik dabar „Lakštingala“ mus informuoja, kad nors 
Vladzio sėdi pačiame trobos viduryje, tai jo sužadėtinės nėra 
nė kvapo. 

Truputį pasimetame, nes likvidacijai jie mums reikalingi 
abu. [...| Galiausiai nusprendžiame viską atidėti dar vienai 
dienai ir grįžti nakčiai pas „Lakštingalos“ merginą. |...) 

Jau rengėmės pasitraukti, kai staiga, prigludę prie tvoros, 
girdime, kaip atsidaro pagrindinės durys ir kažkas brukasi 
tiesiai į mūsų pusę. Kai siluetas susilygino su mūsų tvora, 
„Lakštingala“ žengė žingsnį į priekį, įdėmiai įsižiūrėjo į ei- 
nantįjį ir, iš visų jėgų jį pastūmęs į mano pusę, visa gerkle 


sušuko: Pjauk! 

Iš karto supratau, kas vyksta. Akimirksniu pridėjau PPŠ 
prie veido ir nuspaudžiau nuleistuką. Ugnies blyksnis, ir nak- 
ties tylą nutraukia ilga automato serija... Figūra kaip perkūno 
trenkta be žodžių griūna žemėn. Mums labai pasisekė, kad iš 
tiek žmonių, buvusių name, kaip tik ponas Vladzio išėjo ir 
taip gražiai išsistatė nušauti. 

Dumiame su draugeliais prieš stačią kalvą, kad tik toliau 
nuo tų namų su penkiais gerai ginkluotais sovietais. Ir tikrai, 
jų ilgai nereikėjo laukti. Išgirdę erzelynę prie lūšnos, iššoko 
su šautuvais į kiemą ir, pamatę mūsų siluetus jau toli balto 
sniego fone, atidengė į mūsų pusę stiprią ugnį. Laimė, šaudė 
stovėdami vietoje, nerizikuodami atvirai atakuoti. |...) 

Dar kelios minutės, ir pribėgame kalvos, ant kurios sto- 
vėjo kelios vienišos pirkelės, viršūnę. Ir čia atsitiko pats keis- 
čiausias dalykas. Iš vienos trobos išlėkė mergina ir, bėgdama 
į mūsų pusę, ėmė graudžiu balsu šaukti: Vladekai, kur tu esi? 
Vladekai, ar tai tu? Kas ten darosi? Ir taip šūkaudama susily- 
gino su mūsų trejetu. 

Nors buvo naktis, mūsų veidai gerai matėsi, nes visur 
aplink buvo sniegas. Mačiau, jog ji truputį nurimo pamačiusi 
„Lakštingalą“. Jendrekai, ką tu čia veiki? — paklausė jau ma- 
žiau baikščiu balsu. Tačiau atsakymo nesulaukė. „Lakštinga- 
la“ tylėdamas pridėjo jai prie galvos pistoletą ir spūstelėjo nu- 
leistuką. Mergina griuvo žemėn, o aš, būdamas šventai įsitiki- 
nęs, jog tai nuteista myriop Vladeko sužadėtinė, dar pataisiau 
trumpa serija iš savo PPŠ. 

Šūviai nutilo, buvo girdėti tik ataidintis iš tolumos verks- 
mas. Ėmė snyguriuoti, kai pasiekėme Škliarų miško pakraštį, 
o iš ten — atgal į butus. 

Po dviejų dienų stoviu tos dalinio dalies, kuri buvo ap- 
sistojusi Škliaruose, rikiuotėje. Leitenantas „Vėpla“ duoda 

įsakymus skyrių vadams: Visi laikinai persikeliame į Piont- 
kovą persigrupavimui. Turime pasitraukti iš Škliarų, ypač da- 
bar, po tos nesėkmingos likvidacijos Bachuže. Pastačiau ausis. 
Po kokios „nesėkmingos“? - galvoju, juk viskas ėjo kaip per 
sviestą. 

Pasibaigus rikiuotei paprašiau „Vėplos“ paaiškinti. Tik da- 
bar viską supratau. Vladeką „padarėme“ pagal statutą, tačiau 
mergina buvo visai ne jo sužadėtinė, o sesuo. [...] Tad kodėl 
žuvo? Yra tik vienas paaiškinimas. „Lakštingala“ pažinojo 
abi merginas asmeniškai, o jos — jį. [...] Negalėjo leisti, kad 
Vladeko sesuo visiems kaime išpasakotų, kas nušovė jos brolį, 
tad paprasčiausiai paleido jai kulką į kaktą, kad nebūtų liu- 
dininkų. 

Laikau šį atvejį labai tragišku: užmušta mergina, atrodo, 
kaime buvo labai mėgiama, o, nesutikdama su brolio pažiūro- 
mis, net kelis kartus jį perspėjusi nelįsti į politinius reikalus, 
galėjusius galiausiai pasibaigti tragiškai. Taip jie ir pasibaigė, 
taip pat ir jai. Prarado savo jauną gyvybę. Visiškai bereikalin- 
gai. Bet tada buvo mąstoma kitaip. Kiekvienas, kas mirdavo, 
mirdavo už Tėvynę. Taip buvome išauklėti. 


PIONTKOVOJE MANO intymus gyvenimas klostėsi ne 
per blogiausiai. Buvau apsistojęs dviejų puikių vaikinų — 
„Meilučio“ („Przytulski“) ir „Ausies“ („Ucho“) - kaimynys- 
tėje. „Meilutis“ buvo mažo ūgio, lieknutis ir gležnas, pistole- 
tu daug nemosavo, bet užtai didelis mergišius, tad mėgau su 
juo ištrūkti pas mergaites. Kadangi itin nežibėjo inteligentiš- 
kumu, o jo figūra ir ūgis irgi buvo toli nuo tobulybės, mane 
stebino jo išskirtinis pasisekimas tarp moterų. Ir tik tokia 
Helenka viską man savaip išaiškino: Gal ten įy galva piemens, 
bet užtai apačią turi ūkišką! 

„Ausis“, kaip ir „Meilutis“, likvidacijose nedalyvaudavo, 
tačiau gražiąja lytimi daug mažiau domėjosi. Užtai gerdamas 
neturėjo sau lygių, galėjo išmaukti už du. Labai jį mėgau, nes 
laisvomis minutėmis draugų „vandens nuo pasiutusios kar- 
vės“ gėrimui niekada nebūdavo per daug. Turėjo nuostabų 
balsą, mokėjo daugybę dainų ir galėjo dainuoti valandų va- 
landas. 

Keturioliktuke buvo tiek talentingo jaunimo. Kiekvienas 
tų vaikinų turėjo kažkokią specialybę ir kažkam tiko. Taip 
pat mus siejo didžiulė bičiulystė, kokios tikriausiai galima pa- 
siekti tik gyvenant miške. 

Niekas pasaulyje nemokėjo taip linksmintis, kaip mūsų 
partizanų brolija. Valgio gal neretai ir trūko, bet degtinės — 
niekada. Apsilankę kaime pas ūkininką, valgiu nebūdavome 
vaišinami — daugų daugiausia gabaliukas sausos duonos už- 
čiuoždavo ant stalo — užtai savo gamybos butelis visada atsi- 
rasdavo. Stikliukas dažniausiai būdavo tik vienas, iš kurio pa- 
gal prisitrynusią tradiciją pirmas ragaudavo šeimininkas, kad 
svečiams įrodytų, jog tai joks denatūratas, nuo kurio galima 
apakti, bet rimta savo gamybos degtinėlė, kuria visas kaimas 
didžiuotis gali. Dažnai jos stiprumo įrodymui paimdavo de- 
gantį degtuką, prikišdavo prie įpiltos šaukšte degtinės, o ta 
savo ruožtu tuojau pat suliepsnodavo šviesiai žydra liepsna. 
"Tai jau būdavo paskutinis įrodymas, kad jo degtinė - aukš- 
čiausios rūšies. 

Po kelių „giliųjų“ dalyviams imdavo stiklėti akys, ir pir- 
mosios dainos galingi šauksmai pripildydavo trobą. Pradžia 
paprastai būdavo mandagi. Paskui ateidavo eilė mažiau pado- 
rioms dainuškoms. 

Pabaigoje imdavo skambėti stipriai karingos, nukreiptos į 
nematomą priešą dainos, kurias dažnai prireikdavo paremti 

ugnies galia. Brolija tada išsitraukdavo pistoletus ir, šeimi- 
ninkų bei vietinių svečių siaubui, imdavo pilti pliūpsniais, 
kad net tinkas nuo lubų lėkdavo susirinkusiems ant galvų. 
"Tas šaudymas paprastai prasidėdavo gerokai po vidurnakčio, 
kai draugeliams jau kuodai smarkiai dulkėdavo, tad protes- 
tuoti niekas nedrįsdavo. 
LIŪDNAS EAKTAS, jog įžengus sovietams kaimuose atsi- 
rado vienetai, ne tik stoję į miliciją, bet ir užsirašinėję į parti- 
ją - iš įsitikinimų arba kad prisiknarktų aukštesnių pareigų. 
[...] Tas „dalyvavimas liaudies politiniame gyvenime“ prasi- 
dėdavo nuo pagalbos likviduojant įvairius „reakcinius ir ka- 
pitalistinius elementus“. Tas paskutinis, be abejo, buvo taiko- 
mas ir AK, nors prisiekiu, tuo metu neturėjau nė skatiko prie 
dūšios - buvau vargšas kaip bažnyčios pelė. Vis dėlto reikėjo 
gintis nuo tokių „draugų“, o veiksmingiausia gynyba buvo 
suknežinti jiems makaulę iš karto, kol dar nespėjo sustiprėti. 

Tai suprato ir mūsų vadas „Draža“. Kai jam buvo pranešta, 
jog trys tokie ponai gyvena Borek Stary, kur nuolat lankosi 
įvairiuose komunistiniuose mitinguose bei važinėja į partiečių 
konferencijas Žešove, kad paskui galėtų kurstyti vietinius gy- 
ventojus, nesiterliodamas paskelbė jiems mirties nuosprendį. 

Į tą darbą vykau su „Luisu“ ir „Šoferiu“ („Szofer“) [Feliksu 
Maziarskiu] (Feliks Maziarski); įvykdžius užduotį dar turė- 
jau iš „Dražos“ parvesti tris vaikinus, kurie tik dabar, gerokai 
pavėlavę jungėsi prie dalinio. |...) Tame bute, iki kurio nusi- 
gavome prieš pat saulėtekį, [...] „Luisas“ su „Šoferiu“ iš karto 
„dėjo į kimono“, kad atstatytų jėgas vakarui. [...] Kai gerai 
sutemo, išėjome į likvidaciją. |... 

Pirmuosius du ponus išsivedėme be sunkumų. Pamatę pro 
langus saugumo uniformas (kuriomis vilkėjome), nesipriešin- 

dami įsileido į vidų ir lengvai prarijo istoriją apie tai, jog turi 
su mumis tuojau pat važiuoti į Žešovą svarbiu reikalu. Rū- 
pesčiai prasidėjo tik su tuo trečiuoju, svarbiausiu „draugu“. Jo 
žmona atidariusi duris pareiškė, jog „neužtikome namuose“. 

Ir gal vaikis būtų išsaugojęs gyvybę, nes jau sukomės eiti, 
kai „draugo“ žmona savo ruožtu mūsų paklausė, ar žinome 
kokį slaptažodį. Aišku, bijodamas likvidacijos, jos vyras su 
saugumu buvo sutaręs, kad, jeigu kas turės į jį kokį reikalą, 
pasakys sutartą slaptažodį. Tas jos klausimas iš karto jį palai- 
dojo. Tai reiškė, jog vyrelis yra, tik kol kas kažkur gerai pasi- 
slėpęs. Neturėjome pasirinkimo... 

Visi išsitraukėme pistoletus ir, „Šoferiui“ su „Luisu“ lai- 
kant tuodu kartu atsivestus ponus „šache“, pridėjau savo pa- 
rabelį prie bobulytės galvos. Žiūrėdamas į laikrodį, daviau jai 
tris minutes nurodyti vyro slėptuvę. Kai jau garsiai skaičiavau 
paskutines sekundes, ėmė visu balsu verkti ir šaukti į vyro, 
pasislėpusio palėpėje giliai šiene, pusę: Ak, Voitekai, eikš gi 
čionai žemyn, nes mane tie velniai dar iš tikryjų užmuš! TYuo- 
jau sujudėjo šienas palėpėje, ir ant kopėčių pasirodė namų 
šeimininkas. 

Tada išsivedėme visus ponus prie netoliese buvusių, dar 
vokiečių iškastų apkasų. Sustatome visus pasmerktuosius vie- 
ną šalia kito ant pylimo. Kartu su „Šoferiu“ šauname iš kelių 
centimetrų atstumo į pakaušį — jis į tą kairėje, aš į tą dešinėje. 
Į vidurinįjį „draugą“ iššovėme beveik vienu metu. Tai buvo 


mūsų riebiausia žuvis! 


VISADA BUVAU perfekcionistas visuose reikaluose — ar 
tai būtų sportas, ar profesinė veikla. Visada stengiausi būti 
priekyje. Ir AK nebuvo kitaip. Į savo užduotis žiūrėjau rim- 
tai, o - būdamas žmonių likvidavimo specialistu, - man 

pavestus nuosprendžius vykdžiau be emocijų, stoiškai ramiai, 
džiaugdamasis, kad esu reikalingas. Gerai suvokiau, jog be 
tokių kaip aš mūsų diversija negalėtų egzistuoti. Tačiau net- 
gi tokiems tipams kaip aš kartkartėmis pasitaikydavo darbų, 
sukeldavusių didžiulių sąžinės priekaištų, kurių prisiminimas 
kamuodavo metų metus. |...) 

1944 metų gruodį, kokios dvi savaitės prieš Kalėdas, gavau 
paties leitenanto „Vėplos“ įsakymą kaip saugai palydėti mūsų 
sanitarę „Nuską“ („Nuška“) į Borek Stary kaimą, kur prane- 
šimų lauks kito dalinio ryšininkas. [...| Mudu su „Nuska“ 
žvaliai pajudėjome į Boreką ankstyvą popietę, nesitikėdami 
pakeliui jokių netikėtumų. 

Apsiginklavau tik savo mėgiamu parabeliu su dviem at- 
sarginėmis apkabomis kišenėje. Į pavakarę, kai jau sutemo, 
ėjome per Hyžną, tad nusprendėme užsukti į kleboniją prie 
kapinių aplankyti kunigo Ostrovskio. Valanda poilsio ir karš- 
ta arbata buvo garantuotos. 

Kunigą Ostrovskį užtikome klebonijoje, ir šį kartą jis buvo 
ne vienas. Keturi svečiai pilna ginkluote sėdėjo prie stalo ir, 
palinkę prie kažkokių popierių, gyvai diskutavo tarpusavyje. 
Vieną iš jų pažinau ir apsidžiaugiau pamatęs. Tai Tadekas 
Žonsa, mano draugelis iš „Juzefo“ diversijos. Nuoširdžiai 
pasisveikinome. „Nuską“ irgi maloniai sutiko, o kai po aki- 
mirkos karšta arbata užvažiavo ant stalo, mūsų nuotaika pa- 
sitaisė šimteriopai. 

Kunigas Ostrovskis kažkaip ypač nuoširdžiai man plekš- 
nojo per petį, kaskart kartodamas: Tikriausiai pats Ponas 
Dievas man tave sį vakarą atsiuntė. Pagaliau matydamas 
mano nuostabą, paaiškino, kas vyksta. Hyžno kaime - dide- 
lis įkliuvimas. Milicijos skyriuje, esančiame už pusės kilomet- 
ro nuo klebonijos, yra didžiulis, net 90 asmenų, okupacijos 

metu priklausiusių konspiracijai, sąrašas. Pagal tą sąrašą Že- 
šovo saugumas už kelių valandų pradės areštus. [...) 

O dabar - nemaloniausias reikalas. Sąrašą pasirašė vienas 
naujai iškeptų milicininkų, vokiečių okupacijos metu pats 
priklausęs AK ir apylinkėje visus gerai pažinojęs. Kas jam 
šovė į galvą, kad tapo komunistu ir pardavė visus savo drau- 
gus, nežinau iki šiol. Tas vaikinukas dar neturėjo 19-0s metų, 
buvo mano bendraamžis. Pažinojau jį nuo pat vaikystės. 
Buvo vienas iš nedaugelio kaimo vaikų, kuriems mano tėvai 
leido su manimi žaisti. Kartu žaidėme futbolą apskritoje ve- 
joje Dylonguvkoje: jis - saugu, aš - dešiniuoju puolėju. [...) 

Ir štai dabar stovi priešais mane kunigas Ostrovskis ir pra- 
šo, kad vykčiau su čia esančiais partizanais paleisti savo buvu- 
siam draugui kulką į kaktą. Bandau išsisukti, aiškindamas, jog 
saugau beginklę „Nuską“, einančią į Boreką su labai svarbiais 
pranešimais. Niekas negelbėja. Kunigas Ostrovskis, būdamas 
karo kapelionu, turi kapitono laipsnį ir dabar paprasčiausiai 
duoda įsakymą. Visą atsakomybę prisiima sau. Kažką pasiųs 
palydėti „Nuskos“, o mane pasilaikys šiam darbui, nes tik aš 
ir Tadekas Žonsa turime patirties tokios rūšies akcijose. 

Galiausiai nieko negalima padaryti. „Nuska“ išeina, lydi- 
ma vaikino iš vietinės konspiracijos, o aš palinkstu prie po- 
pierių ir studijuoju Hyžno skyriaus puolimo planą. 

Reikalas nėra lengvas. Į darbą eisime tik keturiese, nes 
vienas vaikinukas man turi atiduoti savo automatą, pats lik- 
damas be ginklo. Skyriuje yra septyniolika milicininkų. Tik 
keturi turi būti sušaudyti: labai pavojingas leitenantas - įgu- 
los vadas, jo pavaduotojas seržantas, mano buvęs draugas Sta- 
šekas P. ir dar vienas milicininkas komunistas be laipsnio. Li- 
kusieji milicininkai bus mūsų pusėje ir po skyriaus užėmimo 


pasitrauks su mumis pas „Dražą“. [...] 

Suderinę smulkiausias detales, lygiai vienuoliktą valandą 
atsisveikinome su kunigu ir išjudėjome. Po penkiolikos mi- 
nučių jau buvome vietoje ir, netardami nė žodžio, tarsi vai- 
duokliai užėmėme pozicijas prie pagrindinių durų. Nors pa- 
statas buvo gana erdvus - jį sudarė pirmas (kuriame buvo net 
kalėjimo kameros) ir antras aukštai — tačiau buvo medinis, 
tad, kad nekeltume triukšmo lipdami laiptais į antrą aukštą, 
nusiavėme batus. Pirmosios penkiolika minučių prabėgo vi- 
siškoje tyloje — kol kas viskas vyko pagal planą. 

Pusę dvyliktos kažkas staiga ima leistis laiptais. Girgžt, 
girgžt, girgžt... eina durų link. Juk ne mūsų ryšininkas „Mo- 
risas“ („Moris“), nes tas turėjo nusileisti lygiai dvyliktą! Tad 
kas per velnias? Tiedu vietiniai vaikinukai ilgiau nelaukė: 
Galas, ponai, tai leitenantas! Ir nėrė į tamsią naktį. Likome 
vieni su Tadeku Žonsa. Abu buvome per daug patyrę parti- 
zanaudami, kad dabar, susidūrę su pirmąja problema, duotu- 
mėm į kojas. 

Tik prigludome kaip du pasiruošę šuoliui tigrai ir laukia- 
me, kas bus toliau. Dar kelios sekundės, ir atsidaro pagrindi- 
niai vartai, per kuriuos išlinksta kažkokia figūra. Griebiame 
ją už gerklės, ištempiame priešais pastatą, pridedame prie 
galvos automatą ir šnibždame į ausį, kad prisistatytų. Tik 
pašnibždomis, nes kitaip prifarširuosime alavu. Ponai, tai as, 
„Morisas“. 

Pagaliau situacija paaiškėjo. Milicininkams nuėjus miego- 
ti, „Morisui“ neišlaikė nervai, ir jis norėjęs įsitikinti, ar viskas 
vyksta pagal planą; per savo smalsumą nusileido žemyn puse 
valandos anksčiau. Buvau ant jo piktas, nes pasielgė neapgal- 
votai - tai mums kainavo du vaikinus, ir nors, kaip akivaiz- 
džiai įsitikinome, mažiausiai drąsius, tačiau darbe, kuris ir 
taip buvo nelengvas, būtume turėję dviem automatais dau- 

giau. Nutariau vis dėlto įvykdyti šią akciją, nors žinojau, kad 
pasisekimo šansai menki. [...] 

Po pusės dienos žygio iš Piontkovos į Hyžną buvau pavar- 
gęs kaip šuva, batai peršlapę, alkanas kaip velnias, nes kleboni- 
joje gėriau tik arbatą, utėlės, kaip paprastai, ėdė gyvą... Tade- 
kas Žonsa irgi, matyt, buvo ne ką geresnės būklės, nes į mano 
klausimą Na ką, einame? tik kinktelėjo galva ir samurmėjo 
po nosimi: O koks man skirtumas - ne šiandien, tai rytoj...|...] 


TAMSU KAIP šulinyje, viskas vyksta apgraibomis. Ilgi 
laiptai, pagaliau esame antrame aukšte. Tadeką ir „Morisą“ 
palydžiu į ilgo koridoriaus galą, kur yra bendras milicininkų 
miegamasis. Pirštais rodau, kad duotų man minutę nusigauti 
į leitenanto miegamąjį, po to atidarau dešines duris, už kurių 
pagal planą turi būti virtuvė. Iš tikrųjų yra. Kampe stovi lova, 
kurioje miega jauna virėjukė. Ant staliuko — stalinė lempa. 
Paimu ją, atsuku reguliatorių iki galo ir, perėjęs virtuvę, įžen- 
giu į leitenanto miegamąjį. 

Vos tik man spėjus lempą pastatyti ant stalo, leitenantas, 
miegojęs lovoje kampe, prabudo - tikriausiai, nuo stiprios 
šviesos. Pamatęs mane kambario viduryje, mėgino sugriebti 
virš savo galvos ant pagalvės gulėjusį automatą. Tačiau tik ką 
prabudusio žmogaus reakcija nėra pati geriausia - vienu užsi- 
mojimu automato buože vožiau jam per galvą, po to, užšokęs 
ant lovos, plačiu mostu numečiau ant grindų. 

Nukrito kaip bulvių maišas; atrodė juokingai su tais savo 
naktiniais marškiniais ir balta kepuraite ant galvos. Nesio- 
rientuodamas situacijoje, iš karto pakėlė didžiulį triukšmą, 
tikėdamasis pažadinti miegančius kitoje koridoriaus pusėje 
milicininkus. Gelbėkit, gelbėkit! Ko jūs iš mangs norite? Aš ne- 
kaltas! O čia po minutės durys atsidaro ir, saugomi Tadeko 

su „Morisu“, įeina pasmerkti milicininkai. Yra seržantas, 
yra milicininkas be laipsnio, kurio pavardės neprisimenu, ir 
taip — irgi yra mano vaikystės laikų draugas Stašekas P. Paži- 
no mane iš karto. Nepasakė man nė žodžio, bet mačiau, kad 
išbalo kaip siena. |...) 

Sunkiausias darbas jau praeityje. Didelė sėkmė, turint gal- 
voje, kad trise užėmėme visą skyrių, nepaleidę nė vieno šūvio. 
Milicija iš Žešovo nepasirodys anksčiau kaip penktą ryte, o 
tuo laiku būsime jau toli. Laikau visus kalinius prieš automa- 
to vamzdį, o likusieji „mūsiškiai“ milicininkai kartu su Tade- 
ku verčia visą skyrių, ieškodami to nelaimingo sąrašo. Suran- 
da su kitais dokumentais leitenanto rašomojo stalo stalčiuje. 
Kunigas Ostrovskis žinojo, ką sako, po sąrašu iš tikrųjų yra jį 
sudariusio Srašeko P. parašas. Deja, dabar man dėl jo kaltės 
neliko jokių abejonių. 

Visus tuos popierius, svarbius ir nesvarbius, sudedame ant 
grindų kambario viduryje ir uždegame mažą kontroliuojamą 
laužą. Nenorime sudeginti pastato, nes kitos pirkios arti, ir 
visas kaimas gali nueiti dūmais. Po popierių ateina eilė gin- 
klams, kuriais nesame sužavėti. Daugiausia prieštvaniniai šau- 
tuvai. Automatai tik du: vienas - leitenanto, kitas — seržanto. 
Išimame šovinius iš stovuose stovėjusių šautuvų ir kabiname 
juos pasmerktiesiems ant kaklo. [...] 

Dabar visą tą kompaniją nuvedame į pirmą aukštą. Leite- 
nanto rašomojo stalo stalčiuje rastais raktais atrakiname ka- 
lėjimo kameras ir išleidžiame iš jų du „gyventojus“. Jų veidai 
pralinksmėjo, kai sužinojo, jog sudeginome popierius. Jie už 
mus vyresni, tikriausiai suimti už girtavimą ar sa722mės vary- 
mą. Po dviejų valandų skyriaus siaubimo paliekame pastatą. 
Pasukame slėnio prie upės link, nes tokius nurodymus gavau 
iš kunigo Ostrovskio. 

Leitenantas dabar neužčiaupia burnos. Gerai žino, kad ga- 
las jau arti, tad mėgina, kaip įmanydamas gelbėtis. Aiškina 
man, jog apie jokį sąrašą ir areštus nieko nežino (taip išsiduo- 
damas, nes aš apie sąrašą jo neklausiau), kad pats priklausė 
AK. Tik Stašekas P. iki šiol nepratarė nė žodžio, eina apdujęs 
iš baimės. Man jo pasidaro labai gaila, pereinu į kairę pusę, 
kad jį saugotų Tadekas. Naktis be mėnesienos — viliuosi, gal 
maus į krūmus, kol jį pasieks Tadeko kulkos. Bet kur tau — 
eina ramiai, lyg jo lauktų laimingas rytojus. 

Tuo metu seržantas, su leitenantu ėjęs mano pusėje, neti- 
kėtai pareiškė norįs ištuštinti pūslę. Kaip paskutinis kretinas 
sulaikiau visą koloną, o, kai vienas „mūsiškių“ milicininkų 
įėjo tarp mūsų, seržantas nėrė į krūmus ir mėgino nusigauti 
į kitą griovio pusę. Bet tie trys šautuvai, kuriuos tempė ant 
kaklo, šiek tiek jį pristabdė, tad mano PPŠ kulkos jį pasiekė 
dar prieš iššokant iš krūmų. Šaudžiau aklai patamsyje, ir tik 
„Morisas“, radęs kūną, pranešė rezultatą. 

Dar pusė kilometro, ir likusįjį trejetą atvedame į numaty- 
tą vietą. Liepę „Morisui“ su kitais milicininkais laukti lauko 
pakraštyje, mes su Tadeku nusivedame pasmerktuosius į lau- 
ko vidurį. Kairėje pusėje leitenantas, viduryje - Srašekas P., 
o dešinėje - milicininkas. Liepiau jiems sustoti, nusiimti 
nuo kaklo šautuvus ir padėti juos ant sniego. Nesipriešinda- 
mi pakluso įsakymui, bet kai tik padėjo šautuvus ant žemės, 
šoko bėgti. Leitenantas į kairę, milicininkas į dešinę, o Sraše- 
kas P. — tiesiai. 

Viena serija paguldžiau leitenantą, po to atsisukau į deši- 
nę ir padėjau Tadekui parvarkyti milicininką, nors jis visai 
nebuvo mano šūvio linijoje. Tikėjausi, gal Srašekui P. pavyks 
ištrūkti iš tos makalynės, ir dar be mano kaltės. Bet kur tau: 
užuot kartu su leitenantu bėgęs į kairę pusę, kur buvo daug 

krūmų, varė per lauko vidurį, kur baltame sniege buvo mato- 
mas kaip ant delno. Negalėjau ilgiau laukti. Išlyginau auto- 
mato vamzdį į tolstančios figūros pusę ir spūstelėjau nuleis- 
tuką. Ilga serija — ir su siaubu stebėjau, kaip tamsus siluetas 
krenta ant žemės. 

Priėjau prie gulinčio sniege Srašeko P. patikrinti, ar dar 
gyvas. Pirmą kartą tą baisų vakarą pratarė man žodį: Stefa- 
nai, pribaik mane... Ir tada, pirmą kartą per metų metus man, 
tvirtam partizanui, akyse pasirodė ašaros. Atsisukau į už ke- 
lių žingsnių stovėjusį Tadeką: Tadekai, padėk man... Suprato, 
netardamas nė žodžio priėjo prie Stašeko P. ir, kai jau nusisu- 
kęs ėjau tolyn, išgirdau paskutinę trumpą salvę. 

Grįždamas iš slėnio sutikau du kunigo Ostrovskio atsiųs- 
tus žmones su kastuvais. Ranka parodžiau, kur guli kūnai. 
Trumpai atsisveikinau su grįžtančiu į kleboniją Tadeku, ir 
kartu su „Morisu“ bei likusiais milicininkais pajudėjome į 
Piontkovą ir pas „Dražą“. Visą kelią atgal nepratariau nė žo- 
džio. Pirmą kartą ėmiau suvokti, kad gal tas partizanavimas — 
pralaimėtas reikalas, kad tie pasišventimai ir tragedijos neturi 


daug prasmės. 


UKRAINIEČIŲ GALABYTI 


EŽINAU, KAS labiau ko nekentė: ukrainiečiai len- 

N kų ar lenkai ukrainiečių? Bet kuriuo atveju, „Draža“ 

jų negalėjo pakęsti, ir visas Keturioliktukas jų irgi 
nekentė. Ir turėjo tam priežasčių. 

Keturioliktukas buvo suformuotas Lvove, kurio gyvento- 
jai daugiausia buvo lenkai, tačiau miestą supo ukrainiečių 
kaimai. Kai 1939 metais lankiau Lvovo Abrahamovičių mo- 
kyklą, nedažnai išgirsdavau apie ukrainiečius ir jų klausimas 
retai būdavo paliečiamas. Didelės problemos su jais prasidėjo 
tik kilus sovietų-vokiečių karui. Tada buvo įkurta Ukrainos 
sukilėlių armija“ (Ykpaiacbka moBcTaHcbKa apMia, VILA), 
kuri, pasisakiusi už vokiečius, ėmėsi beatodairiško Lenkijos 


piliečių naikinimo. |... | 


* Ukrainos sukilėlių armija - ukrainiečių pogrindinė karinė organizaci- 
ja, 1942-1956 m. kovojusi prieš vokiečių, sovietų ir lenkų okupacijas, už 
ukrainiečių žemių suvienijimą nepriklausomoje Ukrainos valstybėje. — 
Vert. 

Ukrainiečių rengti lenkų kaimų užpuolimai buvo baisūs. 
Jie retai naudojo pistoletus ar automatus - dauguma aukų 
krisdavo nuo jų peilių ar ugniagesių kirvukų. [...| Moteris ir 
vaikus galabydavo lygiai su vyrais. Lenkų kūdikius imdavo už 
kojyčių ir trenkdavo mažomis galvutėmis į sieną. |...) 

Tikriausiai 1943 metais jau nebebuvo kito pasirinkimo, 
kaip tik deramas pogrindinės Lenkijos atsakas. Keturioliktu- 
kas buvo vienas pirmųjų dalinių, ėmęsis veiksmų prieš ukrai- 
niečius. [...| Pradėti deginti ukrainiečių kaimai, nesigailint 
nieko. Ugnimi nuėjo Šolomija — skambėjo Keturioliktuko 
daina. Taip, Šolomija buvo viena didžiausių pergalių. Vienas 
pagrindinių ukrainiečių štabų nuėjo dūmais. |... 

Peremyslio ar Pševorsko apylinkėse padėtis buvo tikrai 
tragiška. Daug kaimų tose vietovėse buvo tautiškai mišrūs. 
Pavyzdžiui, aukštutinėje kaimo dalyje gyveno lenkai, o že- 
mutinėje — ukrainiečiai. Dabar beveik nebūdavo savaitės, 
kad ukrainiečiai neužpultų lenkų ir jų negailestingai iki pa- 
skutinio neišžudytų. Ukrainos sukilėlių armija čia veikė kaip 
senais gerais laikais prie Lvovo. Skirtumas buvo tik tas, jog 
dabar neturėjo jokios paramos - nei vokiečių, nes tie kovėsi 
už savo kailį prie Berlyno, nei tuo labiau sovietų. 

Grįžęs iš Hyžno gavau naują butą, šį kartą Liaskuvkoje. 
Likus trims dienoms iki Kalėdų, iš ten pamačiau danguje di- 
džiulę pašvaistę. Tai ukrainiečiai degino vieną lenkų kaimų. 
Ta pašvaistė buvo matyti visą naktį, o kai kitą dieną pasie- 
kėme tą vietą, užtikome žmones, guldančius nužudytus tau- 
tiečius eilėmis ant žolės. Ruošė juos masinėms laidotuvėms. 
Vaizdas iš tikrųjų baisus, o blogiausia man buvo tai, jog pa- 
mačiau žvėriškai nužudytus mažus vaikus. 

Ukrainiečiai išžudė visą mano draugo Keturioliktuke 


„Kieto“ („Twardy“) [Vilhelmo Cvioko] (Wilhelm Cwiok), 

su broliu gyvenusio Pasiekose* Lvove, šeimą: tėvą, motiną ir 
gimines. Ir nors jie su broliu išsigelbėjo, tačiau abu niekada 
negalėjo tos tragedijos pamiršti, ir galiausiai „Kieto“ brolis 
nusišovė šokių vakarėlyje savo merginos ir kelių draugų aki- 
vaizdoje. Pats „Kietas“ irgi turėjo polinkį į savižudybę ir prie 
degtinės reikėjo žiūrėti, kad nepaleistų sau kulkos į kaktą. 

Būtent tas „Kietas“, kurio kitas slapyvardis buvo „Viliuška“ 
(„Wiluško“), man atvykus į Liaskuvką, paties „Dražos“ kartu 
su manimi, „Lakštingala“ ir „Luisu“ buvo paskirtas į speci- 
alų baudžiamąjį padalinį, įkurtą atsakomosioms ukrainiečių 
likvidacijoms. Tai buvo mūsų nuolatinis kasdienis „paketas“. 
Didesniems darbams dar prisijungdavo „Šoferis“ ir „Muselė“ 
(„Muszka“). 

Mūsų operacijos savo kokybe buvo panašios į ukrainietiš- 
kąsias ir skyrėsi tik tuo, kad pasirinkdavome kaimus su lenkų 
gyventojų dauguma, nes taip mums buvo lengviau ukrainie- 
čius pribaigti. Šiose akcijose nebūdavo jokio pasigailėjimo, 
jokių skrupulų. Negalėjau skųstis ir savo ginklo draugais. 
Ypač „Kietas“, su ukrainiečiais turėjęs asmeninių sąskaitų, 
pranokdavo pats save. Kai įeidavome į ukrainiečių namus, 
mūsų „Viliušką“ tikrąja šio žodžio prasme apimdavo pamiši- 
mas. Sudėtas kaip gerai išsivysčiusi gorila; kai tik pamacyda- 
vo ukrainiečius, akys jam iššokdavo ant kaktos, iš pražiotos 
burnos imdavo varvėti seilės - darydavo išprotėjusio žmogaus 
įspūdį. 

Mes su „Luisu“ dažniausiai apstodavome duris ir langus, o 
apdujęs „Kietas“, senas Lvovo Pasiekų skerdikas, mesdavosi 
ant suakmenėjusių iš siaubo ukrainiečių ir pjaustydavo juos į 


* Pasiekos - tuometinis Lvovo priemiestis pietrytinėje miesto dalyje. — 
Vert. 

gabaliukus. Su nežmoniška jėga perskrosdavo jiems pilvus ar 
perpjaudavo gerkles, kad net kraujas tiško ant sienų. Neišpa- 
sakytai stiprus, dažnai vietoj peilio naudojo paprastą užstalės 
suolą, traiškydamas juo galvas nelyginant aguonų galvutes. 


VIENĄ KARTĄ mums surinkus tris ukrainiečių šeimas į 
vienus namus, „Kietas“ nusprendė juos pribaigti „linksmai“. 
Užsidėjo rastą ant lentynos skrybėlę ir, paėmęs ant stalo gu- 
lėjusį smuiką, ėmė juo pritardamas griežti ukrainiečiams. 
Suskirstė juos į keturias grupes ir liepė, skambant muzikai, 
įvairiais balsais dainuoti: Čia kalvelė, ten slėnys, šiknoje bus 
Ukraina... (Tu pagėrek, tam dolina, w dupie bedzie Ukrai- 
na...). Ir priešais mano pistoletą dainavo vargšeliai, net langų 
stiklai drebėjo, tikėdamiesi, jog mūsų partizanų brolija turės 
daugiau sąžinės už juos pačius. Deja, tai buvo jų paskutinė 
daina šioje scenoje. Koncertui pasibaigus, „Kietas“ su tokiu 
įkarščiu ėmėsi darbo, jog abu su „Luisu“ pabėgome į prieme- 
nę, kad kartais mūsų per klaidą neužkapotų. |...) 


LIKVIDUOTI UKRAINIEČIUS mums padėdavo vieti- 
nė Piliečių milicija* (Milicja Obywatelska, MO). Turėjome 
vieną „savo“ skyrių Dynovo apylinkėse, netoli Sano upės, 
kuris mums padėdavo tuo, jog suimtus ukrainiečius, įtaria- 
mus lenkų kaimų deginimu, paprasčiausiai atiduodavo mums 
sušaudyti. Užuot vežę į vyriausiąją būstinę ar į teismus, per 
ryšininką mums pranešdavo, jog toks ir toks ukrainietis lau- 
kia mūsų skyriuje ir jį galima pasiimti. Tada ateidavo eilė tik 
mano ir „Kieto“ darbui. 


* Piliečių milicija - komunistinio Lenkijos režimo viešosios tvarkos palai- 
kymo tarnyba, veikusi 1944-1990 m. — Vert. 

Pasiimti eidavome dažniausiai vakare — ir pirmyn prie 
upės. Čia prietelių statydavome ant aukštumėlės ir dėl tik- 
rumo rėtydavome kulkomis iš automato, kad jau negyvas 
kūnas nuslystų į vandenį. |[...] Iš tokių kūnų pasidarydavo 
„didingi lavonai“, tik po savaitės iškildavę į paviršių. Plauk- 
davo pasroviui žemyn upe, ištinę tarsi nėšti, pamėlę, pilni 
skylių. [...] 

Šiandien tai prisimindamas jaučiu didelį šleikštulį. Tačiau 
tada buvo kitaip —- žiūrėdamas į tuos kūnus, jaučiausi didvy- 
riu, sunkiai dirbančiu Tėvynei ir besigėrinčiu savo darbo vai- 
siais. [...| Atėmėme gyvybę apie penkiasdešimčiai ukrainie- 
čių, paimtų iš milicijos skyriaus. 


DIVERSIJOJE KARTAIS vykdavo dalykų, kurie nepatiko 
net man pačiam. Sutinku, karo metu ne kartą už kažkokią iš- 
davystę tekdavo moterį pastatyti prie sienos ir įvykdyti nuos- 
prendį. Pats dalyvavau tokiose likvidacijose ir dėl to neturiu 
pretenzijų; tada tai laikiau būtinu dalyku, kažkuo savaime 
suprantamu. Bet „Kietas“, dievinęs ukrainiečių žudymą, mo- 
terims nedarė jokių išimčių. 

Vieną kartą, su „Kietu“ ir „Luisu“ eidami per kaimą, už- 
ėjome į namus, kuriuose gyveno trys merginos. Užsimez- 
gusio pokalbio metu paaiškėjo, jog viena tų merginų yra 
ukrainietė. Kadangi ji buvo labai jauna ir labai graži, „Kietas“ 
nusprendė, jog geriausia bausmė už jos ukrainietišką kilmę 
bus, jei visi trys ją išprievartausime. 

Tas sumanymas mane nemaloniai nustebino, bet tram- 
džiau veido išraišką, nes devyniolikmečiui vaikinui nėra nie- 
ko blogiau, kaip prisipažinti, jog „bijo ruros“. Niekas nepro- 
testavo, mergina buvo nuvesta į atskirą miegamąjį, kuriame 
pirmas su ja liko pats sumanytojas, grandinis „Kietas“. Grįžo 

pas mus po dešimties minučių sušilęs kaip pelė, tada jo vietą 
užėmė „Luisas“. Pagaliau atėjo mano eilė. 

Įėjęs į miegamąjį, užtikau vargšę merginą visai nuogą gu- 
linčią lovoje ir isteriškai sriūbčiojančią. Pasijutau kvailai, man 
jos iš tikrųjų pagailo, ir nežinojau, ką daryti. Galiausiai prisė- 
dau ant lovos krašto ir ėmiau švelniai glostyti jos ilgus juodus 
kaip aksomas plaukus. Ėmiau prašyti, kad liautųsi verkusi ir 
net bandžiau įteigti, jog gal dar viskas baigsis gerai, nors šir- 
dies gilumoje, gerai pažinodamas „Kietą“, žinojau, kuo viskas 
pasibaigs. Vis dėlto pasidarė man labai apmaudu. 

Mergina buvo labai graži ir dar tokia jauna, tikriausiai gy- 
venime niekam blogo nepadariusi, ir turėjo tokią pačią teisę 
gyventi, kaip ir kiekvienas iš mūsų. Tik turėjo nelaimę gim- 
ti ukrainiete — vien dėl to jos likimui jau buvo „prispaustas 
antspaudas“. 

Aš buvau pernelyg užsiėmęs savo partizano karjera ir savo 
„patriotizmu“, kad tada išeičiau ir „Kietam“ tiesiai į nosį pa- 
reikščiau, jog darome didelę kiaulystę ir kad tą merginą reikia 
išteisinti. Turėjau tokį pat karinį laipsnį, kaip ir „Kietas“, tad 
apie kokį nors įsakymo davimą negalėjo būti nė kalbos. Tik 
kad mano mąstymo būdas tada buvo taip orientuotas... Ma- 
niau, jog pirmas laiptelis į didvyriškumą - būti tvirtu, tokiu 
kaip „Kietas“. Laikydamasis šios taisyklės, net nesiruošiau 
rimčiau gelbėti merginos. 

Neišprievartavau jos trečias — tai tiesa, bet daugiausia dėl 
to, jog prievartavimas neveikė manęs skatinančiai, atvirkš- 
čiai — isteriškas merginos verksmas greičiau varė į depresiją. 

Atitinkamai susivėlęs plaukus, išsidraikęs kaip nelaimė, 
šluostydamasis nuo sausos kaktos prakaitą, įžengiau atgal į 
seklyčią, kurioje draugai tuo metu gerai leido laiką, kalbėda- 
miesi su dviem lenkaitėmis. 

Pareiškiau, jog esu jau „padarytas“ ir kad merginą atiduo- 
du „Kieto“ dispozicijai, vienok nekategoriškai patariau dova- 
noti jai gyvybę. „Kietas“, nors pasižiūrėjo į mane kaip į be- 
protį, sutiko su tuo netikėtai lengvai, vis dėlto pabrėžęs: Z4s, 
„Vilpišy“, visada turi idiotiskų sumanymą. 

Vis dėlto vien tik išprievartavimu viskas nesibaigė. Ir nors 
„Kietas“ iš tikrųjų dovanojo jai gyvybę, bet prieš tai, atsi- 
tempęs nuogą į virtuvę ir iki raudonumo įkaitinęs žarsteklį, 
ant užpakaliuko jai tokius rėžius įspaudė, kad net raudonos 
pūslės iššoko. Ir tokios būklės, visiškai nuogą, išmetė vargšę 
merginą į kiemą. Iš paskutiniųjų gelbėdama savo gyvybę, iki 
kelių sniege, traškančiame šaltyje nubėgo pas kaimynus. 


PO TO įvykio su mergina priėjau išvados, jog „Kietas“ turi 
išskirtinę uoslę ukrainiečiams. Juk tą merginą atpažino iš 
karto, nors ji gyveno su dviem lenkaitėmis. Mano įsitikini- 
mą jo talentu dar labiau sutvirtino kitas atsitikimas, įvykęs 
po dviejų dienų. 

Pavakare mums grįžtant į savo butus Liaskuvkoje, užkabi- 
no nepažįstamą, ramiai ėjusį prietelių ir paklausė, ar jis kar- 
tais ne ukrainietis. Tas, nors truputį ringavo kažkokiu keistu 
akcentu, su įkarščiu pareiškė: Aš, ponai, esu graikų katalikas, 
aš ne ukrainietis! Tačiau „Kietas“ nenorėjo pripažinti pralai- 
mėjimo ir, paprašęs manęs palaikyti prietelių priešais pistole- 
to vamzdį, nusiėmęs kelnių diržą, ėmė negailestingai jį talžyti 
per veidą. 

Iš pradžių vargšelis ėmė net protestuoti ir šaukti, kas čia 
per tvarka, ko mes jį puolame, kai jis joks ukrainietis, o tik 
graikų katalikas. Bet „Kietas“ jį čaižė vis stipriau ir vis la- 
biau niršdamas. Galiausiai skausmas, matyt, tapo nepakelia- 
mas, nes staiga prietelius, šokinėdamas ant vienos kojos kaip 

sužeistas kiškis, su viskuo sutiko: Taip, esu ukrainietis, esu ka- 
lės vaikas... Tą pat minutę tardymas buvo baigtas, o „Kietas“ 
įvykdė nuosprendį, mikliu judesiu perpjaudamas pasmerkta- 
jam gerklę. 


VIS DĖLTO tie mūsų įvairūs „didvyriški“ darbeliai buvo 
pastebėti mažesnėse ukrainiečių susitelkimo vietose ir, pri- 
sibijodami vis stiprėjančių mūsų represijų, ukrainiečiai šiek 
tiek pritilo. Per pirmąsias dvi 1945 metų savaites nė vienas 
lenkų kaimas nebuvo užpultas. Tai buvo tam tikra pažanga. 
Vis dėlto šie darbeliai ukrainiečių nenudžiugino - kai ku- 
riuose mišriuose kaimuose jie net ėmė įrenginėti specialius 
patikros postus, kurių paskirtis buvo tikrinti atskirų lenkų 
praeivių asmens dokumentus. 

Dažniausiai tokie vieno asmens postai būdavo prie pagrin- 
dinių kelių, netoli mažos pirkelės, savo ruožtu, paverstos sar- 
gybine. Kadangi tie jų postai man buvo naujas dalykas, tai 
nieko nuostabaus, jog už pirmąjį susitikimą su jais vos neuž- 
mokėjau gyvybe. 

Viskas prasidėjo nuo to, kad mus su „Lakštingala“ pakvie- 
tė į vestuves Gulcovoje. Turėjo būti fantastiškas vakarėlis. 
Savo sunkų parabelį palikau bute, o iš būrininko „Juzefo“ 
pasiskolinau mažą šešetuką, lengvai tilpusį kišenėje ir mažiau 
varžiusį judesius. Pernelyg nepasitikėjau šio mažo pistoleto 
ugnies galia, bet, nelaukdamas jokio ginkluoto susidūrimo, 
nenorėjau be reikalo apsisunkinti. 

Sėdėdami su „Lakštingala“ garbingoje vietoje, pilame 
į save samanę pilnomis stiklinėmis. Linksmai plėšiau visa 
gerkle: Kekšės tu dukra, Kaska, pasakysiu tau į akis, jog tave 
išbandyčiau mėnesienoje nakty... (Kurwa ci mač Kaska, to ci 
powiem w oczy, bom ci wyprėbowal do miesigca w nocy...). 

Kartkartėmis pakildavau nuo suolo polkutę su kaimo mer- 
gina susukti. „Lakštingala“ taip buvo užsiėmęs buteliais, kad 
apie šokius net negalvojo. 

Apie trečią ryte linksmybės pasibaigė, ir atėjo laikas grįžti 
į butus. Tai nebuvo lengvas reikalas, tuo labiau, jog čionai 
atvažiavome Liaskuvkoje pasiskolintais dviračiais. Labai sun- 
kiai, po kelių bandymų galiausiai užsėdome ant tų dviračių ir, 
važiuodami „nuo griovio prie griovio“, pajudėjome pirmyn. 

Niūniuodami sau linksmai po nosimi, beveik pasiekėme 
Javorniką, kai staiga tuščiame kelyje kaip iš po žemių išdygsta 
kažkokia figūra su ilgu šautuvu ir, sulaikiusi mano lėtai važia- 
vusį dviratį, rėkia: Stok! Kas važiuoja? Dokumentus! Iš tarties 
pažinau ukrainietį. „Lakštingala“, nors ir nežinodamas, kas 
vyksta, laimė, irgi sustojo ir kol kas elgėsi ramiai. Ukrainie- 
tis dabar buvo padėties šeimininkas, laikė karabiną nutaikęs 
man tiesiai į krūtinę. 

Pradėjau jam aiškinti, jog užmiršau pasiimti dokumentus, 
kad gyvenu kaimyniniame kaime ir grįžtu iš vestuvių į namų 
patalus... Ukrainietis mano išvedžiojimų klausėsi ramiai, 
tačiau šautuvo vamzdžio nuo manęs nenuleido. Ir nežinau, 
kaip visa tai būtų pasibaigę, jei ne „Lakštingala“, netikėtai 
įsiterpęs į pokalbį : Kas ten po velnių darosi ir kokio bybio čia 
stovime? O kas čia? - sunerimo ukrainietis ir nesąmoningai 
šautuvą nuo manęs nukreipė į „Lakštingalą“. Laukiau to mo- 
mento. Žaibiškai čiupau už šautuvo vamzdžio ir patraukiau jį 
prie žemės. Ukrainietis, matyt, visą tą laiką pirštą laikęs ant 
nuleistuko, tą akimirką jį nuspaudė. Pasigirdo šūvis, dviračio 
bildesys, ir „Lakštingala“ krenta ant žemės. Užmusė man vai- 
kinuką, galvoju. 

Įsiutęs, jau visiškai išsiblaivęs, išplėšiau savo šešetuką 
iš kišenės ir, viena ranka toliau įsitvėręs šautuvo, kita pilu 

patamsyje į ukrainietį. Pykšt, pykšt, pykšt - pliekiu į ukrai- 
nietį iš savo šešetuko, o jis - nieko, tik toliau sau šauniai stovi 
ant kojų. 

Iššoviau tikriausiai kokius penkis kartus, kai čia mano 
ukrainietis verksmingu balsu atsiliepė: Ponai, jau gana... Iš 
karto supratau, jog negerai — jei taip ir toliau varysiu pro šalį, 
tai pasibaigs šoviniai, nes tikriausiai jau tik du beliko. Tuo 
mažu vamzdžiu laimingai užčiuopiau jo galvą ir iššoviau šeštą 
kartą. Šį kartą mano ukrainietis iš karto nurimo ir krito ant 
kelio. Visa tai tikriausiai truko minutę. 

Puolu dabar prie „Lakštingalos“. O stebukle - jis ne tik 
gyvas, bet nė neįdrėkstas. Kai tas ukrainietis iššovė, užsipylęs 
„Lakštingala — nors jo jokia kulka nekliudė - išvirto kartu su 
dviračiu ant kelio. Dabar, toliau nieko nesuprasdamas, visą 
laiką klausinėja, kas čia per šaudymas taip netoliese. Na ir 
privargau aš, jį atgal ant dviračio versdamas, kad galėtume ju- 
dėti toliau. Vos tik spėjau privažiuoti pirmą posūkį, kai mano 
ausis pasiekė garsūs vyrų riksmai. Nesunku buvo nuspėti, jog 
budėtojai iš sargybinės užtiko savo draugo kūną. 


FIOLEKAI 


IOLEKŲ (FIOLEK) šeima gyveno Vesoloje. Tai 

F buvo didelis kaimas - beveik 900 namų. Jį sudarė 

dvi pagrindinės dalys: aukštutinė ir žemutinė. Kaip 
ir kiekvienas tokio dydžio kaimas, jis turėjo savo vaitą, šal- 
tyšių ir visą valdybą. Ta valdyba Fiolekų nemėgo. Ir turėjo 
tam priežasčių. Fiolekai nedirbo žemės, nėjo į bažnyčią, nesi- 
domėjo jokiais kaimo reikalais, nesilankė jokiuose susirinki- 
muose ir mitinguose, taip pat fiziniu darbu neužsidirbdavo 
gabalėliui duonos. Paprasčiausiai gyveno iš vagysčių ir Lenki- 
jos piliečių plėšimo. Jiems buvo tas pat, ką plėšti - ar bažny- 
čią, ar kleboniją, ar turtingesnio valstiečio sodybą. 

Jų negalėjo sutvarkyti vokiečiai, kažkaip to nesisekė pa- 
daryti ir mūsų milicijai. Tai liudininkų nebūdavo, tai teisme 
pritrūkdavo įrodymų — visada jie būdavo išleidžiami į gryną 
orą. Daug jų plėšimų būdavo pripaišoma AK, kas mus ypač 
žeidė. Nors mes viską paimdavome iš nuteistų likviduoti as- 
menų, tačiau niekada nelietėme nekaltų Lenkijos piliečių ir, 
savaime aišku, bažnyčių. 

Galiausiai prieita iki to, jog vietinė Vesolos milicija susita- 
rė su mūsų Keturioliktuko vadovybe juos likviduoti. „Draža', 
visada rūpinęsis mūsų geru vardu, lengvai sutiko. 

Nenujausdamas jokių didesnių sunkumų, šiam darbui 
paskyrė mane, „Lakštingalą“ ir mažiau patyrusį „Čiuchrajų“ 
(„Ciuchraj“). Gavę įsakymą, visi Vesoloje prisistatėme pas šal- 
tyšių ir paprašėme trijų atskirų butų žemutinėje kaimo daly- 
je. Dieną pailsėję, ėmėmės Fiolekų medžioklės. 

Kol kas žinojome, kad toje šeimoje yra penki vyrai, akty- 
vūs gaujos nariai, kuriuos turėjome įsakymą likviduoti. Trys 
iš jų broliai, visi raudonplaukiai. Tėvas, jau vyresnio amžiaus, 
žilas kaip balandėlis. O vienas pusbrolis, pavarde Dobošas 
(Dobosz) — šatenas. 

Visą dieną praleidžiu aukštutinėje Vesoloje, įvairių ūki- 
ninkų klausinėdamas smulkmenų. Pamažu sužinau, kur gy- 
vena, nakvoja, ar renkasi vakarais. Vis dėlto paaiškėjo, jog ta 
gauja geriau organizuota, nei mums iš pradžių atrodė. 

Kitą dieną, kai vėlai vakare atsisveikinau su „Lakštingala“ 
ir patraukiau į savo butą, spaudė stiprus šaltis, ir sniego buvo 
iki kelių. Naktis šviesi, pilnatis, ir, man priėjus pirkią, kurio- 
je buvau apsistojęs, ant sniego aiškiai pastebėjau kažkokios 
žmogystos, pasislėpusios už namo kampo, šešėlį. Sustojau 
kaip įbestas, o po to instinktyviai puoliau bėgti į krūmus. 

Spėjau žengti tik kelis žingsnius, kai ilga automato serija 
perskrodė nakties tylą. Dviem šuoliais pasiekiau griovą ir 
kaip kulka nusiritau apačioje tekėjusio upeliuko link. Serija 
po serijos lėkė į mano pusę, ir tik didžiulė laimė bei intuicija 
išgelbėjo nuo tikros mirties. 

Kitoje upelio pusėje buvo „Lakštingalos“ ir „Čiuchrajaus“ 
butas. Abu vaikinai manęs laukė su paruoštais šauti automa- 
tais. Nubėgome į tą vietą, iš kur skriejo šūviai, bet be pėdsakų 

sniege, jau nieko neberadome. Nuo tos minutės liovėmės į 
Fiolekus žiūrėti pro pirštus, kol kas jie apie mus žinojo dau- 
giau, nei mes apie juos. 

Praėjus dviem dienoms, „Draža“ su „Vėpla“ mus aplankė 
Vesoloje. Ėjo pro mūsų vietovę ir norėjo sužinoti, kaip mums 
sekasi su Fiolekais. „Draža“ negalėjo suprasti, kodėl šiuo rei- 
kalu nėra jokios pažangos. Pareiškė, jog turi man suplanavęs 
dar kelis kitus skubius darbus. Padėkojau už tai, kad mane atsi- 
mena, žadėjau pasistengti kuo greičiau užbaigti visą šį reikalą. 

Taip atėjo vakaras, o kadangi mūsų susirinkimas užtruko 
iki vėlumos, „Draža“ su „Vėpla“ nusprendė nakvoti Vesoloje. 
Kaimui visą laiką grėsė Fiolekų pavojus, todėl, čia apsinakvo- 
jus dviem tokioms didelėms žuvims, buvo savaime supranta- 
ma, jog nusprendėme suorganizuoti jų aukščiausio laipsnio 
apsaugą. „Lakštingalos“ butas buvo visai šalia „Dražos“ ir 
„Vėplos“ nakvynės vietos, tad nusprendėme vienai nakčiai jį 
paversti sargybine. 

Į pirmąjį naktinį patrulį paskyriau „Lakštingalą“ ir 
„Čiuchrajų“, turėjome keistis kas valandą. Kadangi mano po- 
ilsis išpuolė pačioje pradžioje, mėginau bent minutei prigul- 
ti. Nusiaviau vieną batą ir jau norėjau imtis kito, kai staiga 
nei iš šio, nei iš to labai arti pasigirdo ilga automato serija. 
Mano patyrusi ausis iš karto atpažino ginklo rūšį. Lėti šū- 
viai... — angliškas stenas. Dar akimirka, ir dvi greitos serijos, 
šį kartą — iš rusiško PPŠ. 

Kaip patrakęs užsitraukiau atgal tą jau nusiautą batą ir 
kaip stoviu išbėgau su parabeliu rankoje į šūvių pusę. Prabė- 
gau kokias keturias kaimo pirkias, kai pastebėjau kažkokią 
higūrą, užsiglaudusią už kluono. Sode prie medžio kritau ant 
žemės ir šliaužiu pilvu. Išeik pakėlęs rankas, nes rėtį iš tavęs 
padarysiu! - šaukiu, bijodamas išlįsti į atvirą lauką. 

Stefekai, tai aš, „Lakštingala“, nešaudyk! Pažinęs iš balso, 
prieinu prie jo, ir jau kartu einame ieškoti tos žmogystos, 
kuri, „Lakštingalos“ žodžiais, pirmoji atidengė ugnį. Ir... jau 
už kelių žingsnių randame sunkiai sužeistą „Čiuchrajų“, gu- 
lintį ant žemės. Tą akimirką prie mūsų prisijungia sunerimęs 
dėl šūvių „Vėpla“. 

Mėginame viską surinkti į krūvą — kas čia iš tikrųjų įvyko? 
„Lakštingalos“ žodžiais, jie pastebėjo tarp pirkių kažkokį si- 
luetą ir norėjo patikrinti prieteliaus dokumentus, bet tas ėmęs 
bėgti. Jie nubėgę į skirtingas puses ir paskui kažkokiu stebuk- 
lu išbėgę vienas priešais kitą. „Čiuchrajus“, pasak „Lakštinga- 
los“, pirmas atidengė į jį ugnį, matyt, pamanęs, jog šaudo į tą 
sprunkantį prietelių. Ir tikrai - pirmieji šūviai buvo paleisti 
iš angliško steno, kurį turėjo „Čiuchrajus“. „Lakštingala“, irgi 
nežinodamas, į ką šaudo, atidengė atsakomąją ugnį. Kaip ten 
bebūtų, „Čiuchrajus“ dabar gulėjo ant žemės prie mano kojų, 
ir mačiau, jog jis miršta. 

Jį kliudė tik viena kulka, tačiau į skrandį ir, nedelsiant ne- 
nuvežus į ligoninę, jis neturėjo jokių šansų. Atsimenu jo Žžo- 
džius, pasakytus po tų nelaimingų šūvių: Vi/pisy, kaip skau- 
da... Paskui prarado sąmonę. 

Jis mirė po valandos mūsų bute, kur jį nunešėme po šio 
įvykio. Kadangi nešiojome beveik skarmalus, o „Čiuchrajus“ 
vilkėjo dar neblogą lenkišką unitormą, atsargiai jį nurengėme 
ir ėmėme ruošti tuoj pat palaidoti. 

Tai nebuvo lengva, nes lauke jau kelias dienas karalia- 
vo traškantis šaltis, ir žemė visur buvo sušalusi į akmenį. O 
laužtuvo mums jokiu būdu nepavyko gauti. Užkėlėme vargšą 
„Čiuchrajų“ ant mažų vaikiškų rogučių, ir pirmyn į netolie- 
se buvusias kapines, norėjome jį ten palikti prie koplyčios. 
Kapines pasiekėme apie antrą valandą nakties ir, o stebukle, 

radome naujai iškastą kapo duobę, matyt, paruoštą kažkieno 
kito laidotuvėms. Ilgai negalvoję, nuleidome mūsų numirėlį į 
tą gilią duobę ir, nors spaudė velniškas šaltis, nusiėmę kepu- 
res sukalbėjome trumpą maldą. 

Akimirkai mintimis persikėliau į tolimąjį Lvovą, kur prieš 
karą lankiau mokyklą ir kur laisvomis nuo mokslo valandėlė- 
mis ištrūkdavau į „Džiugesio“ („Uciecha“) kino teatrą Niko- 
lašo pasaže. Dažnai išėję iš kino su bičiuliais dainuodavome: 
Sensacija - šiandien rodo filmą... Ir grūdasi bepročiai tų dra- 
mų pamatyti... (Sensacja, dzis kino gra... I pchają sig wariaty, 
by widzieč te dramaty...). „Čiuchrajaus“ tėvas buvo to kino 
teatro savininkas. Tikriausiai niekada nesužinojo, kaip be- 
prasmiškai ir bereikalingai jo sūnus baigė gyvenimą. Vos su- 
kalbėję maldą nelyginant dvasios išslydome iš tuščių kapinių 
ir grįžome saugoti „Dražos“ buto. Nors „Draža“ su „Vėpla“ 
iš Vesolos išvyko rytojaus dieną, spėjau paprašyti, kad žuvus 
„Čiuchrajui“, atsiųstų pagalbą Fiolekams likviduoti. Žodį te- 
sėjo, nes jau po kelių dienų pas mus apsireiškė pats draugužis 
„Kietas“ būrininko „Juzefo“, perdavusio mums naujas direk- 
tyvas, draugijoje. 

Antai pagalba netikėtai atėjo iš Vesolos milicijos skyriaus, 
kurio darbuotojai, neapsikentę šios padėties, apsisprendė 
atiduoti mums Fiolekus „sušaudyti“. Dar šiandien pat visa 
Fiolekų šeimyna milicijos bus atvesdinta į akistatą su šeima, 
kurios šie niekada nėra užpuolę, neva atpažinti. Fiolekai, ne- 
sijausdami kalti, nesipriešindami vyks su milicija, o pakeliui 
iš akistatos mes juos elegantiškai perimsime. 

Pavakare mes jau visi pasirengę ir pajudame į numatytas 
pozicijas, buvusias gretimame milicijos akistatai paskirtai 
pirkelei name. Sutemus atvykome į vietą ir priemenėje lau- 
kiame mūsų banditų. Ir tikrai — apie devintą valandą visa 

gauja, lydima penkių milicininkų, pražygiuoja pro pat mūsų 
užimtą lūšną ir pasuka gretimo namo link. Pabuvę ten kokią 
penkiolika minučių, išeina ir, mūsų nuostabai, užuot grįžę 
tuo pačiu išmintu sniege takeliu, kuriuo atėjo, varo laukais 
per didžiausias pusnis. 

Vienas tik jų pusbrolis Dobošas, tikriausiai ne toks atsar- 
gus ar drąsesnis, nusprendė grįžti pagal taisykles. Vos tik pri- 
ėjęs priemenę, pateko į mūsų glėbį. Čia „Kietas“ ėmėsi darbo, 
nes reikėjo skubėti, ir negalima buvo šūviais išgąsdinti kitų 
Fiolekų. Mums pavyko Dobošą įtraukti į vidų, tačiau, nors 
„Kietas“ rankoje laikė peilį, Dobošas nė už ką nenorėjo leistis 
paskerdžiamas tyliai. 

Ėmė spardytis kaip jaunas kumelys, man net įkando į 
ranką, kai mėginau jam užspausti burną. Be to, ėmė bliauti 
visa gerkle: Dd/ Dievo, gelbėkit, žudo čia mane gyvą, gelbėkit, 
gelbėkit!!! „Kietas“ nepripažino pralaimėjimo ir, be atvangos 
varydamas peiliu, pagaliau nutildė jį amžiams. Tačiau žala jau 
buvo padaryta. Fiolekai, su savimi neturėję jokių ginklų, iš 
karto suprato, kas vyksta. Net nemanydami padėti Dobošui, 
puolė gelbėti savo kailio. 

Užbadę Dobošą kaip alkani vilkai pasileidome paskui ki- 
tus. Tačiau juos pavyti nebuvo lengva. Sniegas vietomis siekė 
iki juosmens, ir tai velniškai sunkino gaudynes. Ir nors balta- 
me sniege aiškiai matėme jų figūras, taikliam automato, šau- 
džiusio pistoleto kulkomis, šūviui buvo per toli. 

Bet blogiausia — pastebėjome, jog atstumas tarp mūsų 
nemažėja nė per žingsnį. Kas keli metrai užtinkame Fiolekų 
aprangos dalis — tai žieminę striukę, tai kepurę, tai megztinį. 
Aišku, be nereikalingo svorio jiems buvo lengviau bėgti, ber- 
gi aš savo žieminės striukės nenusimesiu, nes ką apsivilksiu 
rytoj? 

Iš pradžių juos vijomės prieš kalną, po to į pakalnę. Ga- 
liausiai, matydami, kad jau netoliese prasideda kaimo pirkios, 
tarp kurių Fiolekai galutinai dings, iš nusiminimo atidengia- 
me ugnį visu stiprumu. Kažkuris iš mūsų pataikė. Pribėgome 
vieną Fioleką, kuris jau nejudėdamas gulėjo sniege. Būrinin- 
kas „Juzefas“, matyt, dėl tikrumo dar patraukė į jį seriją iš 
vokiško MP, bet tai jau nesukėlė jokios gulinčiojo reakcijos. 

Tai buvo visos šios šeimynėlės tėvas — jį galima buvo iš 
karto pažinti iš sidabrinių plaukų. Atrodo, neišlaikė visų šių 
gaudynių ir paprasčiausiai krito nuo širdies smūgio. Likusie- 
ji Fiolekai, pribėgę pirmuosius kaimo namus, visiškai dingo 
mums iš akių. Pikti ir nusivylę grįžome į Vesolą, negalėdami 
sau atleisti, kad paleidome vėjais tokią puikią galimybę. 

Rytojaus dieną būrininkas „Juzefas“ kartu su „Kietu“ iš 
pat ryto mus paliko, nes „Kietam“ buvo paskirtas kažkoks 
svarbus darbas mišriame lenkų ir ukrainiečių kaime. Likome 
vieni su „Lakštingala“. Mane ypač domino vienas vakarėlis, 
kuris, kaip sužinojau, turėjo vykti penktadienį, vadinasi kaip 
tik šį vakarą. 

Vedamas daugiau nuojautos nei proto, jau gerokai po vi- 
durnakčio įslydau į sodybos, kurioje jau iš tolo buvo girdė- 
ti pritarianti smuikelio rauda, sodą, o po to - prie langų. Ir 
staiga... Negalėjau patikėti savo akimis: ant suolo, prie pat 
lango, pro kurį žiūrėjau, nieko nenujausdamas ramiai sėdė- 
jo vienas brolių Fiolekų. Visiškai raudonų plaukų - klaidos 
negalėjo būti. 

Mane tik stebino tai, jog tik ką netekęs tėvo, išsiruošė pa- 
silinksminti. Tikriausiai nebuvo labai religingas arba nelabai 
tėvą mylėjo. Bet kuriuo atveju, tokios progos negalėjau praleisti. 
Išsitraukęs parabelį ir perstūmęs saugiklį, pridėjau vamzdį be- 
veik prie pat stiklo ir nuspaudžiau nuleistuką. Nesirūpindamas 

rezultatu, kuriuo buvau tikras, vienu šuoliu nušokau nuo 
lango atbrailos ir kaip kamparas išnykau nakties tamsoje. 

Iš visos gaujos dabar liko tik du Fiolekai. Viena turiu pri- 
pažinti mūsų AK diversijai: jeigu ką nors pasmerkdavome 
myriop, tas beveik niekada gyvas nelikdavo. Tačiau kol kas 
nei aš, nei „Lakštingala“ nežinojome, kaip iki tų dviejų liku- 
sių Fiolekų prisikasti. 

Svarstant įvairius būdus praėjo dar viena diena, bet be jo- 
kių rezultatų. Mums į pagalbą atėjo „Vėplos“ atsiųstas „Mu- 
selė“, atnešęs naujos informacijos iš milicijos apie Fiolekų 
broliuko laidotuvių laiką ir vietą. 

Tos informacijos mums pakako. Iš saugaus atstumo stebė- 
jome laidotuves ir, kas svarbiausia, nenuleisdami akių nuo 
procesijos, pagaliau susekėme namą, kuriame tie mūsų Fiole- 
kėliai slėpėsi. Ankstyvą pavakarę visi trys — aš, „Lakštingala“ 
ir atsiųstasis „Muselė“ — užimame, šeimininkų siaubui, kai- 
myninę sodybą ir laukiame Fiolekų. 

Be paliovos stebime jų namą, tikėdamiesi, jog anksčiau ar 
vėliau nieko neįtardami broliai išeis į lauką, ir juos lengvai 
nušausime. 

Buvo dar tik devynios valandos, kai pamatėme takelio pa- 
kraščiu apgulto namo link einančią figūrą. „Lakštingala“ sau- 
gojo šeimininkus, o mes su „Musele“ išėjome priešais trobą, 
norėdami patikrinti nepažįstamojo dokumentus. Žengiau gal 
du žingsnius, o čia pykšt, pykšt — jis pila į mane iš pistoleto. 
Nuaidėjo gal trys greiti, laimė, netaiklūs šūviai į mūsų pusę, 
daugiau pritrūko laiko. Ilga mano PPŠ serija — ir krenta že- 
mėn. 

Atsargiai pribėgame artyn, visur jau pilna kraujo. Tik pa- 
tikriname: plaukai raudoni kaip velnias! Fiolekas numeris 
ketvirtas: ryte brolio laidotuvėse - vakare negyvėlis. 

Liko mums dar vienas. Nesunku buvo nuspėti, jog sėdi 
tame gretimame name. Ir nors apsiginklavęs iki dantų, jau 
žino, kad juokų su mumis nebus, tad, be abejonės, medituoja, 
kaip čia išnešus sveiką kailį. Mes gi užimtoje pirkioje taria- 
mės, kaip veikti toliau. 

Kadangi naktis buvo šviesi ir žemę dengė ką tik iškritęs 
sniegas, gretimas namas matėsi kaip ant delno. Apie mūsų 
Fiolekėlio pabėgimą negalėjo būti nė kalbos, tačiau šturmą 
nutarėme atidėti iki ryto, nes pulti besiginantį namą daug 
lengviau dieną. 

Pagaliau tamsa ėmė retėti, ir švintant iš kaminų pasirodė 
pirmieji dūmai. Buvo sekmadienio rytas, vietiniai gyvento- 
jai ruošėsi eiti į bažnyčią. [...| Mūsų trejetas pakilo į ataką. 
„Lakštingala“ prie galinių durų, „Muselė“ - prie pirmo prie- 
kinio lango, o aš — prie antro. Man linktelėjus galva, netarę 
nė žodžio atidengiame ugnį iš automatų, varydami ištisinė- 
mis serijomis į trobos vidų ir negalvodami apie jokias pa- 
sekmes. 

Ištuštinau jau visą savo PPS apkabą, kai staiga pro vidu- 
rines duris išlekia pas mus gal kokių vienuolikos metų ber- 
niukas. Iš baimės išbalęs kaip siena, ima šaukti pilnu siaubo 
balsu: Ponai, nustokite šaudyti, viduje jau visi negyvi! 

Griebiame jį už pažastų ir, prisidengę nelyginant gyvu sky- 
du, verčiamės į vidų. Iš karto pirmame kambaryje, kuriame 
buvo virtuvė, pamatėme baisų vaizdą. Pačiame viduryje gulėjo 
berniuko tėvas beveik visiškai nunešta galva. Netoli jo negyva 
gulėjo labai graži, gal dešimties metų mergaitė balta suknele 
su tik vienu baltu batuku ant kojos. Kitas gulėjo netoliese — 
nesuspėjo jo apsiauti, kai ją pasiekė „Muselės“ kulkos. 

Kitame kambaryje, kurį apšaudžiau aš, vaizdas buvo ne ką 
geresnis. Fiolekas gulėjo prie pat lango suvarpytas kaip rėtis, 

su pilnu šovinių pistoletu rankoje. Po lova radome sunkiai 
sužeistą šeimininko žmoną nuneštu beveik visu šonu. Macyrt, 
nuaidėjus pirmiesiems šūviams, šoko po lova, mėgindama 
gelbėti gyvybę, bet ir ten ją pasiekė mano kulkos. Ji mirė nuo 
nukraujavimo po penkiolikos minučių. 

Praleidžiame pirkioje kokią pusę valandos, berniukas visą 
laiką isteriškai sriūbčioja. Žinodami, jog jį ištiko šokas, ir bi- 
jodami, kad visai neišprotėtų, triname jo skruostus šaltu van- 
deniu. Paskui nusiunčiame į kaimyninį namą, tikėdamiesi, 
kad ten juo kas nors pasirūpins. 

Žiūrėdami, kaip jis išeina, nesunkiai pastebėjome prie lan- 
gų stiklų prilipusius išsigandusių kaimo gyventojų veidus. 
Vietiniai gyventojai kaip visada buvo kariaujančiųjų valioje. 
Niekada nežinojo, kas jų laukia ateityje, ar rytoj nebus išžu- 
dyti per kažkieno klaidą. 

Pagaliau išeiname. Paliekame Vesolą ir pasukame ankstes- 
nių apsistojimo vietų link. AK įsakymai įvykdyti. Fiolekų šei- 
ma nebeegzistuoja. Įvykdėme šią likvidaciją Tėvynės vardan... 

Gal šiuos atsiminimus rašau pernelyg ciniškai, bet — pra- 
šau manimi tikėti — tada jaučiausi siaubingai. Ir net šiandien 
jaučiu burnoje šleikštulį... 

TURTINGĄ Ameriką galiausiai emigravau tokio 

pono [Leono] Dobruckio (Leon Dobrucki) dėka. 

Kas buvo tas ponas Dobruckis? Tuo metu - aukš- 
ta figūra. Jį žinojo visi, ypač Žešovo vaivadijoje ir Bžozovo 
apskrityje. Jaunas, ambicingas aukšto rango komunistas, rie- 
biausia žuvis po seniūno. [...] Visą laiką šūkavo, jog Lvovas 
niekada Lenkijai nepriklausęs, kad dėl lenkų šlėktų kaltės dėl 
to miesto visada bereikalingai liejęsis kraujas! Paskui ėmėsi 
parceliuoti palivarkus ir suiminėti už net mažiausius nusižen- 
gimus naujai komunistinei tvarkai. 

"Taip kovojo ir kovojo, kol galiausiai prisiknarkė mirties 
bausmę. Likvidacija neatrodė lengva — jį reikėjo sutvarkyti 
viduryje baltos dienos, ir dar apskrities mieste. Pasirašyda- 
mas mirties nuosprendį Dobruckiui, „Draža“ tikriausiai 
buvo geros nuotaikos, nes vienu mostu mums į sąrašą pridė- 
jo ir Bžozovo seniūną |Mambortą Orlickį| (Mambort Or- 
licki). [...] 

„Draža“ pats paskyrė likvidacinį trejetą. Be manęs, dar 
eina seržantas „Šoferis“ ir „Lakštingala“. Kaip visada tokių 
svarbių darbų atveju, apie užduotį man pranešė vakare, prieš 
pat išvykstant. Taip jau atsitiko, kad nieko nenujausdamas 
savo nuostabųjį P-38 kažkam paskolinau kitam darbui ir li- 
kau be pistoleto. Galiausiai per stebuklą man pavyko pasisko- 
linti amerikietišką revolverį smith, nors tik šešių šūvių ir šiek 
tiek netaiklų, bet geriau negu nieko. 

Išėjome ankstyvą 1945 metų kovo 5 dienos rytą. [...] Žy- 
giavimas varginantis, dar daug sniego. Miestą pasiekėme apie 
devintą valandą ryto. Susirandame aludę, kurioje mūsų laukia 
vietinis ryšininkas. Aludė yra priešais seniūnijos pastatą. Ten 
vyksta svarbus komunistinis susirinkimas, kuriame dalyvauja 
seniūnas ir Dobruckis. Kol kas nelieka nieko kito, kaip tik 
laukti to susirinkimo pabaigos. [...] Jis baigėsi apie vienuolik- 
tą, tada jau buvau išgėręs keturis bokalus alaus. 

Pro pagrindines seniūnijos duris pasipylė daugybė žmo- 
nių. Pagaliau ant pagrindinių laiptų pasirodė aukšta figūra su 
sovietine kepure ant galvos. Mūsų ryšininkas, iki šiol tylomis 
stebėjęs pastatą pro langą, mums pašnibždėjo: Tai Dobruc- 
kis, 0 tas iš dešinės - seniūnas... Sėkmės! TVaręs šiuos žodžius 
išnyko. 

[...] Išeiname į gatvę ir tuodu stebime. Jie apsupti didelio 
būrio milicininkų su automatais. Kol kas laikomės saugaus 
atstumo ir laukiame geresnės progos. |...) 

Jie eina labai lėtai, tikriausiai aptarinėdami ką tik įvyku- 
sį susirinkimą. Stoviniuojame prie vitrinų, stengdamiesi kuo 
mažiau atkreipti į save dėmesį. |...] Pakeliui mūsų ponai nu- 
sprendė užsukti į milicijos skyrių; ten prabuvo gal kokias ke- 
turias valandas. O mes kaip kvaileliai visą tą laiką makalavo- 
mės priešingoje gatvės pusėje. [...] 

Apie penktą visa ši brolija sustoja partinėje valgykloje va- 
karienės. Pasiutimas apėmė jau kaip reikiant. Valgykla yra 
priešais parką, tad visas mūsų trejetukas kol kas čia trinasi. 
Stebime mūsų ponus pro didelį langą, kaip ryja keptus kot- 
letus. O aš - alkanas kaip velnias, nuo vakar nieko, be šalto 
alaus, burnoje neturėjau. 

Jie nesiskubina išeiti, o mane sugriebė pilvo diegliai, ir 
nuo skausmo vos ant kojų laikausi. Galiausiai atsitiko tai, 
ko labiausiai bijojau — paleido vidurius... Kas kelios minutės 
lakstau už artimiausio krūmo, ir kiekvieną kartą atrodo, jog 
pamesiu pilvą. Už kelių minučių reikės šaudyti į žmones, o 
aš viena ranka turiu laikyti kelnes, kad nenusmuktų. „Lakš- 
tingala“ su „Šoferiu“ irgi ima jaudintis, nes iš manęs tikėjosi 
rimtos ugnies galios, o aš tik triukšmą krūmuose keliu. | 

Tikriausiai jau buvo kokia septinta valanda vakaro, kai 
seniūnas su Dobruckiu nusprendžia išeiti iš valgyklos. Ir, o 
stebukle, šį kartą jie vieni! Kol kas nieko nenujausdami tik 
išėję pasuka į šalutinę gatvę. [...] Mūsų trejetas pajuda jiems iš 
paskos. Išsitraukiame ginklus: „Šoferis“ lenkišką vis'ą, „Lakš- 
tingala“ — iš užmušto Fioleko paimtą automatinį pistoletą, o 
aš — savo pasiskolintą būgninį. Esame už kokių 1$-0s met- 
rų nuo jų, tad paspartiname žingsnį, nes šauti patamsyje iš 
trumpojo ginklo truputį per toli. Kai atstumas tarp mūsų 
sumažėjo iki 10-ies metrų, Dobruckio, tikriausiai išgirdusio 
kažkieno trepsėjimą už nugaros, nervai neišlaikė. Bakstelėjęs 
savo draugui į šoną bei atmetęs lierpalčio kraštus, jis išsitrau- 
kė naujutėlaitį TT ir suriko: Sžok, kas yra?! Kadangi tą pat 
akimirką ponas seniūnas ranka siekė kišenės, jau nebebuvo 
daugiau ko laukti! 

Stovėjau priešais Dobruckį — pirmas į jį iššoviau ir nepa- 
taikiau. „Šoferis“, turėjęs geriausią pistoletą, iš karto paguldė 

seniūną, bet kol kas jį tik sužeidė. „Lakštingala“ bandė šauti, 
bet visas jo pistoletas išlakstė gabalais. [...] Ir čia užvirė tik- 
ras pragaras. Stovėdamas prie namo sienos pilu visą būgną į 
Dobruckį, bet niekaip negaliu į tą kalės vaiką pataikyti. Tie- 
sa, suvariau jam kelį, bet tai nesumažino jo kovinio įkarščio. 
Klūpodamas pila į mane, bet, laimė, iš susijaudinimo irgi ne- 
gali pataikyti. 

Tinkas krenta man ant galvos, nes visos kulkos, pro mane 
pralėkusios, daužiasi į namo sieną. Iššaudęs visą apkabą, Dob- 
ruckis įdeda kitą ir toliau į mane varo. [...] Atrodo, pataikiau 
jam į kitą kelį, nes kaip ilgas išsitiesė ant žemės, liovėsi šaudęs 
ir ėmė trauktis, šliauždamas pilvu. 

Tuo metu sužeistas į krūtinę seniūnas, gulėdamas kniūbs- 
čias ant žemės, pila visą apkabą į „Šoferį“. Vieną akimirką 
išgirstu jo žodžius: Pričiupo mane. Tiesa, pataikė tik į koją, 
tačiau į patį kaulo vidurį ir iš didelio kalibro. Švystelėjęs savo 
revolverį į šalia buvusį sodą, išplėšiu „Šoferiui“ iš rankų vis'ą 
ir iš dviejų žingsnių atstumo pilu tikriausiai paskutinį šovinį 
seniūnui į galvą. |...) | 

Laikydamiesi taisyklės, jog draugas tikrai mirčiai nepalie- 
kamas, griebėme sužeistą „Šoferį“ už pažastų ir - pirmyn per 
sodus ir daržus, per gilius pusnynus ir tvoras, kad tik toliau 
nuo milicijos, kuri jau susigriebė ir leidosi mūsų vytis. |...) 
Felekas darėsi vis sunkesnis, jaučiau, jog tik laiko klausimas, 
kada pirmosios PPS kulkos mus pasieks. 

Į pagalbą mums atėjo keistas atsitiktinumas. Prie vieno na- 
melio, pro kurį bėgome, ramiai sau stovėjo vaikiškos rogutės 
su virvele. Supratome, jog tai - paskutinis mūsų šansas. Ilgai 
negalvoję, sodiname Feleką ant rogučių, o mudu su „Lakštin- 
gala“, kaip pora lenktyninių žirgų, — už virvučių ir pirmyn 
nuo kalniuko ant kalniuko! 

Pagaliau mums pavyko nusigauti iki pagrindinio kelio. 
Judėdami pačiu jo viduriu, visiškai užtrynėme taip mums 
pavojingus pėdsakus. Bet visos šios makalynės pabaiga buvo 
dar toli, nes su sužeistu Feleku negalėjome be paliovos bėg- 
ti. Visų pirma, jam reikėjo skubios pagalbos, o antra - mūsų 
jėgos jau seko, tad buvo tik laiko klausimas, kada pareksime į 
mus visu pajėgumu besivejančių milicininkų rankas. Reikėjo 
rizikuoti, ir tuojau pat. 

Dešinėje kelio pusėje stovėjo galingas jėzuitų vienuolynas. 
Įpuolėme pro vartus ir iš visų jėgų dedame į pagrindines du- 
ris. Jos truputį prasivėrė, ir išsigandęs vienuolis mandagiai 
pasiteiravo mūsų vizito tikslo. Sužinojęs, jog mes iš AK, ne- 
norėjo klausyti kitų smulkmenų ir tuojau pat mus nuvedė į 
trečią aukštą. [...] Vienuoliai išvalė ir subintavo žaizdą, net 
vaistų nuo stabligės suleido. Ir pačiu laiku. Feleko koja ištino 
kaip balionas, ir daug kraujo vargšelis prarado. Turėjome pei- 
liu išardyti aulą, nes kitaip negalėjome nutraukti bato. 

Vos tik baigėme tvarkytis su sužeistu „Šoferiu“, pasigir- 
do beldimas į pagrindines duris. Nesunku buvo nuspėti, ko 
naujai atvykusieji nori... Milicija, nepavijusi mūsų kelyjė, ėmė 
dabar krėsti aplinkinius pastatus. [...] Jėzuitai sukišo mus po 
lovomis savo celėse. |...) 

Milicininkai, nors apieškojo antrąjį aukštą, žvilgtelėti į ce- 
les vis dėlto nedrįso arba - pernelyg skubėjo. Tik jiems išėjus 
ėmiau suvokti, jog tikrai turime šansą iš šios makalynės išeiti 
sveiki... |...] Likusią nakties dalį praleidome pas garbinguo- 
sius tėvus jėzuitus. 

Kitą rytą mums paruošė puikius pusryčius. Jau antrą die- 
ną buvome kąsnio burnoje neturėję, tad nėra ko stebėtis, jog 
šilta kiaušinienė mums pasirodė tokia gardi. Aš net pamir- 
šau savo viduriavimą, su kuriuo taip grūmiausi visą praeitą 

vakarą. Atsirado net egiptietiškų cigarečių, pagamintų iš 
prieškarinio tabako. Galiausiai garbingieji tėvai mūsų Feliu- 
kui parūpino vežimą su arkliu ir nuvežė jį į ligoninę - aišku, 
ne Bžozovo, - kurioje jis praleido kokius tris mėnesius, kol 
grįžo į dalinį sveikas, tik lengvai šlubuodamas. 

Vėliau iš žmonių, skaičiusių mūsų akcijos aprašymą lai- 
kraštyje „Gazeta Brzozowska“ („Bžozovo laikraštis“), suži- 
nojau, jog seniūnas žuvo vietoje, o Dobruckį rado sunkiai 
sužeistą ir kritinės būklės nuvežė į ligoninę. [...] 

Kadangi geras kelias valandas praleidau aludėje, kaž- 
kas mane atpažino, ir laikraštyje pasirodė mano aprašymas. 
Anksčiau buvau ieškomas už dezertyravimą iš kariuomenės, 
dabar man dar prikabino žmogžudystę. Buvau nuteistas mir- 
ties bausme už akių, ir manęs ėmė taip ieškoti, jog |...] atsidū- 
riau pirmajame vykstančiųjų į Vakarus dešimtuke. 


KAI ŠAUDAVAI į kalbantį ta pačia kalba žmogų, kurį nere- 
tai pažinojai daugelį metų, kažkaip sunku būdavo pasiteisinti 
prieš savo sąžinę. Vardan ko ir kas mus pastūmėdavo daryti 
veiksmus, civilizuotame pasaulyje prilyginamus beveik žmog- 
žudystei? Ar tai daryta „Ieėvynės vardan“, ar dėl to, jog tada 
buvo vadinamasis „karinių veiksmų laikotarpis“? 

Mūsų pareiga buvo aklas paklusnumas, persipynęs su įgim- 
tu patriotizmu. Mūsų pareiga buvo parodyti pasauliui, jog 
lenkas niekada nepasiduos ir kad „už jūsų ir mūsų laisvę“ žus 
su šypsena lūpose. Bet dažnai tikrovėje, kol buvo gyvas, žudy- 
davo visus, kas nebuvo jo pusėje ar nesutiko su jo idėjomis — 
visiškai pritariant mūsų vadovybei. 

Gerai suvokiu, jog skaitant šį tekstą galima su nepasiti- 
kėjimu kraipyti galva ir smerkti mane stipriai perdėjus. Tai 
suprantama, žinant, jog joks partizaninių kovų dalyvis nieko 

apie tai nėra parašęs. Niekas šiandien nenori prisiimti atsa- 
komybės už visišką mūsų karinių veiksmų fzasko. Dabartiniai 
„veikėjai“ yra linkę verčiau falsifikuoti istoriją ir viską nejti- 
kėtinai išbalinti, negu nušviesti tikrus įvykius ir perspėti atei- 
nančias kartas nedaryti panašių klaidų. 

Iš kiekvienos istorijos galima padaryti išvadas ir kažko iš- 
mokti, jei viskas bus paremta tiesa. Todėl šioje knygoje rašau 
tik apie tuos karinius veiksmus, kuriuose pats tiesiogiai da- 
lyvavau. Nieko nerašau apie dalykus, kuriuos man pasakojo 
ir kurių liudininku nebuvau. Čia pareikiu paprasto Armijos 
krajovos kario gyvenimo faktus. 

Pasibaigus karui daugelį metų bandžiau analizuoti save 
patį ir galiausiai pripažinau, jog tokį žvėriškumo laipsnį pa- 
siekiau daugiausia dėl mano auklėjimo vaikystėje — perdėtai 
patriotinėje atmosferoje. Kiekvienas mūsų gimsta kaip tas 
laukų akmuo, kurį galima nutašyti pagal savo norą. Kiekvie- 
nas mūsų, nesvarbu, kokios tautybės bebūtų, yra toks pat. 
Kai vaikui nuo lopšio diegiama, kokia svarbi yra Tėvynė ir 
kad už ją su priešais reikia kovoti net iki mirties arba perga- 
lės, tai tas vaikas, kai užaugs, kovos pagal įsakymą ir šaus į 
kiekvieną kitokių pažiūrų ar kitos tautybės žmogų. 

Šiandien rašydamas šiuos atsiminimus bandau — pateik- 
damas įvairius pavyzdžius — pateisinti save ir tokius kaip aš, 
turint galvoje tas milžiniškas skriaudas, kurias mes padarėme 
žmonių giminei. Šiandien per vėlu kažkieno prašyti atleidi- 
mo - taip žmonėms gyvenimo nesugrąžinsi. Tegul tai bus 
dar vienas perspėjimas ateinančioms kartoms ir įvairiems 
politiniams organizatoriams. Tegul atsimena, jog kiekvienas 
karas — tai tragedija, kad jame visada žūna jauni žmonės, ku- 
riems prieš akis buvo visas gyvenimas. Ir žūna beprasmiškai. 

Stefanas Dombskis Vakarų okupacinėje zonoje 


Vokietijoje, 1947 m. Fotografija iš šeimos archyvų 


Išsipildė mano svajonės — tapau žmogumi 

be skrupulų... Pasidariau niekšingesnis uŽ 
niekšingiausią ŽVĖTĮ. Atsidūriau pačiame 
žmogiškojo liūno dugne. O vis tik buvau tipiškas 
AK karys. Buvau didvyris, ant kurio krūtinės 

po karo sužibo Narsiųjų kry Žius, vienas 1š VOS 


keturių, įteiktų visame Keturioliktuko dalinyje... 


Stefanas Dombskis (Stefan Dambski) 1942-1945 metais buvo 
Armijos krajovos diversinio dalinio, vykdžiusio egzekucijas, 
žudikas. Savo atsiminimus parašė emigracijoje JAV. Prieš pat 
juos baigdamas 1993-iaisiais nusižudė. Autorius tiksliai įvardijo 
savo tapimo monstru priežastį — šovinistinį Lenkijos jaunimo 
auklėjimą, nuo pat mažens diegusį neapykantą kitoms tautoms ir 
kitaip mąstantiems žmonėms. Ši knyga — tai rūstus perspėjimas 
ir šiandienos kontekste, įtaigus raginimas būti budriems ir 


neturėti iliuzijų. 

